
AUGUST ŠENOA 


* 1838. u Zagrebu. Studirao je pravo u Zagrebu i Pragu. U 
Pragu je kraj studija pisao članke za zagrebačke listove 
»Pozor« i »Naše gore list«. Sarađivao je u češkim listovima: 
»Narodni Listg « i »Zlata Praha«, u hrvatskom časopisu »Gla¬ 
sonoši«, kad je godine 1865. izlazio u Beču, i u bečkom listu 
»Slavische Blatter«. Zatim je 1866. u Zagrebu sarađivao u ča¬ 
sopisu » Pozoru« i spremao se za stroge pravne ispite. Godine 
1866. postao je artistički ravnatelj u zagrebačkom hrvatskom 
kazalištu, gdje je 1870. postao dramaturg. 1871. je postao 
gradski veliki bilježnik, 1873. gradski vijećnik, i ostao to do 
smrti. Uz to je 1874. postao urednik časopisa »Vijenca«. 1877. 
je postao potpretsjednik književnog odbora Matice hrvatske. 
f 1881. u Zagrebu. 


A. Šenoa: 

BRANKA. (Pripovijest) 

U predvečerje krasne, rane jeseni, koja se osjeća samo 
u prirodi gdje dozrijeva grožđe i po koji požutjeli list 
šuškajući pada na zemlju, sjedila je u Zagrebu kraj pro¬ 
zora kućice u Vlaškoj ulici, kraj crkve sv. Petra, svršena 
mlada učiteljica Branka Kunovićeva, jedra crnka, i vezla 
papuče, koje će kćerka nekoga majora dati ocu za god — 
kao vlastito djelo. Nadošla drugarica, plavuša Hermina, 
blijeda i vitka, branila je ovu, jer se i sama tako spaša¬ 
vala. Ona je uopće život smatrala lakim. Učiteljsku školu 
svršila je ocu za volju, da u životu ima u ruci diplomu, ako 
joj bude od nevolje, a budućnost žensku vidjela je samo 
u udaji. Čudila se Branki, što govori o radu za opće na¬ 
rodno dobro i da će žensko čeljade, sposobno za samo- 

stalni rad, bolje razumjeti muža, a djecu dobro odgajati 
za domovinu i čovječanstvo uopće. Ova je sreću i poziv 
vidjela u učiteljevanju, bilo to i u samoj Lici. Hermina 
se zgražala, znajući da je Branka mogla bezbrižno živjeti 
kao odgojiteljica ili privatna učiteljica. 

Uistinu je Branka živjela u prosvjetno doba, koje je 
zahtijevalo da žena na kulturnom polju djeluje kao i 
muškarac. Kraj toga da se bavi klavirom, crtanjem, ve¬ 
zenjem, jezicima i drugim umjetnostima, a također ku¬ 
ćanstvom i svijesnim, čistim materinstvom. Branka je 
odvažno krenula tim putem, a podupirala je baka, jer joj 
je još za djetinjstva umrla nesretna mati, a otac pijanac 
rasuo imetak, otišao u Ameriku i doskora pao u ratu. 
Njegovu ostavštinu, 200 zlatnih dolara, spravila je starica 
u štedionicu, da ih Branka ima kad odraste. 

Branka se na poziv Herminin prošeta s njom Ilicom, 
gdje su već plinske luči osvjetljivale šaroliko mnoštvo 
gospodskoga svijeta koji je tu vrvio. Ona iskreno reče 
drugarici da ne voli slušati tuđi jezik i običaje pa kako 
god ljubi taj naš lijepi Zagreb, željna je da boravi među 
čistim narodom na selu. Iznenada pristupi k njima či¬ 
novnik Marić, bivši učitelj. U razgovoru se izda kako ima 
prazno srce i ne razumije uzvišeno učiteljsko zvanje. On 
htjede Branku otpratiti kući, ali ga ona odlučno odbije, 
a i Hermina je prezirala toga čovjeka bez uvjerenja. On 
se je dočepao činovničkoga mjesta, jer je nekoje drugove 
prijavio vlastima da su slobodno govorili. Kad Branka 
stigne kući, nađe vraćene molbe, nigdje nije dobila mje¬ 
sto, pa ni u Lici. U prvi je mah očajavala, ali razmislivši 
znala je da mjesto nije dobila samo zato, jer nije imala 
protekcije. 

Sutradan ih pohodi Marić, u svečanoj crnoj odjeći, 
naglasi im da su sva učiteljska mjesta popunjena i kudeći 
učiteljsko zvanje zaprosi Brankinu ruku. Djevojka odbije 

nevrijednika, pohvali učiteljski stalež i poziv i na njegove 
dalje drzovite riječi istjera ga. Otsada je ustrajno pod¬ 
nosila molbe za svako raspisano učiteljsko mjesto, ali 
ni jedno nije dobila kraj sviju svojih odlika, jer nju si¬ 
romašnu nije niko zagovarao. Osim toga Marić je iz 
osvete poduzeo sve korake da joj zapriječi put u službu. 
Ipak je pri tom opažao da ga svi ismjehuju i izbjegavaju. 
Napokon se on dosjeti te se pri promjeni vlade i držav¬ 
noga sistema javi za uhodu. Tako je imao mnogo novaca 
i dospijevao na sve zabave i javna mjesta. Veselilo ga, 
što ga se ljudi plaše. Mrsko mu je samo bilo, što Branku 
nije mogao ničim predobiti. Zato ju je klevetao kod vlade 
i tačno pazio koje mjesto traži, ne bi li joj naudio. Kad 
budu saborski izbori, bavio se on kortešacijom, da pro¬ 
gura popustljivca koji je radio tadašnjoj vladi u korist, 
a na štetu narodnjaku, članu opozicije. Dok je uživao 
punu lisnicu izbornoga mita, za čas je zaboravio da pro¬ 
goni Branku. Ona se jednom prilikom potuži Hermininu 
ocu, svijesnomu Ilircu, kako vodi brigu hoće li dobiti 
zatraženo raspisano učiteljsko mjesto u Jalševu, a on, 
poznavajući njen lijepi značaj, zagovori je kod vlade i 
s nekoliko riječi opiše zloga Marića. Zimi kad je bio dubok 
snijeg, nenadano joj podvornik donese spis o učiteljskom 
imenovanju u Jalševu. I ona i baka zaplakale od sreće, a 
najposlije se dogovorile da će se o Uskrsu i starica pre¬ 
seliti u Jalševo. Sada ona preda unuci očinsko nasljedstvo, 
da se opravi odlazeći u svijet. 

Teška se srca rastala Branka s bakinom kućicom, vr- 
tićem, crkvom i okolnim brežuljcima, a mnogo je toplih 
suza prolila na grobu svoje majke. Starica baka plačući 
je gledala kroz prozorčić zahvalnu unuku kako se ondje 
Bogu moli. Suhe ruke položila joj na glavu, kad je od¬ 
lazila, i zazivala Boga da je štiti, a onda, ostavši sama, 
bez suza gledala pred sebe kao mrtva. Na kolodvoru je 

ispratila Branku Hermina. Kad ju je vlak odvezao u Hr¬ 
vatsko Zagorje, potrči za Herminom uhoda Marić, koji se 
zaprepasti čuvši da je Branka dobila učiteljsko mjesto, 
ali mu Hermina ne reče koje. 

Već se i ljutila na prijateljicu, kad dugo nije javljala 
ni njoj ni baki, ali uto stigne njeno pismo. Željno je do 
posljednjega časa gledala te mile zagrebačke kuće i zvo¬ 
nike grada Zagreba, kad ju je vlak vozio u Jalševo. Tu 
je na stanici skoro promrzla i ljuteći se na uredskoga či¬ 
novnika tuđinca jedva dočekala seljaka s kolima, koji je 
po naredbi jalševačkoga načelnika došao po nju. Po du¬ 
boku blatu i snijegu stigli su na kamenu cestu, koja se 
opasno vijuga po brijegu. Prošavši šume, vinograde, mli¬ 
nove i seoske kućice stigli su na visoku ravan, gdje leži 
selo Jalševo, a na njegovu trgu škola. Kad je ušla u nju, 
obistinilo se njeno tjeskobno čuvstvo — učitelj Krunoslav 
šilić i žena njegova dočekali su je vrlo neljubazno. Ne 
mareći što je prozebla i gladna, pokazali joj stan, u kojem 
su još bile kokoši i odojci te spremljeni usjevi. Svoje ot¬ 
poslane stvari našla je pod podrtom sušom u blatu. Zgro¬ 
zila se nad tim narodnim prosvjetiteljima, uz pomoć se¬ 
ljaka kočijaša spravila stvari u jednu sobicu, a onda se 
nastanila u gostionici, gdje ju je gospodarica mesarica 
iskreno primila, čisto i ukusno je podvorila. Ona joj je 
opisala ostalu jalševačku gospodu: načelnika, bilježnika, 
blagajnika, župnika i druge, pa grofovske činovnike. Opo- 
menula je da se čuva jalševačkih baba, osobito učiteljke 
Šilićke, koja je isprva mužu pomagala u školi, ali joj nije 
uspjelo da protekcijom postane učiteljica. U službi treba 
da strpljivo trpi učitelja Šilića. 

Najprije je Branka pohodila načelnika, umirovljenoga 
gospoštijskoga provizora, koji je bio oduševljen vinogra¬ 
dar i nebrojenim je književnim člancima već dosadio 
svijetu. Supruga mu je bila plemenita roda pa se' i sada 


- 12 - 


držala aristokratski. U njima je upoznala čestit hrvatski 
par. Načelnik se zgražao, što se desilo da su je mjesto 
župnikove kočije, koju je poslao po nju, po bilježnikovoj 
naredbi dočekala seljačka kola. Također se uzrujavao 
radi školskog stana i Šilićevih. Tako je doznala da je 
učitelj Šilić od orguljaša postao školnik. Načelnikovica 
joj razjasnila da su to Šilićevi učinili njenu mužu usprkos. 
On obeća da će joj urediti stan, a načelnikovica je po¬ 
zove da se dotle nastani kod njih, i ona to učini. 

Hermina je po tom pismu upoznala Brankinu visinu 
duše, koja ne očajava u teškim časovima, nego s ironi¬ 
jom gleda one koji joj čine zlo, i ne straši se dalje borbe 
za svoju učiteljsku budućnost. Domala joj stigne drugo 
pismo. Branka se smije njenu ruganju, što je već na pr¬ 
vom koraku naišla na nesuglasice sa svojim životnim 
idealima. Čudi se kako joj najednoć žalosno piše o braku 
i muževima. Moli je da joj ni u kojem slučaju više ne 
spominje Marića. Onda joj na želju opisala osobita jalše- 
vačka lica. Bilježnika neženju, Šandora pl. Mišocija, pro¬ 
zvanoga »vitez de birsa«, kojega su roditelji, imućni šlji¬ 
vari, htjeli napraviti velikim gospodinom, ali on postao 
samo seoski bilježnik. Ovamo je stigao kao rodoljub, 
razjaren na tuđince nakon 1860. godine kad je progla¬ 
šena stara konstitucija, njemačko činovništvo razjureno, 
a njemu ipak nije dodijeljeno mjesto kod varaždinske 
županije. Uz općinsku je službu bio i privatni fiškal i 
korteš za svaku vladu, a uredovao je ponajviše u gosti¬ 
onici. Branku je primio osorno, govoreći da nije domaća 
kći i da on nije bio za to da ona dobije to mjesto, a po¬ 
gotovo, jer načelniku nije bilo po volji da Šilićka bude 
učiteljica. Ipak je u Jalševu našla još jednoga prijatelja, 
domaćega župnika. On je upozori kako se u Hrvatsku 
pod pritiskom prilika uvuklo farizejstvo, pa neka dobro 
pazi s kim ima posla. On na vlastitu molbu službuje 


- 13 - 






ovdje, ali je naišao na zapušten narod nesvijesna rodo¬ 
ljublja i slaboga interesa za nauku te ga je teško pro¬ 
svjetno dizati. Branka je nato već od početka prionula 
svim silama da od malene školske djece stvori kulturni 
narod. Međutim se gospođa Šilićka brinula da što više 
djece radi zime otpravi kući, ili bilo kako naudi učiteljici. 

Na proljeće se priroda Hrvatskoga Zagorja okitila ze¬ 
lenilom i cvijećem. Šume zazelenjele, seljakinje se u vi¬ 
nogradima bavile oko trsova, mlinsko je kolo veselije 
okretala gorska bujica. Branka je uživala u tom čaru pri¬ 
rode, jer je i sama bila zdrava i prirodno istinita. Bila 
je i dobra Hrvatica i ljubila domovinu, koju satiru tu- 
đinci i sebični domaći sinovi. Oduševljena dičnom hrvat¬ 
skom prošlošću sjećala se zagrebačkog Medvedgrada, 
gledajući stari jalševački grad, a od župnika saznala po¬ 
vijest ovdašnjega grofovskog plemena. Šetajući se s njim 
i s načelnikovicom dozna da tu još živi mladi grof Be- 
lizar, ali samo u jesen. Vrlo se zanima za gospodarstvo, 
ali se tuđi od ljudi i luta svijetom. Inače je izučio svjetske 
jezike, književnost, povijest i prirodne nauke. U svijetu 
se zanimao i za dobrotvorne zavode te život sirotinje. 
Spoznao je da su ljudi bolji nego što su ih opisali pesi¬ 
mistični filozofi i pjesnici. Kad je posljednjih godina na¬ 
rod stradavao od oluje, dao je njemu, župniku, mnogo 
novaca da ih razdijeli unesrećenima. Stalno boravi u 
Beču, a narodnu je svijest zapravo izgubio. Branki se 
sva duša protivila, što je zaboravio da je Hrvat, mjesto 
da bude svomu narodu vođa. 

Kad su se popeli na uzvisinu i na krasnoj ravnini pred 
starim grofovskim gradom sjedili na kamenoj klupi i 
promatrali okolicu, župnik joj reče da Belizar ne zna 
hrvatski, jer mu je mati, premda hrvatska plemkinja, bila 
odgojena u građačkom zavodu, gdje su je učiteljice na¬ 
učile da prezire hrvatski jezik. Zato je sina dala odgajati 

u bečkom zavodu Terezijanumu, koji je od njega stvo¬ 
rio kozmopolita, tj. čovjeka koji je uvjeren da je član 
ljudske zajednice. Župnik upozori Branku da su u na¬ 
rodnoj borbi mnogi naši odličnici pristajali uz tuđince 
i prezirno nazivali hrvatski jezik pastirskim. Zagreb će se 
podići samo uz iskrenu ljubav i nesebičnost sinova i 
kćeri. Kad je Belizarova mati ostala udovica, preselila se 
u Beč, a upravnici imanja u Jalševu i njeni dugovi u ino¬ 
zemstvu upropastili su imanje. Kako je Belizar rano 
postao samostalnim u mišljenju i radu, s voljom je svršio 
pravne nauke, ali kad mu mati htjede da svrši diplo¬ 
maciju, on joj odgovori da će izučiti samo što ga zanima, 
a to je gospodarstvo, koje će proučiti na akademiji u 
Altenburgu. To će mu biti uvjet opstanku, a potpuno slo¬ 
bodan duševno i materijalno služiće prosvjeti i napretku 
svijeta. Kad je protiv materine volje preuzeo jalševačko 
gospodarstvo, otpustio je mnoge nemarne činovnike i 
prihvatio upravu u svoje ruke. Mater je izvijestio o svemu 
i obećao da će joj slati novaca koliko bude mogao. Je¬ 
dina će mu zadaća biti da spasi djedovinu, a time i bu¬ 
dućnost njihovoj obitelji. Iskrenoga je prijatelja našao 
u njemu, starom hrvatskom župniku. Stara se grofica 
doskora udobrovoljila, ali je i dalje živjela u Beču i po 
štajerskim kupkama. Za kratko je vrijeme umrla, a sin 
joj smrtne ostatke dao dopremiti u Jalševo, gdje ih je 
prije ukopa izložio u crkvici. Nato ga je on, župnik, za¬ 
kleo da ostane pri svom narodu i bude Hrvat. Belizar mu 
ustvrdio da to i jest i prisegao da će uvijek pomagati svoj 
narod. U prošlosti se bio zavjerio da će oženiti aristo- 
kratkinju, ali vrijeme mu je uništilo ideale i ostale mu 
samo žalosne uspomene. 

Branku zaokupi misao o čudnoj Belizarevoj tajni koja 
ga iz naručja domovine goni svijetom i ona odluči da je 
odgonetne, a to joj natukne i župnik. 

U lipnju se k Branki preselila baka. Donijela i Majku 
Božju te i ovdje pred njom zapalila kandilo. Branka je 
krasno djelovala u školi, naročito poučnim pripovije- 
čicama. Jednoga dana napiše to Hermini u pismu i reče 
da je u svom radu našla zadovoljštinu i time, što cijelo 
selo opaža da se školska djeca sada bolje vladaju te su 
ljudi prema njoj postali prijazni. Šilićevi se nisu pro¬ 
mijenili, nego joj nastoje nauditi. Župnik s veseljem nad¬ 
zire njen rad i zadovoljan je. Na ljeto treba da i ona 
dođe u Jalševo. Često zalazi na grofovski grad, gdje su 
upravitelji Vrlo prijazni. Na nju osobito djeluju gospod¬ 
ske sobe, gdje joj se čini da sa slika progovaraju stari 
Hrvati. 

U jesen se, umoran od tuđine, vratio iz svijeta grof 
Belizar u svoj jalševački dvorac. Svake je večeri, kad je 
sunce zapadalo, sjedio na shodu i gledao okolicu koju 
je pomalo zastirala čarobna noć. On je osjećao da je 
sam. Čudno su ga dirali zvuci klavira, što su dopirali iz 
daljine. Jedne večeri pozove Belizar župnika k sebi te na 
njegov nagovor, da ostane na djedovini i postane kolo¬ 
vođa napretka, odgovori da bi se to moglo dogoditi, jer 
je željan da se smiri. Kad su se opet oglasili zvuci kla¬ 
vira, upotrebi grof priliku i sazna da to svira nova, mlada 
učiteljica Branka. Župnik je pohvali kako je tako vrsna 
da bi trebala službovati u glavnom gradu, odakle je i 
rodom. Onda mu se potuži kako joj nekoji u Jalševu hoće 
da naude i zagorče joj život. Belizar odgovori da bi je 
želio barem iz prikrajka vidjeti. Župnik se čudio, što 
grof govori hrvatski, a on mu saopći kako je na Rajni 
doživio da mu je neki pomorski kapetan prigovorio, što 
je s nekim trgovcem govorio talijanski, a ne svojim ma-: 
terinjim jezikom. U duši se toliko zastidio da je u Beču 
uzeo đaka Hrvata koji ga je prilično naučio hrvatski go¬ 
voriti. 

Kad su se Šilićevi uvjerili da svi uokolo hvale Branku, 
domisle se s Mišocijem da je oklevetaju u novinama. 
Šilić nagovori svoga gosta, učiteljskoga pripravnika Janka 
Čavlića, da sastavi niz članaka protiv Branke. Taj je bio 
rodoljub samo pri vinu, a inače natražnjak. Branka se 
zgrozi na te klevete, a župnik je tješio da će na dječjem 
školskom ispitu Jalševčane uvjeriti o svojoj nedužnosti. 
Međutim se sastanu Šilić, bilježnik i pripravnik u tajnu 
sjednicu i napišu vladi anonimnu pritužbu s potpisima 
različitih Jalševčana, da Branka ne djeluje dobro ni na 
djecu ni na okolicu, jer je prevelika rodoljupka i poučava 
domovinske pjesme. To napišu i u novinama, samo da je 
odande uklone. Branka se toliko žalostila da je u licu 
stala blijedjeti i tjelesno propadati. Oduška je tražila u 
svirci na klaviru do kasne noći. U tim zvukovima uživali 
su Belizar i nekoji susjedi, ali Šilićevi i Mišoci prijetili 
se da će je oglobiti rad smetanja noćnoga mira. Župnik 
kao školski nadzornik dobije s poslovnim spisima i onu 
pritužbu jalševačkih »žitelja« i anonimna pisma protiv 
Branke. Zato se razjari i odluči da se potuži grofu. Ovaj 
jednoga sparnog popodneva, loveći u šumi, opazi na či¬ 
stini Branku kako se sa školskom djecom zabavlja vi- 
jući vijence od poljskoga cvijeća koje su stavljali na 
glave. On se pritaji i začuje ih gdje pjevaju: »Lijepa naša 
domovino....« Međutim dvije učenice stave učiteljici 
Branki na glavu vijenac od zelen-lišća. Kad su použinali 
i napili se bistre vode, uzela učiteljica pitati djecu o do¬ 
movini i Hrvatima, a djeca su jasno i odlično odgovarala. 
Branka ih pouči da krt radi samo za sebe i ne zna za 
domovinu, jer je slijep. Onda veselo s djecom krene u 
selo, a zadivljeni je Belizar još dugo gledao za njima. 

Tih dana sazna jalševački župnik da je Šilićev rođak, 
učiteljski pripravnik Janko Čavlić, protiv Branke pisao 
denuncijacije po novinama te se domisli šta će učiniti. 

Pozove ga k sebi, ugosti ga i dade mu da prepiše neki 
izvještaj duhovnomu stolu pa će mu platiti. Kad je pri¬ 
pravnik svršio prijepis, župnik zadrži na objedu i njega, 
uz kapelana i načelnika. On se tu, politizirajući uz vino, 
glupo isticao. Župnik ga izdaleka oštro ukori radi lažne 
pritužbe protiv Branke, anonimnih novinskih članaka i 
pisama. Onda mu plati trud te pripravnik potvrdi primi¬ 
tak namirom i potpisom. Kad ode, dokaže župnik na¬ 
čelniku i kapelanu ko je pismenim putem radio protiv 
Branke. 

Za koji dan pohodi župnika iznenada grof Belizar i 
oni razvedu srdačan, prijateljski razgovor. Župnik po¬ 
zove vlastelina da mu u srijedu dođe na ručak, potom za- 
podjenu razgovor o njemačkoj radinosti i štedljivosti, za 
koju naš narod ne zna. Onda grof pripovjedi kako je u 
šumi promatrao učiteljicu Branku s djecom. Župnik ga 
pozove da dođe na školski ispit pa će se uvjeriti koliko 
mnogo vrijedi mlada učiteljica Branka. Tako je činio i 
njegov pokojni otac, grof. Zatim mu saopći kako- se na 
Branku podiglo veliko zlo. Belizar se silno uzruja radi 
takve opačine i opazi da je kod nas denuncijacija pro¬ 
cvala još za austrijske apsolutne vladavine. On obeća 
župniku da će se zauzeti za Branku, da uništi njene pro¬ 
tivnike i opere joj obraz. Nato se kucnuli u zdravlje hr¬ 
vatskoga naroda i njegovih odličnika. 

Poslije ispita na pučkoj školi napiše Branka prijateljici 
Hermini, kako je napisala članak za novine, da se obrani 
od kleveta, ali ju je župnik plemenito savjetovao da taj 
sastavak spali. Neka i dalje pošteno i savjesno radi pa će 
njena djela pobiti klevete. To joj je i uspjelo krajem 
školske godine na ispitu, gdje se kraj nemarnog učitelja 
Šilića upravo istakla svojim radom. Svi su je uzvanici, a 
među gospodom i jalševački grof Belizar, slušali sa za¬ 


18 - 


dovoljstvom i odobravanjem. Poslije otpjevane narodne 
himne osobito joj je čestitao grof Belizar, koji je njenu 
školsku djecu obdario škudama. Samo gospođe Šilićke 
nije bilo na ispitu njena razreda, jer joj je zlobna za 
uspjeh te je izašla iz svečane sobe, čim je ona djecu uvela 
na ispit. Toga je dana župnik kao školski nadzornik po¬ 
zvao na čast sve uglednije ljude iz Jalševa i okolice. Tu 
je i nesusretljivi Mišoci izrekao njoj, Branki, priznanje 
za rad. Među drugima nazdravio joj i grof Belizar. 

Dok se Branka prijateljici Hermini hvalila u pismu, 
čestiti ju je župnik odlično opisao u izvještaju na vladu i 
predložio za učiteljsko mjesto u Zagrebu. Zakratko do¬ 
bije Branka od Hermine vijest, da su gospoda od grad¬ 
skoga poglavarstva prišapnula njenu ocu, neka odmah 
podnese molbu za premještaj u Zagreb. Njoj bude voljko 
radi životne pobjede, ali Hermini samo zahvali za oba¬ 
vijest. Smatrala je većom časti i rodoljubljem da uči¬ 
teljskim radom prosvjetljuje narod u Jalševu nego u Za¬ 
grebu, što je prije smatrala idealom. A bila je i svijesna 
da Jalševu duguje zahvalnost, jer ju je uvelo u učiteljsko 
kolo. Tu sebi služi kruh svojom odličnom sposobnošću, 
a do namještenja u Zagrebu došla bi samo zagovorom. 
Hermini napiše i to da će navečer biti na zabavi kod 
grofa Belizara, kamo su pozvani svi učesnici s ispita i su¬ 
sjedna vlastela. 

Dan prije večernje zabave šetao se grof Belizar sa žup¬ 
nikom po jalševačkoj šumici. Starina mu pripovjedi kako 
je Branku izbavio zla, a grof mu saopći da ju je u Za¬ 
grebu pohvalio kod vlade i zlobnoga Šilića prikazao u 
pravoj slici. Kad ga župnik upozori da Zagrepčani Branku 
već mame u Zagreb te-će biti onamo premještena, grof se 
razljuti i ustvrdi da on kao i drugi Jalševčani neće Branku 
dati iz svoga sela. Župnik se nato dobrodušno nasmije 

da je Branka tu ponudu već odbila zbog svoga ponosnog 
i tvrdog značaja. Uto su bili stigli na šumsku čistinu, 
gdje je Branka običavala poučavati djecu. Tu u razgovoru 
prizna župnik Belizaru da se veseli, što on, grof, počinje 
ljubiti rodni kraj i osjećati da je Hrvat. Belizar mu sa¬ 
opći da je odlučio stalno ostati u Jalševu i raditi za do¬ 
movinu. Želi da kraj djedova legne u grob na rođenoj 
grudi, umoran od rada za narod. Onda mu otkrije svoju 
prošlost. Mati mu je željela da se oženi iz ugledne visoke 
plemenite obitelji, ne bi li mu ta ženidba donijela koristi 
u karijeri. Tako se on po njenoj brizi upoznao s groficom 
Eleonorom. Ova je s majkom, udovicom Amalijom, ži¬ 
vjela najprije na svom imanju u jalševačkom susjedstvu, 
a zatim u Beču baš zbog udaje. Tu je na kraljevskom 
dvoru živio njen ujak grof Đuro, koji ih je uvelike po¬ 
dupirao. U Beču se Amalija sprijateljila s njegovom, Be- 
lizarevom, materom, a on se zaljubio u Eleonoru. Za¬ 
pravo je sve oko njega bilo spleteno prema želji njegove 
matere. Domala se on zaručio s Eleonorom i providniku 
u Jalševo javio da uredi dvorac, jer će se iza vjenčanja 
ondje nastaniti sa ženom. Pukim je slučajem saznao 
najednoć od grofa Levinskoga da Eleonora ima nezako¬ 
nitoga sina s husarskim kapetanom. Od jarosti je htio 
ubiti grofa Levinskoga, ali on ga je odveo u župni ured, 
gdje je saznao da je žalosna vijest o Eleonorinoj prošlosti 
istinita. Tim se je časom ugasila njegova ljubav za lažnu 
djevicu. On ju je još pohodio te spretno pokudio njen 
grijeh. Tako su se zauvijek rastali. Zato je zamrzio i 
žene i ovaj kraj odakle je ona, i sav svijet uopće. Njemu, 
župniku, povjerio je svoju tajnu kao duhovnomu pastiru. 

Tih se dana Hermina brinula šta je s Brankom, jer joj 
se činilo da joj već dugo nije pisala. Tužila se materi, što 
je prijateljica odbila da službuje u Zagrebu. A također, 
što je bivši učitelj Marić, nakon što ga Branka po drugi 

put odbila, širio po Zagrebu vijesti da je ona milosnica 
jalševačkoga grofa. Mati ju je tješila da je to kleveta. 
Sutradan dobije Hermina od Branke pismo. Prijateljica 
joj pisala da je bila na zabavi kod grofa Belizara, gdje 
su među uglednim gostima bili Šilićevi i bilježnik Miškoci. 
Kad se društvo razišlo po parku, uređenom »engleski«, 
ona se je šetala s načelnikovicom. Za čas je ova uprili¬ 
čila da je nasamo razgovarala s Belizarom. On ju je za¬ 
prosio za ruku, ali je taj čas naišla Šilićka i namjerice im 
smetala. Ona, Branka, zbunjena, ulučila je tu priliku i 
otišla — kući. Od uzbuđenosti uhvatila je vrućica. Ipak 
nije mogla da se otrese misli da od njene ljubavi prema 
grofu ne može biti ništa, jer ona nije plemkinja, nego 
obična prosvjetiteljica naroda, svijesna svoje zadaće. Ali 
sutradan je dobila Belizarevo' pismo, kojemu su, dakako, 
najprije Šilićevi ogledali pečat. Grof joj je ponovo oči¬ 
tovao ljubav, zaprosio njenu ruku i iskao odgovor. Ona 
se nato borila da li bi zabacila svoj ideal o prosvjećivanju 
svoga naroda. Uto je stigao i spis, kojim ju je veliki župan 
odlikovao za odlični rad. Zato je odgovorila grofu, kako 
ne želi da on tim vjenčanjem okalja pred svijetom svoj 
grb, jer nije plemkinja. Odlučila je da i dalje radi za 
domovinu kao učiteljica. Odonda je svaki dan plakala. 
Najednoć ju je osobno zaprosio ponovo Marić, poznata 
hulja. Ona ga opet odbila. Onda ju je on podlo uvrijedio, 
dobacivši joj da je grofova milosnica, a on, Marić, htio 
joj spasiti poštenje. Htjela ga je nožem, ali je već bio 
izmakao iz sobe. Nato se razbolje, no brzo je ozdravila. 
Onoga neugodnog dana bio je Marić sa Šilićem i Mišo- 
cijem cijelu noć, a Šilićka je sutradan pripovijedala po 
svem selu, da je ona, Branka, grofova milosnica. Ona se 
potužila župniku, koji je opomenuo Šilićku, a isto tako 
i njena muža. Kad je ozdravila, župnik ju je poveo na 
rodu j°j šumsku čistinu. Tu mu je na njegov zahtjev ispo- 

vjedila da ljubi Belizara. On ju je posavjetovao da se za 
njega uda i postane učiteljica svemu svomu narodu u 
jalševačkom kraju. A ako mu uskrati ruku, napustiće 
on Hrvatsku zauvijek. Kad ju je župnik i zakleo da pođe 
za Belizara, obećala mu je. Taj je čas priskočio k njoj 
sam grof Belizar i zagrlio je. Župnik ih je u nedjelju 
oglasio u crkvi. Šilićevi se na to nisu znali snaći, ali bi¬ 
lježnik »vitez de birsa« stao joj se klanjati do zemlje. 
Belizar ju je isprosio i od bake, koja je neprestano uzdi- 
sala, što joj sretnu unuku ne može vidjeti pokojna mati, 
njena kći. Nato je još Branka pozvala Herminu s rodi¬ 
teljima u svatove, a ova zaplakala od radosti nad prijate¬ 
ljičinom srećom. 

O Božiću je Branka bila već udata te sa suprugom 
grofom Belizarem priredila badnju svečanost, da obdari 
siromašnije iz sela. U grofovskom domu bila su školska 
djeca s roditeljima seljacima i novim učiteljem i uči¬ 
teljicom. Bili su tu i župnik, načelnik i načelnikovica te. 
Hermina sa suprugom vlastelinom. Sretan je grof Belizar 
privijao svoju suprugu Branku, gledajući sjaj božičnoga 
drveta. Slušao je dječje pjevanje omiljele božične pjesme 
»Narodi nam se kralj nebeski...!« a kad prihvatiše pje¬ 
vati i stariji, razabirao se i njegov i Brankin glas. Sta¬ 
rinske su slike pri tom neopazice drhtale, gledajući sje¬ 
dinjenje velikaša sa seljaštvom na korist domovini. Na 
proljeće je Branka sa suprugom grofom Belizarom po¬ 
hodila grob svoje majke, na kojem je sada mjesto dr¬ 
venoga križa stajao kameni spomenik, a naokolo cvale 
nebrojene ruže. Klečeći je zahvalila majci za sve, a onda 
povjerila mužu, da mu neće izginuti grofovsko pleme. 

Napomena: Lijep je opis prirode u jeseni, u pogl. I. na str. 3. u 
zimi, u pogl. VII. na str. 75.-76/ u proljeće, u pogl. VII. na str. 
113.—114. Lijepa je slika, kad Branka kroz prozor promatra kako 
pada snijeg. Kad se pahuljica raspline, ispoređuje je sa svojom nadom, 

u pogl. V. na str. 54. Dirljiv je opis kako se Branka rastaje sa rodnim 
domom i zavičajem, u pogl. VI. na str. 59.—60. kako se na groblju 
oprašta s pokojnom materom, u pogl. VI. na str. 62.—63. kako 
Brankin otac tuguje kraj odra njene pokojne matere i opis sprovoda, 
u pogl. II. na str. 20.—21. Vidi opis domaćega građanskog stana, u 
pogl. IX. na str. 139.—140. milu sliku badnjega veselja, u pogl. XIV. 
na str. 235.—236. ljupku sliku kako mlada učiteljica s djecom u šumi 
pjeva i cvijećem se bavi. Grof ih s udivljenjem neopažen promatra iz 
prikrajka, u pogl. X. na str. 158.—159. Vidi kako župnik mladu uči¬ 
teljicu Branku sokoli na rad među narodom zaostalim u prosvjeti, 
stavljajući joj za primjer vlastitu borbu, u pogl. VII. na str. 108.—111. 
Vidi kako mati,, odgojena u tuđini, ođnarođuje sina, u pogl. VIII. na 
str. 121.—122. kako su prije naši odličnici bili odnarođeni, u pogl. 
VIII. na str. 123.—125. opis vrijednosti učiteljskoga zvanja, u pogl. 
XIV. na str. 224. kako je učiteljica Branka vjerna svomu uzvišenomu 
učiteljskom pozivu, u pogl. XIV. na str. 226. 

Izdanje knjižare St. Kugli, Zagreb. 


A. Šenoa .* 

KliETVA. (Historičhi roman, dopunio 
J. E. Totriić) 

Jezgra učenosti u sredovječnom Zagrebu na Griču bio 
je učitelj Jakob Kuzmić te tuđinci, ljekarnik Giuseppe 
Gialimello i vrač Giacomo Cavagnoli, uz popa i bilježnika. 
Na Margaretinje 1382. sjedila prva trojica s bilježnikom 
Tomom pri vinu u Gialimellovoj ljekarni, gdje bilježnik 
pripovjedi, kako je danas sud dao tatu Martinu Božiću 
odrezati uši i protjerao ga iz grada. Ako se vrati, biće 
obješen. Kaptolski desetinari da su opet došli na Grič 
desetinati, te će ponovo biti krvi, jer se kmetovi u gričkoj 
Novoj vesi prijete već da će se dići protiv desetinara. 
Učitelj i Toma protumače vraču, kako se zbog đese- 
tinanja i mitnice Gričani i Kaptolci tuku do krvi. Kaptol 

ima kraljevska pisma da mu i majstori moraju davati 
daću O' velikim svecima te je zbog nesuglasica nedavne 
godine izgorjela grička Postolarska ves. U vezi s Gialimel- 
lovim upitom za gričke pravice pripovjedi bilježnik po¬ 
vijest Zagreba. Između drugoga, da je kralj Bela iz za¬ 
hvalnosti, što su mu Gričani 1240. godine pomogli, kad 
je bježao pred Tatarima, Grič proglasio slobodnim gra¬ 
dom, a Gričanima dao mnoge povlastice. Ipak je Bela na 
Griču jedan dio zemljišta dao Kaptolcima, koji su mu 
također pomogli da onamo mogu skloniti novac i drago¬ 
cjenosti, ako navale Tatari. Na tom su zemljištu sagra¬ 
dili Popov toranj i Popovsku ulicu. Gričanima nije bilo po 
volji, što nisu na svom brdu sami, te je dolazilo do svađa 
i bitaka. U te svađe miješao se i Medvedgrad. Zlo je, što 
je kralj Andrija prepustio Kaptolcima da na Griču po- 
biru daće, a kralj Karlo potvrdio to isto i Gričanima. 
Odatle se izrodila krvava svađa između Griča i Kaptola. 
Sadašnjega biskupa Pavla Horvata cijeni kralj Ljudevit 
Veliki, ali je nesreća, što se biskup uzda u kaptolskoga 
župana Grgu Prišlina, Ivančanina, koji mrzi Gričane. 
Ban Petar Sudar star je i ne mari za Gričane. Zato bi 
se moglo dogoditi da opet plane bitka između Griča i 
Kaptola. Najednoć zazvoni sa gradske vijećnice zvonce 
Lotršćak, glasnik nesreće. Društvo sazna od oružnika 
Vučete da su se u Novoj vesi među trnjem pri Savi potu¬ 
kli kaptolski desetinari sa gričkim kmetovima otimajući 
im stoku. Ovi su u pomoć zazvali Gričane. 

Naprotiv mlinu »Lopataru pod vrbikom«, na putu sa 
Kaptola u Novu ves, stajala je kamena kuća Grge pl. 
Prišlina, dvorskoga župana zagrebačkoga Kaptola. On si 
je sam sastavio četu od kaptolskih slobodnjaka, kunov- 
njaka i kmetova, da može silom pobirati daću na Griču. 
Pri tom se najviše brinuo za svoju korist. Njemu jedne 
večeri javi tat Martin da će ga pohoditi udovica Draga 


Gončika, stara vračara s Griča, po Zagrebu razvikana da 
je vještica. On joj povjeri da se pri pobiranju daće kod 
mlinara Zlatobradića, vlasnika mlina Lopatara, zaljubio 
u mlinarevu sinovku, sirotu Dobru, te bi je oženio. Draga 
upozori Grgu da je mlinar Gričanin pa će je teško dati 
za njega. Ona će pokušati, ne bi li nagovorila mlinara 
da mu dade svoju sinovku za ženu. 

Koncem listopada 1382. bila je godina dana, što se mle¬ 
tački dužd poklonio pogodbama mira, što ih je hrvatski 
biskup Pavao Horvat izradio u ime svoga kralja Ljudevita 
Velikoga, koji je vladao od Baltičkoga mora do Etne. 
Dok je Pavao bio kanonik, vojvodovao je u Slavoniji, 
Hrvatskoj i Dalmaciji vojvoda Karlo Drački, a otkad je 
ovaj prešao more da se bori za napuljsku krunu, po¬ 
stavljao je Ljudevit za banove većinom tuđince i raz¬ 
dijelio ovdašnje zemlje u dvije banovine: slavonsku i 
hrvatsko-dalmatinsku. Prije četiri godine, kad je Pavao 
postao biskup, slavonski je ban postao Petar Sudar, kra¬ 
ljevski peharnik, koji je mirno gledao razmirice Griča 
i Kaptola. To nije bilo pravo biskupu Pavlu. Biskup nije 
trpio niti Nikolu Gorjanskoga, koji je od mačvanskoga 
bana postao kraljevski nadvornik. Nikola je domala ste¬ 
kao jaču kraljevu naklonost, te se između njega i braće 
Horvata uvuklo neko tajno neprijateljstvo. Nikola je 
našao najjači oslonac u kraljici Jelisavi, supruzi kralja 
Ljudevita, sestri bosanskoga kralja Tvrtka Kotromanića. 
Biskup je Pavao živio povučen u svom zagrebačkom bi¬ 
skupskom dvoru, kojim mu je upravljala sestra, bolešljiva 
Marta, udovica maloga plemića. Kod biskupa je živjela 
i M'artina mlađahna kćerka Anđelija. Ova je imala ujaka 
Ivaniša te ujake Lacka i Stjepana. Iznenada pohode bi¬ 
skupa ban Petar Sudar i kraljevski poslanik Detrik pl. 
Bubek, brat dalmatinskoga bana Mirka. Oni mu jave da 
je u Trnavi preminuo kralj Ljudevit Veliki. Madžari da 

su u Stolnom Biogradu već okrunili 12-godišnju kćer 
njegovu Mariju. Ona ga moli pismom Nikole Gorjanskoga 
da je savjetuje, šta bi radila u tom teškom času, jer ga 
je pokojni kralj Ljudevit Veliki cijenio kao velikoga dr¬ 
žavnika. Detrik Bubek razloži biskupu Pavlu da se buni 
bosanski kralj Tvrtko, brat Marijine majke kraljice Jeli- 
save, Mlečići i domaći velikaši. Biskup Pavao lako će 
zbog krunidbe kraljice Marije primiriti domaće glave, 
jer mu je brat ugledni Ivaniš, mačvanski ban, prijatelji 
su mu velikaši Paležnici, Lackovići i drugi, a i Mlečiće je 
predobio za prijateljstvo. Treba da se svi skupe oko kra¬ 
ljice Marije. Ban Sudar doda da će sazvati banovinske 
plemiće, pa neka im biskup Pavao progovori u prilog 
kraljici Mariji. No biskup obojici posrednika odbije želje, 
govoreći da kao biskup nije on za svjetsku vlast. Potpuno 
je prepušta Nikoli Gorjanskomu. Sada on vodi brigu, 
kako će na Spasiteljev grob. Nato Bubek i Sudar zlo¬ 
voljno ostave biskupski dvor. Pavao ostavši sam, raz¬ 
misli da je Gorjanski Jelisavin miljenik, da ne mari ni 
za Ugarsku, a kamoli za zemlje hrvatskoga naroda. Ma¬ 
riju će predobiti Sigismund i Hrvatska će stradavati. 
Zato odluči biskup da se poslije pohoda Spasiteljeva 
groba bori za hrvatske pravice. 

Na Griču u Srednjoj ulici imao je kuću ugledni gra¬ 
đanin, mošnjar Živan Benković. Tu je živio sa suprugom 
Jelom i sinčićem Benkom. Njega pohodi čestiti, mladi 
kovač Petar Prišlin, Grgin bratić, koji je imao kovačnicu 
kraj Kamenitih vrata. On ga zamoli da mu od mlinara 
Zlatobradića isprosi sinovku Dobru. Živan, znajući da je 
momak vrijedan i pošten, otputi se s njim u mlin »Lopatar 
pod vrbikom«. Tu budu lijepo primljeni, pogotovo jer je 
Živan bio mlinarkin brat, a Pero pobratim mlinarova 
sina Ivana. Živan isprosi Dobru od njena strica, mlinara 
Zlatobradića, koji je osim Dobre othranjivao i njenu 

sestricu Isu, jer su im objema roditelji bili već umrli. 
Kad su se potom gostili, uđe u kuću đak-prosjak Miroslav 
Sišaković, iz sela Trnave, pa i on bude ugošćen i obdaren. 
Noću u prirodi tat Martin Božić sazna od njega za Do- 
brine zaruke i ukrade mu novce, što mu ih je poklonio 
Živan. Nato tat pohiti k Grgi Prišlinu i saopći mu novost, 
koju je čuo od Miroslava. Grga ujutro nađe đaka te po 
njemu pošalje pismo Dragi Gončiki na Grič. Gončikina 
kleveta zavuče Dobrino i Perino vjenčanje, dok sud ne 
otsudi vračaru da nosi teški kamen od crkve sv. Marka 
do Dveraca i natrag. Branio ju je samo zloglasni momak 
Paviša Gonč, ali nije uspio. Vračara noseći kamen glasno 
se klela da će se osvetiti Živanu. Grga Prišlin samo je u 
srcu pristajao uz Gončiku, sretan što ga nije odala na 
sudu, da ju je on podjario na Peru Prišlina zbog Dobre. 

Rano ujutro Gončika se u stolnoj crkvi sastane s Grgom 
i saopći mu da će u nedjelju Dobrini i Perini svatovi 
proći kraj Popova tornja, te bi bila najbolja prilika da 
osveti nju i sebe. To bi bio i zgodan čas, jer biskup Pavao, 
ljubitelj mira, u Svetoj je zemlji. Na Mladi Uskrs kap¬ 
tolski stražari Popova tornja, na poticaj kaptolskoga suca 
Ivana, navale na Dobrine i Perine svatove, kad su bili 
stigli do tornja. Kaptolski sudac prigovori gričkomu bi¬ 
lježniku Tomi, te dođe do krvave bitke između golorukih 
Gričana i tajno naoružanih Kaptolaca. Najednoć se na 
Popov toranj popne tat Martin te iz strijelnice ustrijeli 
mladenca, kovača Peru Prišlina. U toj uzbuni kaptolski 
stražar Joško otme očajnu Dobru i na konju je prenese 
na kaptolsku stranu. Uto zazvoni gričko zvonce Lotršćak, 
da se Gričani skupe na obranu, ali kaptolski sudac Ivan 
s momcima smijućke se povuče u Popov toranj, jer je 
već izvršio želju Grge Prišlina. Ivan Zlatobradić, gledajući 
poubijane svatove, zakune se da će se osvetiti Grgi. On 
povede oružanu četu Gričana preko nabujaloga potoka 

Cirkvenika na Kaptol te se zametne krvava bitka. Uto tat 
Martin, idući iz Grgine kuće, potpali mlin Lopatar, a 
Grga zapovjedi Novoveščanima da potpuno spale taj 
mlin i u njemu sve podave. Onda tatu Martinu zapovjedi 
da mu donese plijen.... U borbi oko mlina poginuli su 
nebrojeni. Oteta Dobra s Grgina je okna buljila u plamen 
očinskoga doma i vidjela kako joj se otac, koji je spa¬ 
šavao dom od vatre, srušio u plamen, proboden od kap¬ 
tolskoga kmeta. Ranjeni Ivan Zlatobradić doleti onamo u 
pomoć, baš kad se goreći krov srušio na njegovu mater 
mlinarku. On spasi samo Dobrinu sestricu Isu, koju je 
već izbavio iz plamena mlinarski dječak. Živan pošalje 
ranjenoga Ivana na Grič, da u njegovu domu zakloni Isu, 
a on dotle potuče Kaptolce. 

Dok se on borio, njegova je žena Jela s ostalim gra¬ 
đanima s gradskoga zida gledala ratnu strahotu. Tat 
Martin im dotle ukrao sinčića Benka i odnio ga prema 
gradskim Mesničkim vratima. Tu ga je Paviša Gonč, vra- 
tarev kum, pustio iz grada. Tat je sretno umaknuo 
k Grgi Prišlinu. Mošnjarka Jela pošla Živanu ususret, 
držeći u naručju Isu, koju su joj predali putem, jer se 
Ivan kod Kamenitih vrata onesvijestio od rane. Oža¬ 
lošćeni zbog rodbinske i gričke nesreće, stignu oboje kući 
i zaprepaste se:, kad spaze da je njihov jedinac ukraden. 

U zimskoj noći 1384. godine sastali se u fratarskoj crkvi 
oružani hrvatski plemići, te im biskup Pavao rastumači, 
kako Nikola Gorjanski preotima kraljevsku vlast i iz¬ 
rabljuje svoj položaj u ličnu korist. Pred četiri je mje¬ 
seca s Jelisavom pisao Gričanima da su hrvatski plemići 
izdajice i buntovnici. Poslao je na njih, plemiće, ratnika 
Ladislava Lučenca da im otme djedovinu, ali se on nije 
usudio da im se približi. Sada ih je Gorjanski pozvao na 
izmirenje u Požegu, gdje će kraljica Marija potvrditi nji¬ 

hove želje. Biskup sklopi s hrvatskim plemićima hrvatsku 
ligu i svi se zakunu da će se boriti za domaće pravice. 
Zatim prihvate i to da se s kraljicama i Gorjanskim iz¬ 
mire u Požezi. Ivan Paližna, prior vranski, sve ih upozori 
da će ih Nikola Gorjanski prevariti. Bio je tu i mačvanski 
razban Ivaniš Horvat s mlađom braćom Lackom i Stje¬ 
panom, Berislav Paližna, kanonici Prišlin i Lancelot i 
drugi odličnici. Kanonik Ivan od Moravča iznese na oltar 
savezni spis, koji potpiše svaki član hrvatske lige. 

Sutradan ujutro kopao je grobar raku za Dobru Pri- 
šlinku, za koju se i nije znalo, da li je bila Grgina vjen¬ 
čana žena. Dijete joj je u porodu umrlo. Odonda ju je 
Grga zlostavljao te je bolesna pobjegla kanoniku Prišlinu 
gdje je zakratko umrla. 

Na proljeće 1384. uskomešala se Požega, jer se pročulo 
da će doputovati kraljice Marija i Jelisava s palatinom 
Nikolom Gorjanskim i tu će ostati dulje vrijeme. U Po¬ 
žegu stignu prije njih hrvatski velikaši. Mačvanski razban 
Ivaniš pohodi odmah brata biskupa Pavla te od njega 
sazna da im je umrla sestra, Anđelijina mati. Pavao će 
kod sebe na biskupskom dvoru pridržati Anđeliju, dok 
se ne uda. Biskupa Pavla pohodi i prior Ivan Paližna. 
On pripovjedi Horvatima da je Gorjanski protiv njih 
snubio Tvrtka i Mlečiće, ali nije uspio. Siguran je da 
Gorjanski mrzi Sigismunda luksemburškoga. Biskup 
Pavao upozori priora da je većina plemstva u Slavoniji, 
Hrvatskoj i Dalmaciji pod zastavom hrvatske lige ]te 
će se sada svi dići protiv ženske vlade i njihova milosnika. 
On misli da će biti rata. Najbolje bi bilo da mjesto Marije 
zasjedne na prijestolje napuljski kralj Karlo Drački, bivši 
vojvoda slavonski-hrvatski-dalmatinski pa da ga pozovu, 
ako ih za mir prevare kraljice i Gorjanski. Uto se velikaši 
trgnu od zvonjave u počast kraljičina dolaska u Požegu. 

Biskup Pavao na čelu hrvatske lige izađe pred Požegu 
ususret kraljicama te ih pozdravi. Obje je kraljice pratio 
Nikola Gorjanski pa Lacko Lučenac s mnogobrojnim 
velikašima. Navečer povjeri Nikola Gorjanski kraljici 
Jelisavi da je naumio svoga sina Nikolu vjenčati s Pavlo¬ 
vom nećakinjom te bi tako Pavla iz rodbinskih razloga 
privezao na vjernost. Otsada će nastojati da rasprši hr¬ 
vatsku ligu. U svečanoj dvorani pomirili se članovi hr¬ 
vatske lige s Marijinim pristašama. Gorjanski prvi pruži 
ruku pomirnicu Pavlu Horvatu. Nakon mnogih kraljev¬ 
skih obećanja kraljica Marija i Nikola Gorjanski prvi 
potpišu spis o nagodbi. Ivaniš Horvat i Ivan Paližna tajno’ 
su buktali zbog toga izmirenja. Poslije svečanosti ustavi 
biskup Pavao palatina Gorjanskoga. Potsjeti ga na pri¬ 
jateljstvo iz djetinjstva i kako mu je kasnije skrivio smrt 
mlađega brata. Kasnije je on, Nikola Gorjanski, za Lju¬ 
devita Velikoga postao podrinski ban, a zatim i palatin. 
Na tom je položaju izopačio zakonsku vlast i njegova 
brata Ivaniša Horvata zbacio s mačvanskoga banstva. 
Malo po malo u razgovoru Nikola Gorjanski uhvati ipak 
priliku i zaprosi u Pavla Anđelijinu ruku za svoga sina 
Nikolu, da bude dovijeka isključena svaka izdaja. Biskup 
mu se izgovori da će je dati, ako ona pristane. Zato neka 
sina poslovno pošalje u Zagreb k njemu, pa da tom pri¬ 
likom bude njegov gost i da dođe do rješenja toga ženid- 
benog pitanja. 

Anđelija se toga dana u vrtu razgovori s ujakom 
Lackom Horvatom, koji je upozna s nadošiim Berislavom 
Paližnom, knezom Ostrvičkim. Taj je u ime biskupa Pavla 
došao Lacku javiti, neka odvede Anđeliju pred kraljicu. 
Tom se prilikom Anđelija i Berislav zaljube. Anđelija 
se svidi objema kraljicama i Jelisava joj reče da će je 
primiti u dvorsku službu, čim skine crninu za materom. 
Tom istom prilikom vidje je i sin Nikole Gorjanskoga, 

a kad djevojka ode, izjavi on pred kraljicama i ocem da 
će je oženiti. Ne bude li ga htjela, svladaće njen otpor 
silom. Otac mu to odobri. 

Živan se u prisutnosti Grge Prišlina potuži biskupu 
Pavlu da je ovaj ugrabio Dobru, ubio njena vjerenika, za¬ 
palio mlin i osim ostalih zlodjela ukrao njegova jedinca 
Benka. No Grga se branio da i ne zna za njegova sina. 
Nato ga biskup za zločinstva progna iz kaptolske službe i 
sa zemljišta. Grga mu zaprijeti osvetom. 

Kad na biskupski dvor stigne mladi Nikola Gorjanski, 
saopći biskup Anđeliji, ko je prosi, ali ona ga odbije. 
Onda joj biskup spomene sreću domovine te ona pristane 
da pođe za mladoga Nikolu Gorjanskoga, ali prizna da 
ljubi Berislava. Lacko Horvat mjesto ovoga zaprosi brata 
biskupa, da je dade za njega, ali se to ženidbeno pitanje 
riješilo ipak tako, da Anđelija bude žrtvovana domovini. 
Navečer dobije biskup poruku mletačkoga dužda da 
uzalud daje Anđeliju sinu palatina Nikole Gorjanskoga, 
jer je palatin pisao mletačkoj općini da će poslije svatova 
udariti na hrvatsko plemstvo. Tom prilikom da mu Mle¬ 
čani budu saveznici. Onda bi navalili i na Tvrtka. On, 
dužd, nije prihvatio palatinovu ponudu. Biskup, upo¬ 
znavši prijevaru, razašalje nebrojene glasnike k hrvatskim 
velikašima, a mladoga Gorjanskoga izvijesti da mu An- 
đelije ne da, jer ga je njegov otac prevario. Pred njim 
razdere spis o miru, sklopljenom u Požezi. Onda biskup 
dade Anđeliju Berislavu Paližni, ali se zakune da će se 
oni vjenčati tek onda, dok hrvatskom zemljom zavlada 
pravda, a Jelisava i palatin Gorjanski izgube moć i novi 
se vladar učvrsti na prijestolju. Na to se zakune i An¬ 
đelija. Biskup ode tih dana po kralja Karla Dračkoga. 

Grga Prišlin, bivši dvorski župan, zapovjedi tatu Mar- 
tinu da mu javlja što se na Kaptolu zbiva, a o Benku, Živa- 

novu sinu, da nigdje i ne pisne. To je čuo iz grmlja đak- 
prosjak Miroslav. 

U rujnu 1385. biskup Pavao uvede u Zagreb u stolnu 
crkvu kralja Karla Dračkoga. Ondje ga pozdravi i blago¬ 
slovi, a kralj obeća narodu vjernost. Kaptolci su klicali 
novomu kralju Karlu Dračkomu, ali Gričani tek da bi se 
usudili pisnuti protiv nepoćudnoga im kralja Karla Drač¬ 
koga. Ban je bio pobjegao, a sudac Adularov bio je ku¬ 
kavica da bi išta poduzeo protiv novoga kralja. 

Pred Bogorodičinom slikom u dugom trijemu biskup¬ 
skoga dvora Berislav se s Anđelijom zavjeri na vjernost 
do smrti. Naiđu biskup Pavao i kralj Karlo Drački te ih 
biskup pretstavi kralju, da su zaručnici. 

Navečer pohodi mošnjara Živana grički sudac Adu¬ 
larov i saopći mu da je ratnik Luka pl. Isović po zapo¬ 
vijedi kraljevskoga kapetana Ladislava Lučenca donio 
Gričanima poruku, neka ostanu vjerni kraljici Mariji. 
Karlo Drački da će sutra s hrvatskim velikašima sa Kap¬ 
tola krenuti prema Budimu, da joj otme krunu, pa neka 
navale na njih. Daće im vojske, oružja i novaca. Grga 
Prišlin da je rekao njemu, ratniku, da su Gričani žedni 
kaptolske krvi. Živan odmah posumnja da je Grga uckao 
Lučenca, neka izazove bitku među Kaptolom i Gričem, 
da se osveti biskupu Pavlu. Živan pripovjedi sucu da 
je đak Miroslav čuo iz grmlja, kako tat Martin govori 
s Grgom o njegovu Benku, i odluči da na Griču održi mir 
te time mnoge gričke glave očuva na životu. 

U zloglasnoj krčmi, pod brdom naprotiv Njemačke 
vesi, zločesti Paviša Gonč nazdravlja kraljici Mariji i ucka 
narod protiv Karla Dračkoga. Neki Madžar mesar odmah 
povede rulju da navali na Kaptol, ali se jave Živan i 
sudac Adularov. Mošnjar primiri narod, koji izlupa Pa- 
višu, učitelja Kuzmića i vrača Cavagnolija, krivce buni. 

Ujutro se kralj Karlo Drački u stolnoj crkvi pred bisku¬ 
pom Pavlom i vojskom zakune na vjernost hrvatskomu 
narodu, jer mu je taj narod pomogao da je postao napulj- 
ski kralj. Onda kralj krene s biskupom Pavlom, hrvat¬ 
skim velikašima i vojskom prema Budimu, da preuzme 
vlast iz ruku opakoga palatina Nikole Gorjanskoga. 
S njima ode i Berislav Paližna, koji je svoju zaručnicu 
Anđeliju povjerio križaru Filipu. 

Godine 1386. kraj slavonskoga sela Gorjana, u šumi 
gdje stoji dvorac palatina Nikole Gorjanskoga, usred ljeta 
ležala hrvatska vojska. Njen vođa Ivaniš Horvat pripo¬ 
vjedi bratu Stjepanu, kako su kraljice primile Karla Drač¬ 
koga rođački i predale mu vlast, jer Marijin je tek vjen¬ 
čani muž, Sigismund Luksenburgovac, kukavički po¬ 
bjegao pred nezadovoljnim narodom. Ipak je iza nje¬ 
govih leđa tajno vladala Jelisava s Gorjanskim, koji je 
uvelike podmićivao sve redom. Jelisava je jednoga dana 
dozvala Karla Dračkoga k sebi u dvoranu, gdje ga je iz¬ 
nenada teško ranio madžarski velikaš Blaž Forgač, na 
zapovijed palatina Nikole Gorjanskoga. Onda mu Jeli¬ 
sava na Višegradu dala u rane usuti otrov mjesto lijeka, 
te je zaglavio. Stjepan je Lacković krenuo vjerom i pri¬ 
stao uz Gorjanskoga, a Madžari Ubul Kalaj i Zambol dali 
se od njega podmititi. Zato i nisu uspjeli hrvatski veli¬ 
kaši, kad su navalili na Budim, jer su bili doznali da je 
Karlo ranjen. Sada palatin Nikola Gorjanski vodi obje 
kraljice u Slavoniju. 

Kad je Gorjanski s kraljicama i četama stigao u sla¬ 
vonsku šumu, napadnu ih čete hrvatske lige. U krvavoj 
bici Ivaniš Horvat ubije Blaža Forgača, a došavši u zgodu 
zapovjedi vojniku da palatinu Nikoli Gorjanskomu od¬ 
rubi glavu. Tu poginu i tri Nikolina bratića. Kraljice budu 
zarobljene. Mladi Nikola Gorjanski zavjeri se s ranjenim 
drugom Ivanom Morovićem da će osvetiti glavu svoga 

oca i ime Horvatovo zbrisati sa lica zemlje. Razban Ivaniš 
Horvat preda trup palatina Nikole Gorjanskoga njegovu 
bratu popu Ivanu, ali glavu zadrži, da je pošalje kraljici 
Margareti, udovici kralja Karla Dračkoga. 

U siječnju 1387. u Zadru, kod gradskoga starješine Pavla 
Đorđića, hrvatski prvaci na prijedlog biskupa Pavla Hor- 
vata izaberu za kralja Ladislava, sina Karla Dračkoga. 
Predaće mu obje kraljice kao sužnjice, a donde će ih 
Berislav Paližna otpraviti u novigradsku kulu i tamo ih 
čuvati. Iznenada dobije biskup Pavao pismo kanonika 
Lancelota, da je zbačen s biskupije, a kapetan Lučenac 
da je zaposjeo Zagreb i doveo biskupa Čeha Ivana. An¬ 
đeli ju da je otjerao s biskupskoga dvora. 

Te noći Mlečić potplati šor Šima, neka podmiti Grka 
Atanasija, tamničara obiju kraljica, da ih zadavi, a kriv¬ 
nju da baci na Horvate, jer je biskup baš sada izgubio 
biskupiju. To će biti razlog da se kralj Sigismund nikada 
ne izmiri s hrvatskom ligom. Tako žele Mlečani, da bi se 
lakše dočepali Dalmacije. Potplaćeni se Grk uistinu uvuče 
noću u novigradsku kulu k zatočenim kraljicama. Saopći 
im da su ga velikaši Horvati najmili, da ih ubije. Nato za¬ 
davi Jelisavu, a Mariju na njenu zvonjavu za pomoć spasi 
Berislav. Šor Šime dočeka pobjegloga Grka na morskoj 
obali, dočuje od njega što je izvršio, a onda u zgodan 
čas Mlečić zarine Grku u leđa nož te ga strovali u more. 
Razbiskupu Pavlu i Berislavu Paližni bude strašno, kad 
su od Marije saznali, kako je Grk prije zlodjela okrivio 
Horvate da su ga podgovorili na to, jer sada će Sigis- 
mundovci pogotovo čeznuti da se krvno osvete Horva- 
tima. 

Mikić Prođanić, sin novoga bana Ahacija Prodanića, u 
ime kralja Sigismunda i kraljevskoga kapetana Ladi¬ 
slava Lučenca, zapovjednika Griča, pozove biskupa Ivana 

da s kanonicima dođe na Grič moliti za milost i oprost, 
što se Kaptol iznevjerio kralju Sigismundu. Kanonici od¬ 
lučno odgovore da pristaju uz kralja Ladislava, ali bi¬ 
skup Ivan, tuđinac, zaprepašten krene s poslanikom na 
Grič da se pokloni Lučencu. Čim prijeđe most na potoku 
Cirkveniku, plane krvava bitka Kaptolaca s Gričanima. 
Međutim Paviša Gonč naucka Lučenca da mošnjar Živan 
i sudac Adularov bune Gričane, neka ne ratuju s Kap- 
tolcima, i on dade obojicu zatvoriti. Tomu se radovala 
Gončika. Nato Mikić Prođanić u Lučenčevo ime proglasi 
Gričanima da se približuju Ivaniš Horvat i prior Ivan 
Paližna s velikom vojskom, da se bore protiv kraljičinih 
pristaša, te su Gričani obvezani da svi udare na Kaptole©, 
jer drže s buntovnicima. U strašnoj bici Kaptolaca i 
Gričana Grga Prišlin navali na kuću kanonika Lancelota, 
kamo se zaklonila Anđelija, protjerana s biskupskoga 
dvora. On rani križara Filipa, koji htjede spasti Anđeliju. 
Htjede već raniti i djevojku, ali se javi Berislav te Grga 
omakne kroz prozor. U toj strašnoj bici bude među mno¬ 
gima smrtno ranjen kanonik Ivan od Moravča, a Stjepan 
Horvat tri puta ranjen. Medvedgrad bude upaljen. Na- 
jednoć zazvoni zvonce Lotršćak, znak da je prispjela li¬ 
gaška vojska, te Lučenac problijedi i zapovjedi da se 
Gričani povuku. Dok je trajalo posljednje kreševo, lje¬ 
karnik je Gialimello nagovorio Gričane, koji su ostali 
kod kuće, da oslobode zatvorenoga mošnjara Živana i 
gričkoga suca Adularova. Lučenac se s vojskom morao 
povući prema Susedgradu. Ligaši osvoje Grič. Medved¬ 
grad osvoji Ivan Paližna s jednim dijelom ligaške vojske. 

Anđelija sazna od Berislava, kako su Horvati okleve¬ 
tani zbog nasilne Jelisavine smrti te je zato isključen mir. 
Moraju pobijediti klevetnike, a tek onda će se njih dvoje 
vjenčati. Tako se zakleo Anđelijin ujak, biskup Pavao. 
U kraljevski dvorac kraj Dveraca, gdje je sada boravila 

* 

Anđelija, stigne i biskup Pavao te ga Anđelija sretna 
zagrli. Tu se smjestili i ostali vođe ligaša. U dvorani za 
vijećanje skupili se na dogovor. Razbiskup Pavao Horvat 
izruči im pozdrav napuljske kraljice Margarete. Ona i 
njen sin Ladislav da su pred vijećem izjavili da primaju 
ugarsko-hrvatsku krunu Karla Dračkoga. Ladislav ne 
može još stići, jer se mora boriti protiv Francuza, koji 
mu otimaju napuljsku krunu. Svi se dogovore da kralju 
Ladislavu dadu šest mjeseci vremena, da preuzme ugar¬ 
sko-hrvatsku krunu, a ako ne dođe, ponovo će se dogo¬ 
voriti šta će. Berislav ima kraljicu Mariju otpraviti u Na¬ 
pulj. Biskup izvijesti još sjednicu da ne priznaju za bana 
Ahacija Prodanića, već Ivana kneza Paližnu, pristašu 
kralja Ladislava. On im je ban slavonski-hrvatski-dalma- 
tinski. Kod biskupa Pavla bila su braća Ivaniš i Stjepan, 
kad ga pohodi novi zapovjednik Zagreba, knez Mirko 
Lacković od Dobrogošća, kanonici Lancelot i Andrijolić 
te Gričani: bilježnik Tomo i mošnjar Živan Benković. 
Lancelot izvijesti braću Horvate da je biskup Ivan pobje¬ 
gao pred ligašima. On i drug su došli da u ime Kaptolaca 
čuju njihovu volju. Živan u ime Gričana pristane da za vri¬ 
jeme otsutnosti ligaša žive na miru, ako Kaptolci ne budu 
navaljivali na njih, ali neustrašivo izjavi da ostaju vjerni 
kraljici Mariji, kojoj su prisegli. Pavao izjavi da mu je 
glavno da Gričani miruju. Onda u sporazumu s braćom 
povjeri Živanu svoju nećakinju Anđeliju. Uruči mu polo¬ 
vicu zlatnoga lanca, a kad bude dobio i drugu polu, neka 
Anđeliju dade donosiocu. Nato pošalje Berislava s četom 
u Srijem, u pomoć svomu bratu Lacku, kojemu je vojska 
počela slabiti, boreći se protiv Sigismunđa. Teško se Be¬ 
rislav rastao s Anđelijom. 

U srpnju 1387. noću sjedili su u gričkoj krčmi pri To- 
mašu Marijini časnici i momci. Bio tu i Grga Prišlin, 
Mikić Prodanić te Jaroslav Isović, jedan vođa Sigismun- 

dovaca. Dujo Kačić, prvi časnik Ivana, kneza Krčkoga, 
pripovijedao je glasno, kako je knez prisilio Ivana Pali¬ 
žnu da s vojskom napusti tvrđu Počitelj, a onda ga u 
sporazumu s Mlečićima u Novigradu prisilio da mu preda 
kraljicu Mariju. Odande su je pristaše dopratili u Zadar, 
Nin i Senj, a sutra stiže u Zagreb, gdje će se sastati sa 
Sigismundom. Ivaniš Horvat doveo je ligaše u Srijem, da 
se bori protiv palatinova sina Nikole Gorjanskoga, ma- 
čvanskoga bana, kojemu je vojska manja te se zadržava 
u Ugarskoj iza Dunava. Ivaniš je zaposjeo Frušku goru i 
svu zemlju do Požege; iz Mačve mu stigla u pomoć četa 
plemića, a i kralj Tvrtko odlučio da mu pomogne. Gor- 
janski bjesni od jeda. Kako je odnedavna mačvanski ban, 
htjede preko Srijema provaliti u Mačvu, ali mu Lacko 
Horvat zapriječio put. Još mu je gore bilo, kad je dočuo 
da su i u Zagrebu pobijedili Ladislavovci, s Griča pro¬ 
tjerali Lučenca i razlijevaju se po cijeloj Slavoniji. Morao 
je s vojskom uzmaknuti pred ligašima još dalje u Ugar¬ 
sku, dok ih smalaksale nije primila vojska kneza Ivana 
Morovića, koja im je zakasnila u pomoć. Nato su ojačani 
u svakom pogledu navalili na Ladislavovce i pobijedili 
ili. Uto stigao glas da su Sigismundovci osvojili i Zagreb, 
a Ivan Paližna da je u stisci na moru. Izdajica Stjepko 
od Šimontornje propustio je Ivaniša Horvata da po¬ 
bjegne kroz njihov tabor te je uskočio u Bosnu. Sad je 
četa Nikole Gorjanskoga stigla u Zagreb, da se pokloni 
kralju Sigismundu, koji je već prispio. Osvojen je i 
Medvedgrad. 

Sigismund je bio sretan, jer je napokon imao u rukama 
Slavoniju, Hrvatsku i Dalmaciju. Braća Horvati sklonili 
se u Bosnu kralju Tvrtku. Sigismund se radovao, što su 
Nikola Gorjanski i Ivan Krčki nadvladali Ivaniša Horvata 
i Ivana Paližnu, a Mlečani im pomogli za uspjeh. 

5. srpnja 1397. ležala je pod Zagrebom Sigismundova 
vojska s velikašima, koja je dopratila kraljicu Mariju. 
Slavonski ban Ahacij Prodanić, bojeći se za banstvo, 
htjede počastiti Sigismundovu vojsku te zapovjedi Gri- 
čanima prekomjerne izdatke u novcu i hrani. Zivan i 
sudac Adularov zgražali se videći očitu pljačku Griča. 
Živan opomene Anđeliju, neka se danas naročito krije, 
jer će ispred kuće proći povorka, prateći kraljicu Mariju 
i Sigismunda. Kraljica Marija, sastavši se sa svojim su¬ 
prugom, kraljem Sigismundom, odmah ga potsjeti da se 
osveti Horvatima, što su joj umorili mater. Oni uđu sve¬ 
čano na Grič, gdje ih pri Mesničkim vratima dočekaju 
pretstavnici Gričana: sudac Adularov, bilježnik Toma i 
mošnjar Živan. Mala Isa navede Anđeliju da i ona motri 
kraljevsku povorku, te ona gledajući kroz prozor začuje 
osvetničko klicanje Gričana protiv braće Horvata. Od 
zaprepašćenja se onesvijesti. Kralj i kraljica budu u kra¬ 
ljevskoj dvorani na prijestolju pozdravljeni. Sigismund 
imenuje sada za slavonskoga bana tuđinca Ladislava Lu- 
čenca. Gričanima za vjernost pokloni kraljevsko dobro 
Hrašće i Petrovinu preko Save. Nikoli Gorjanskomu po¬ 
kloni Horvatova imanja u Ivaniću i Požezi, Ivanu Krč¬ 
komu gradove Cetin i Klokoč. Nikola Gorjanski nena¬ 
javljen pohodi kraljicu Mariju. Ona mu u razgovoru 
prizna da se je bez ljubavi udala za Sigismunda, koji ju 
je oženio zbog baštine; da ljubi samo njega, Gorjanskoga, 
kao što je njena mati Jelisava ljubila njegova oca. On joj 
prizna da ne ljubi svoju ženu, a njegova ljubav prema 
Anđeliji pretvorila se u mržnju, kad mu je Ivaniš ubio 
oca. Marija ga zakune da osveti njenu mater. Gorjanski 
ustvrdi da su prilike za to povoljne, jer se kralj Lađislav, 
bivši vojvoda Kalabrije, boji Mlečića, pa zato ne kreće 
preko mora u Dalmaciju, a kralj Tvrtko mora oboružan 

stražiti, jer se na njega spremaju Turci. Mlečići će njima, 
Sigismundovcima, otkriti Horvatove i Tvrtkove osnove. 

U noći saopći Grga Prišlin Gončiki u njenoj kukavnoj 
sobici u Markovoj ulici, da je Benka predao na othranu 
nekoj kmetici. Dječko ga zove ocem. On, Grga, zakleo se 
da će Benku ucijepiti u srce, da su mu Živan i Jela umo¬ 
rili roditelje pa treba da im se osveti. On je sada opet na 
Kaptolu dvorski župan, jer ga je biskup Ivan primio po 
preporuci bana Lučenca, te će jariti biskupa Ivana protiv 
Gričana. 

Jedno veče iznenadi Benkovićeve u njihovoj kući stari 
križar Filip, preobučen u vojnika kneza Ivana Krčkoga. 
Pripovjedi im kako se borio uz Bei'islava, koji je za Iva- 
nišem pošao u Srijem. Lacko Horvat je u kreševu pao, 
a Berislav je živ i zdrav. U Požezi im je neki redovnik 
donio pismo Stjepana Šimontornje, da je Sigismund osu¬ 
dio Ivaniša, Berislava i Korpada na smrt sjekirom. Treba 
da odmah bježe u Bosnu. Za jamstvo im je Šimontornja 
poslao svoga sina. Tako su se svi spasli k Tvrtku u Su- 
tjesko, gdje su već našli biskupa Pavla. Tu su se zapre¬ 
pastili, čuvši da su Mlečani spasli Mariju, a Ivan Krčki 
potukao priora Ivana vranskoga. Domala su saznali da 
je Sigismund udario ucjenu na Pavla i Ivaniša Horvata 
te Berislava Paližnu. Križar Filip saopći još Benkoviće- 
vima poruku biskupa Pavla da Anđelija ostane kod Ži- 
vana, jer on odlazi u Italiju, Berislav k Tvrtkovoj vojsci, 
a Ivaniš u Mačvu, da osokoli klonuli narod. 

Godine 1389. Zagrepčani su već i bili zaboravili krvave 
dane među Gričem i Kaptolom. Uto se na Srbiju digli 
Turci te je razban Ivaniš poveo četu Bošnjaka i Hrvata 
u pomoć caru Lazaru, pa nije prijetila pogibao da će 
Bosanci provaliti u Mačvu i Srijem. Mnogi su domaći ve¬ 
likaši mirovali ustrašeni, što su u Budimu mnogi hrvat- 

ski odličnici pali pod krvničkim mačem. I zagrebački je 
kaptol bio miran. Po odredbi bana Lacka Lučenca Grga 
je Prišlin dvorio bolešljivog biskupa Ivana te mu davao 
ljekove, koje mu je pripravljala Gončika. Biskup mu se 
potuži, kako se narod kod Čučerja i Savske Struge buni 
da mu ne daje desetinu, koju su dosada pobirali kano¬ 
nici. Ali Grga pokaže biskupu zapisak kralja Andrije III. 
koji je svjedočio da biskup ima pravo. Ovaj to jedva do¬ 
čeka, ne pitajući, da li je isprava prava ili lažna. U taj par 
nahrupe kanonici u sobu i navale na biskupa Ivana, da 
im otima dohotke. Zaprijete mu da će ga tužiti kralju 
Sigismundu, a ne uspiju li, lužiće ga papi. Grga ga spasi 
od njihovih razjarenih šaka, dozvavši na vrijeme oru- 
žnike. Kad biskup Ivan s Grgom opet ostane sam, ovaj ga 
podjari zbog ubiranja gričke šesnaestine. Biskup mu nato 
zapovjedi da je na Griču odmah utjera. 

Blizu Zagreba, u vrbiku kraj ceste, razgovaraju hrvat¬ 
ski velikaši Vlatko Hranić i Berislav Paližna, preobučeni 
u redovnike, kako biskup Pavao sada pristaje uz kralja 
Tvrtka, jer nikako ne može da na domaće tlo dozove 
kralja Ladislava Napuljca. Berislav s oduševljenjem klikne 
da ligaši treba da za Tvrtka predobiju sve Slavonce; 
zapad će prevesti Tvrtku prior Ivan, istok Ivaniš Horvat. 
Zlo je, što Grič pristaje uz Sigismunda te će se on, Beri¬ 
slav, samo uz pogibao prikrasti k Anđeliji. Onda će je 
povesti k ujaku Ivanišu. Uto naiđe Filip te ih obavijesti 
o prilikama na Griču. 

Kod vrača Cavagnolija živjela je Talijanka, signora Lu- 
krecija, koju je on nazivao sestrom. K njima doputuje 
Mlečanin šor Zanetto Badoer, trgovac sa Rialta. On pot- 
sjeti vrača da je s Lukrecijom otrovao tamošnjega nov¬ 
čara te su oboje pobjegli, da umaknu smrtnoj osudi. Oni 
mu sad moradoše priseći poslušnost i potpisati priznanje 
zločinstva, samo da ih ne izda sudu. Nato im Badoer, 

član mletačke signorije, zapovjedi da mu dojavljuju sve 
što se zbiva u Zagrebu. Osim toga mora vrač rovati i 
mutiti, da među Gričem i Kaptolom ne bude pravoga 
mira. Lukrecija prizna Badoeru da pobliže pozna Mikića, 
sina istisnutoga bana Ahacija Prodanića. Badoer je na¬ 
govori da njegovu ljubav iskoristi za mletačku politiku. 
Zagreb treba dovesti dotle, da plemstvo izazove 
bunu protiv Sigismunda, i da cijela kraljevina Slavonija 
potpadne pod bosanskoga kralja Tvrtka. U Zagreb su već 
stigla tri Tvrtkova poslanika preobučena u redovnike, da 
bune narod protiv Sigismunda u korist kralja Tvrtka. 
Lukrecija i vrač sve obećaju Badoeru, koji im ostavi kesu 
cekina. 

Lukrecija sazna od podmićenoga krčmara Tomaša da 
su strani redovnici otsjeli kod križara. U duši je snovala 
kako bi se osvetila Mlečanima, jer je njihov pothvat sta¬ 
jao u njenim rukama. Zato odluči da Mlečanima štogod 
zataji i pokvari im osnove. Stoga izvijesti Badoera da su 
strani redovnici otsjeli negdje na Kaptolu i da se dogo¬ 
varaju s plemstvom. Da su pohodili Ahacija Prodanića te 
će se plemstvo sastati na tajni dogovor. Badoer joj zapo¬ 
vjedi da se pobrine i sazna za njihovo ročište, a on će iz- 
mudriti, kako bi ih uhvatili. Nakon dva dana, porukom 
po Tomašu, dođe k Lukreciji Mikić Prodanić te ona lju¬ 
bakajući s njim izmami od njega tajnu, da će se u kući 
njegova oca razbana sastati nezadovoljno plemstvo, da se 
dogovara protiv Sigismunda. Iz Dalmacije su došli ljudi, 
da ih snube za kralja Tvrtka, i svi će biti za njega. Njegov 
otac ima popisane sve nezadovoljnike. Onda ga Lukrecija 
nagovori da joj dade ključ tajnih vratašaca Prodanićeve 
kuće, da mu može dolaziti. 

Berislav Paližna, preobučeni redovnik, dobije od ka¬ 
nonika Lancelota pismo, da njemu i drugovima prijeti 
pogibao te se s ostala dva redovnika, Hranićem i križarem 

Filipom, presvuče u seljačko odijelo i sretno izmakne 
zamci. Ban Lučenac nije mogao prema Sigismundovoj 
želji primiriti dalmatinske gradove pa se bojao da će se 
pobuniti i Slavonija, jer je i Hrvatska već bila nemirna. 
Toga dana uveče pohodi ga Lukrecija i otkrije mu da je 
pronašla tajnu zavjeru. Ona zahtijeva od njega da to 
saznaju samo kralj i kraljica i da joj on dade 500 cekina. 
To sve neka joj obeća pismeno. Ban Lučenac pristane, a 
ona mu obeća da će ga odvesti na mjesto, gdje će po¬ 
hvatati buntovnike. Ljeti jednoga dana provali Grga Pri¬ 
šlin s razbješnjelom četom na Grič te usprkos gradskim 
pretstavnicima stane pljačkati kuće mirnih Gričana. Tih 
je dana Berislav Paližna donio Živanu pol zlatnoga lanca, 
da bi mu predao njegovu zaručnicu Anđeliju, a on da 
je odvede na Omiš u dvor ujaka joj Ivaniša. Za to je 
vrijeme zalazio i u palaču Ahacija Prodanića. Kad je 
Grga Prišlin ušao i u Živanovu kuću, da silom pokupi 
šesnaestinu za biskupa Ivana, Berislav, preobučen u se¬ 
ljaka, htjede mu izići na mejdan, ali ga zadrži Anđelija i 
križar Filip. Tako bude mošnjareva kuća opljačkana, 
jer mu i Gričani nisu priskočili u pomoć, kad je zlopaki 
Kaptolac Gregorović presjekao uže Lotršćaka te nisu 
bili odmah obaviješteni što se dešava. 

Ujutro dobije ban Lučenac pismo kralja Sigismunda, 
kojim ga diže s banske službe, a na njegovo mjesto po¬ 
stavlja Detrika Bubeka. To ga silno potrese i on odluči 
da se osveti kralju. U noći se u palači bana Ahacija Pro¬ 
danića skupili velikaši i plemići, protivnici kralja Sigis¬ 
munda. Tu im Berislav Paližna progovori da u Dalmaciji 
bjesni rat između Sigismundovaca i njihovih Ladislavo- 
vaca. Kako kralj Ladislav nikako ne dolazi iz Napulja da 
ga okrune, njegovi su pristaše priznali bosanskoga kralja 
Tvrtka, koji će ujediniti sve zemlje hrvatskoga naroda. 
Sigismundovci, koji vojuju u Dalmaciji, predaće se, jer 

ih je Sigismund prevario za pomoć. Svi se prisutni za¬ 
kunu na mačeve kralju Tvrtku. Najednoć, na zaprepa¬ 
štenje svima, uđe u dvoranu ban Lučenac, koga je Lu¬ 
krecija tajno propustila u palaču. Ali on izjavi da pristupa 
k Tvrtku, jer ga je Sigismund nepravedno skinuo s ban¬ 
ske časti. Mikić prizna pred svima da je pijan Lukreciji 
izdao njihovu tajnu o sastanku. Otac ga od stida progna. 
Mikić nađe Lukreciju u oružani i odvuče je u tamnicu. 

Dok su Tvrtkovi poslanici radili po Posavini i Podra¬ 
vini, Anđelija je osamljena žudjela da se što prije iz Za¬ 
greba spasi u siguran zaklon. Paviša se Gonč sjeti da je 
Anđeliju opazio na Živanovu prozoru, dok je Prišlin 
silom šesnaestinao kod njega. Za cekine izda on vra- 
čarici Gončiki tu Živanovu tajnu. Gončika obavijesti o 
tom Grgu Prišlina, koji po njoj poruči Živanovoj supruzi 
Jeli, da će joj pomoći da joj vrate Benka, ako ispuni 
u slove koje traži od njega. Jela sretna pristane na sve. 
Ahacij Prodanić oprosti sinu zabludu, jer se zlo svršilo 
sretno. Ovaj nato s oružnicima izvuče Lukreciju sve¬ 
zanu iz tamnice i otpremi je u kulu svoga grada Ribnika. 
Jela Benkovićka na Gončikin nagovor odvede plemenitu 
Anđeliju na tajanstveno ročište, na raskršće Nove vesi, 
kraj potoka Cirkvenika, kamo će joj nepoznat čovjek do¬ 
vesti Benka. Mala Isa, koja je čula sav tajni razgovor, 
povjeri tajnu svomu bratu Janku Zlatobradiću. Ovaj sa 
Živanom i Gričanima spasi Anđeliju, koju je na ročištu 
otimao Grga Prišlin sa svojim momcima. Paviša, idući 
kradom za Gričanima, dočuje kako Živan prijeti Gončiki. 
On obavijesti vračaru da je Gričani kane spaliti kao vje¬ 
šticu. Spasi je na Kaptol k zvonarici, koju je već o svemu 
obavijestio tat Martin. Gričanski sud osudi Gončiku na 
lomaču i zapečati joj kuću. Mošnjar Živan poruči po 
Janku u križarski samostan što se zbilo, te Berislav, kad 
se vrati s agitacije, pohita k njemu. Živan, primivši od 

njega drugu polu zlatnoga lančića biskupa Pavla Hor- 
vata, preda mu Anđeliju da je odvede na Omiš u dvorac 
njena ujaka Ivaniša. Ona se teško oprosti od sviju u kući, 
ipak sretna, što sa zaručnikom polazi u siguran zaklon 
k rodbini. Paviša pri Mesničkim vratima prepozna An¬ 
đeliju. On hitro obavijesti o tom Gončiku, te kako je 
osuđena na lomaču i kuća joj zapečaćena. 

Tih dana se biskup Ivan veselio, što mu je Grga Prišlin 
utjerao šesnaestinu. On pristane na Grgin nagovor da 
podmiti novoga bana Detrika Bubeka, ne bi li ga predobio 
za sebe. Biskup zapovjedi Grgi da ubere šesnaestinu i u 
Njemačkoj vesi, ali on je oklijevao, jer je znao da su 
Gričani biskupa Ivana tužili kralju i banu. Svijestan je 
bio da je biskupu podmetnuo lažnu listinu kralja Andrije 
III. Ipak Nikola Gregorović, član Grgine družbe, provali 
ujutro i u Njemačku ves, da ubire šesnaestinu, te naj¬ 
prije navali na kuću postolara Tome Štabela, cehmeštra. 
Dođe do žestoke bitke, u kojoj biskupovci zgrabe ceh¬ 
meštra Štabela i odnesu ga na Kaptol za taoca. Bitka 
se nato pretvori u pravi građanski rat. Za vremena pri- 
spije Živan s oružanim Gričanima postolarima u pomoć 
te nadvladaju biskupovce. Kad Živan sazna da je Toma 
Štabel zarobljen, zapovjedi mlinaru Janlcu Zlatobradiću 
da se u ime Gričana potuži banu Bubeku. Jadnoga ceh¬ 
meštra Tomu Štabela bace biskupovci nasred Kaptolskoga 
trga, gdje ga žedna napoji đak Miroslav šišaković. Rulja 
ga odvuče na sramotni badanj, a tat Mikica ovjenča ga 
žitnim vijencem. Njegovoj se muci osobito radovala zvo- 
narica. Najednoć se s Griča stanu vraćati pobijeđeni 
biskupovci. Zatim se na Kaptolu javi i sam ban Detrik 
Bubek. Na banovu zapovijed đak Miroslav odvede posto¬ 
lara kući. Ban zaprijeti Kaptolcima kaznom, budu li još 
dirali u Gričane. Ban nato pohodi biskupa Ivana te se 
s njim popravda, kriveći ga za nasilja u Njemačkoj vesi 

i što je Prišlin otimao Anđeliju. Biskup se branio listinom 
Andrije III. i da ne zna za Prišlinovo nedjelo. 0 ponoći 
kopao je grobar raku Nikoli Gregoroviću i guckao iz 
noćobdijine čuturice. Oba opaze kako opet grobljem ide 
suludi biskup Ivan i grobove pita za budućnost svoga 
novca. 

U Omišu kraj mora priča Vladislava, supruga bana 
Ivaniša, sinu Nikoli, dječaku, o slavnoj Horvatovoj lozi 
i otetim im slavonskim imanjima, Cerniku, Ivankovu i 
drugima. Kako je Ivaniš izgubio bansku čast, a Pavao 
biskupsku stolicu. Ivaniš je od Sigismunda bio osuđen na 
smrt, ali se spasao bijegom u Bosnu k Tvrtku. Uto su u 
dvorani gradskoga tornja Trogirani pred prvacima lige 
priznali Tvrtka za svoga kralja, a Ivaniša za bana. Ovaj 
im u kraljevo ime obeća da će potvrditi sve pravice. 
Samo s dalmatinskim Vlasima nije bio zadovoljan, jer su 
krenuli zadanom mu vjerom. Ali njihov zastupnik, pod¬ 
mukli Madio, branio ih da su Hrvati, a vjerolomstvo da 
su prouzročili tuđinci. Ivaniš opomene Trogirane da kralj 
Tvrtko i liga hoće da hrvatski narod bude složan, da se 
mogu odrvati neprijatelju. Samo je starješina Madio bio 
u srcu kivan na Ivaniša. Kralj Tvrtko potvrdi Trogira- 
nima što su od Ivaniša zahtijevali. Nato bude na Omišu 
priređena veselica, na kojoj prior Ivan Paližna nazdravi 
Trogiranima i istakne da su Dalmatinci Hrvati, jer je 
Dalmacija kolijevka hrvatskoga naroda, koju je hrvatski 
narod oslobodio od tuđinaca. Podmukli je Madio za toga 
govora nestao iz društva, željan osvete i izdaje, svijestan 
da je Latin. 

U zagrebačkoj županiji, kraj sela Granešine, u gustoj 
šumi, Grga je Prišlin krio Živanova Benka kod kmetice, 
babe Veronike. Nadjenuo mu ime Stanko i odgajao ga, 
da treba da se osveti Živanu, ubici svojih roditelja. 

Kad on ponovo pohodi Stanka (Benka), ovaj mu se za- 
kune da će se krvavo osvetiti Živanu, ubici svojih rodi¬ 
telja. Poočim Grga obeća mu nato da će ga naskoro po¬ 
vesti u svijet. 

U jesen 1390. vojvoda Hrvoje Vukčić donese banu Iva- 
nišu na Omiš Tvrtkovo pismo o poslovima kraljevine. 
On bude svečano ugošćen. Biskup Pavao mu prizna, kako 
je istina da samo Tvrtko može bez mita i krvnika vladati 
od Drine do mora, od Drave do Dubrovnika, ali on, 
Pavao, zbog zakletve pokojnomu kralju Karlu Dračkomu, 
da će mu sina Ladislava dovesti na ugarsko-hrvatski 
prijesto, ostaće vjeran kralju Ladislavu. Uspiju li ligaši 
da Tvrtko zavlada Slavonijom, Hrvatskom i Dalmacijom, 
blagosloviće ih. Prvaci se u ligi dogovore da u tim bor¬ 
bama za slobodu hrvatskoga naroda Berislav Paležnik 
uz bana Ivaniša vodi borbu u Mačvi. Ivaniš i Hrvoje iz¬ 
jave da su željni časa, kada će prevladati Nikolu Gorjan- 
skoga. Svi su se u Omišu veselili na gozbi gostu, vojvodi 
Hrvoju, samo je Anđelija žalila i plakala, što se zbog dr¬ 
žavnih nemira, prema prisezi biskupa Pavla, otezalo 
njeno vjenčanje s Berislavom. 

Na otočiću Prviću, koji leži kraj Krka, sastao se Ivan 
Paližna s knezom Ivanom Krčkim (Anžom od Ljubne), 
gospodarom i Senja. On pokuša da ga predobije da stupi 
u savez s Hrvatima i Paližnama te prizna Tvrtka. Ali 
krčki je knez bio uvjeren da se Tvrtko neće održati, jer 
prijete Turci, a pojedini hrvatski velikaši, njegovi pri¬ 
staše, rade u svoju korist. Zato ostane vjeran prisezi, da¬ 
noj Sigismundu i Mariji. 

Početkom 1391. spremala se hrvatska vojska na sjever, 
pa i ban Ivaniš, koji je po Tvrtkovoj milosti postao knez 
cetinski, kliški, ramski i omiški. On je s Berislavom spre¬ 
mao vojsku na Mačvu. Svi se digli u rat protiv Sigis- 

munda i Marije. Sigismund je tražio pomoć od Venecije, 
ali ona ne sklopi saveza s njim, ni s Tvrtkom, nadajući 
se da će iz njihove svađe izvući koristi. Sigismund postavi 
na istoku za vojskovođu Nikolu Gorjanskoga. Na zapadu 
je imao protiv Tvrtka i njegovih pristaša raditi Ivan 
Krčki. Kraljici Mariji bilo je na umu da osveti svoju 
umorenu mater Jelisavu, a Nikoli, oca. Najednoć, u naj¬ 
većem poslu oko dizanja vojske na Sigismunda, teško se 
razboli prior Ivan Paližna te se prije smrti oprosti s pri¬ 
sutnim banom Ivanišem, biskupom Pavlom i Berislavom. 
On ostavi svoj imetak za rat protiv Sigismunda, vran- 
skim križarima i Berislavu. Svima spomene domovinu i 
narod, naročito Berislavu. Blagoslovi njega i Anđeliju i 
zakratko umre. Prior bude svečano sahranjen u crkvi 
vranskih križara. Neki redovnik uruči Sigismundu pismo 
zapovjednika Zadra, Pavlovića, koji mu javlja smrt Ivana 
Paližne i kako treba da u toj uzbuni udare na buntovnike. 
Tačno izvijesti Sigismunda o neprijateljskoj vojnoj osnovi, 
vojsci, novcu itd. Marija se radovala što je poginuo jedan 
ubica njene majke, Ivan Paližna, te je Nikolu Gorjan¬ 
skoga uclcala na osvetu. Zatraži od njega glavu Ivaniša 
Horvata. Gorjanski joj se zakune da će to učiniti, da 
osveti i svoga oca palatina. Kako mu se mačvansko ban- 
slvo činilo premalom časti, koju mu Sigismund daje za 
njegov rad, Marija mu spomene da on iz zasjede vlada 
svima državnim poslovima. iSigismunđu je oslonac u 
Mačvi, koju mu je htio oteti srpski car Lazar i sadašnji 
vladar, Lazarev sin, despot Stevan. On, Gorjanski, štiti 
i Mačvu i cijelu državu od Turaka i od Tvrtka, straži 
protiv Ivaniša Horvata, najvećega neprijatelja njena. Ona 
ga zbog toga obožava i ljubi. Otići će s njim u Slavoniju, 
gdje su vlastela počela pristajati uz Tvrtka, njena rođaka. 

Nakon mjesec dana konjanik vlastelin Jamometović, 
ratnik iz Sutjeskoga, javi u Omišu banu Ivanišu naglu 

smrt kralja Tvrtka. Velikaši da su nesložni, ko će ga na¬ 
slijediti na prijestolju. Jedni su za Tvrtkova nezakonitoga 
sina Stjepana, drugi za Tvrtkova nezakonitoga bratića 
Stjepana Dabišu. Vojvoda Hrvoje Vukčić od žalosti još 
se nije izjavio, za koga je. Ivaniš stane jadikovati za 
Tvrtkom. Onda izjavi da su oba predložena nasljednika 
prijestolja slabići, pogotovo Dabiša, koji će se izmiriti sa 
Sigismundom te će i Horvati morati bježati iz Omiša kako 
su pred njim morali pobjeći iz Ivankova u Slavoniji, 
gdje su se rodili. Ivaniš se sada uzdao jedino u vojvodu 
Hrvoja Vukčića. Ivaniševa supruga, banica Vladislava, 
opomene ga, neka se pobrine da biskup Pavao dopusti 
Berislavu da vjenča Anđeliju, jer nije kriva, što je do¬ 
movina tako nesretna. Ali ban Ivaniš je sumnjao da će 
Pavla odvratiti od njegove prisege. Anđelija, čuvši za 
Tvrtkovu smrt, očajavala je zbog nesreće narodne i svoje. 

Kad na budimskom dvoru Sigismund začuje za smrt 
Tvrtkovu, ponosno odahne, a Marija stane od radosti 
kliktati, Gorjanski se razvedri. Kraljevsko vijeće odmah 
zaključi da dignu vojsku na Bošnjake i buntovnike u 
Dalmaciji. Kad se je Sigismund oslobodio najljućega pro¬ 
tivnika, nije se bojao više nikoga te ne htjede pristašama 
izvršiti što im je obećao. Nikola je Gorjanski bio jak 
poput kralja, radio je i osvećivao se kako je htio. Lacko 
Lučenac, željan časti i zlata, izda mu što se skovalo među 
slavonskim plemstvom. Gorjanski pošalje u Sutjesko u 
Bosnu tajnog poslanika, da razvidi bosanske političke 
prilike, a Mlečići u tu svrhu pošalju onamo Badoera. Za 
Dalmaciju su Mlečići bili sigurni da je njihov plijen, samo 
je valjalo još predobiti Bosnu. U Bosni se razbuktali do¬ 
govori, ko će biti kralj, a većinom se razvrstavali prema 
vjeri. Pristaše rimokatoličke i pravoslavne vjere htjeli su 
za kralja Tvrtkova nezakonitoga sina Stjepana, a bogu¬ 
mili Tvrtkova nezakonitoga bratića Stjepana Dabišu. 

Vlatko Hranić, vojvoda Bošnjaka na Kosovu polju, i 
Ivaniš Horvat pristajali su uz Tvrtkova sina. Samo voj¬ 
voda Hrvoje Vukčić nije pokazivao, uz koga pristaje da 
bude kralj, jer je bio svijestan svoje sposobnosti i snage. 
On se otputi u Sutjesko, gdje se imao birati novi kralj. 
Tu ga pohodi Badoer, koji ga pozdravi u ime Mlečića i 
požali što je Tvrtko preminuo. Onda prizna Hrvoju da 
je on prijatelj Mlecima i sada je prvi čovjek u Bosni. 
Mlečani su ga imenovali mletačkim građaninom i šalju 
mu zlatan lanac i pismo. Hrvoje uz to nađe u kutiji i 
3000 cekina. Osim toga, pismo mu javi da mu Mlečići 
nude slobodnu trgovinu s Mlecima. Njegov pisar. Grk 
Mavricije, reče mu da su zakasnili na izbornu agitaciju 
u ličnu korist, jer su se već i sav narod i velikaši od¬ 
lučili ili za Tvrtkova sina Stjepana ili za njegova bratića 
Stjepana Dabišu. Nato se Hrvoje odazove pozivu bogu¬ 
milskoga djeda Stojdraga te se u šumskoj c^vici, pod 
njegovim utjecajem, zakune da neće tražiti bosansku 
krunu, nego će za kralja izabrati Stjepana Dabišu, jer je 
on bogumil. Kako je Dabiša bio slabić, Hrvoju je bilo 
jasno da će zapravo on upravljati kraljevstvom, nasli¬ 
jeđenim od Tvrtka. Stojdrag prisegne Hrvoju da će bo¬ 
gumili njega izabrati za kralja, ako nastane vrijeme da 
Dabiša ne bude više kralj. Na Sutjeskom polju pred cr¬ 
kvicom na glasnikov tumač hrvatski narod: Hrvati, Bo¬ 
sanci, Dalmatinci i Primorci, podijele se u dva dijela: 
jedni za Tvrtkova sina Stjepana, drugi za njegova bratića 
Stjepana Dabišu. Vojvoda Vlatko Hranić i ban Ivaniš 
pristanu uz Tvrtkova sina, ali Hrvoje na opće iznena¬ 
đenje izabere Dabišu. Ban Ivaniš ga prokune kao izdajicu 
kralja Tvrtka, borca za narod i slobodu. On odluči da 
njegov brat, biskup Pavao Horvat, ponovo ode u Napulj 
po kralja Ladislava, sina kralja Karla Dračkoga. 


Grginčević: »Sadržaji djela« k. II. sv. 2. 

Na požeškom gradu Sigismund ukori dozvanoga bana 
Detrika Bubeka, što u Zagrebu vladaju svađe među Gri- 
čem i Kaptolom, a biskup Ivan hara Grič po miloj volji. 
Bubek se potuži kralju da kraljica Marija pristaje uz 
biskupa Ivana ne hajući za građanske pravice, a u svemu 
je štiti i potiče Nikola Gorjanski. Najednoć Marija, koja 
je bolovala od kašlja, uđe u sobu i stane braniti Gor¬ 
janskoga. Ona uvrijedi Detrika da je postao ban samo po 
kraljevskom imenovanju, a zatim uvrijedi i supruga Si- 
gismunda da je samo po njoj postao kralj. Kralj plane, 
da je ona milosnica Gorjanskoga, a on je kralj po svojoj 
sposobnosti; ona da je kraljica samo po njemu. On će 
vladati po pravdi, a ne po volji Gorjanskoga i po njenim 
hirima. Nato ga pavlin o. Ćiril izvijesti da je u Bosni 
narod nezadovoljan sa slabićem Dabišom, što više i sami 
bogumili. Dabiša neće svoje čete da povuče iz Dalmacije, 
nego se izgovara da Dalmaciju zasada mora Sigismundu 
čuvati od napuljskih Vlaha i Mlečića. Taj uzmak da ne 
bi bio po ćudi ni buntovnim velikašima, koje on uvijek 
treba za obranu od Turaka. Biskup Pavao Horvat da je 
otišao u Italiju u Gaetu, da dozove hrvatskomu narodu 
za kralja napuljskoga kralja Ladislava, sina Karla Drač¬ 
koga. (Tomić.) Navečer Marija pred Gorjanskim poželi 
da Detrik Bubek više ne bude slavonski ban, ali Gorjan¬ 
ski je sumnjao da će mu uspjeti srušiti ga, jer je ovaj 
danas ušao u Sigismundovu milost. 

Godine 1391. predveče uoči Badnjaka, u Tomaševoj 
krčmi na Griču Stanko Prišlin s biskupovcima nemilo 
razjuri Gričane, koji su se tu veselili, što je banu Detriku 
Bubeku došao kraljevski nalog da provede istragu protiv 
biskupa Ivana zbog njegovih nasilja, nanesenih Griča- 
nima. Na Badnjak zapovjedi biskup Ivan Grgi Prišlinu da 
od Gričana ubere šesnaestinu vina, kad im je ponestalo 
žita. On otpravi Stanka (Benka) s četom na Grič, opo- 

menuvši ga na zakletvu. Treba da pogubi Živana. Stanko 
zbilja dospije pred gradsku vijećnicu, a onda pred mo- 
šnjarevu kuću, gdje su se okupili oboružani građani, koji 
se na čelu sa Živanom protiviše pljački. Već htjede ma¬ 
čem pogubiti Živana, kad se pojavi podban Toma i u 
kraljevo ime vrati ga s četom na Kaptol. U toj uzbuni 
mošnjar Živan dočuje da je Stanko Grgin nećak. Biskup 
Ivan zapovjedi Grgi Prišlinu da uhvati podbana Tomu 
i baci ga u tamnicu, ali se Grga bojao. Biskup Ivan uz¬ 
rujan se sruši te mu Grga dovede vračaru Gončiku i ona 
mu dade lijek. Njemu se pogorša, ali se ipak odvuče u 
drugu sobu, da ogleda svoje sakrivene novce. Grga i Gon- 
čika promatrali su kroz ključanicu njegovu tajnu i od¬ 
luče da ga otruju, čim se dočepaju njegova novca. 

Na Badnje veče ozlojeđeni biskup Ivan zapovjedi Pri¬ 
šlinu da s četom puca iz bombardi na Grič. Oni uistinu 
u Svetoj noći upale mnoge gričke kuće te građani ostanu 
bez krova. Sam je biskup Ivan iza golemog oraha pri¬ 
sustvovao bici i sokolio vojsku na navalu. Kad Gričani 
odgovore strijelama, povuku se njegove čete pa i on. Ka¬ 
nonici su mu prigovarali za to nedjelo, a kletva Gričana 
pratila ga, zujeći mu u ušima i u njegovoj sobi. Podban 
Toma javi otsutnomu banu Bubeku u Budim biskupova 
nasilja, a on to prijavi Sigismundu, koji odredi da samo¬ 
stan sv. Egidija u Šimeđu provede istragu. Ovaj izvijesti 
kralja da mu je podban Toma pisao istinu. Na Blaževo 
1392. bude u gradskoj vijećnici izabran za suca Živan 
Benković i potvrđen po svim gradskim pravilima i obi¬ 
čajima. Iza toga je bila grička gozba, priređena izvan 
gradskih zidina. Kaptolski oružnik pred Popovim tornjem 
razbije ponuđeni mu vrč vina te dođe do tučnjave, koja 
se izrodi u krvavu bitku između Griča i Kaptola. Poruč¬ 
nik Stanko Prišlin dojuri s 200 Kaptolaca i već stade pred 
Živana Benkovića, da mu raskoli glavu, kad ga strelica 

rani u vrat. Dva Kaptolca odvuku ga u stranu, da mu na 
sigurnom mjestu zaviju ranu i dozovu ga k svijesti. Gri- 
čani su bili jači te Kaptolci moradoše pobjeći, a s njima 
Grga Prišlin i sudac Ladislav. Međutim je ranjenomu 
Stanku Isa Zlatobrađićeva dala iz vedrice vode, prolazeći 
kraj njega niz brdo u mlin. Oni se zaljubiše. 

Gričani podignu pred banom Bubekom na Kaptolce 
tužbu, upravljenu kralju Sigismundu. Nato kraljica Ma¬ 
rija, u sporazumu s Nikolom Gorjanskim, nagovori kralja 
da bana Detrika Bubeka imenuje za dvorskog suca, a na 
njegovo mjesto postavi Ladislava Lučenca. U rujnu 1392. 
stigne u Zagreb na Markov trg kraljevski tavemik Nikola 
Kanižaj. On natjera Kaptolce da Gričanima plate štetu, 
odredi međe Griču i Kaptolu, uredi pravo gradnje mli¬ 
nova, plaćanje mitnici, pijacovinu i postavu. Biskup Ivan, 
Grga Prišlin i sudac Lacko bili su ozlojeđeni zbog toga, 
ali prosti narod grički i kaptolski, na dan proglašenja 
pomirbe i nagodbe, na sv. Mihajla, ljubio se i grlio od 
radosti. Smirila se i obitelj Benkovićeva i Zlatobradićevi. 
Isa je tajno vodila sa Stankom ljubav dok joj brat ne 
zabrani. 

Za Hrvatsku i Dalmaciju otimala su se u to vrijeme tri 
vladara: Sigismund, bosanski kralj Dabiša i napuljski 
kralj Ladislav, kojega je hrvatska liga već 1387. prizna¬ 
vala za kralja Hrvatske i Dalmacije. Braća Horvati pri- 
stadoše uz kralja Ladislava, jer nisu htjeli da priznaju 
izabranoga Dabišu. Ladislav je zapravo već 1391. počeo 
vladati u Slavoniji, Hrvatskoj i Dalmaciji. Imenovao je 
za hrvatsko-dalmatinskog bana Hrvoju i brata mu Vuka 
Vukčića i odlikovao njihovu lozu. Ivaniša je Horvata, 
bivšega mačvanskoga bana, imenovao za glavnog svoga 
namjesnika u prekomorskim krajevima. Njemu i Pavlu 
poklonio je zemlje u vukovskoj i požeškoj županiji. Ipak 
je do 1393. bila u Hrvatskoj i Dalmaciji bosanska vlast naj¬ 

jača. U srpnju 1393. sklope Sigismund i Dabiša u Đakovu 
pogodbu: Sigismund priznaje Dabišu za zakonitog bo¬ 
sanskoga kralja, a Dabiša pristaje da poslije njegove 
smrti bosanski prijesto pripadne Sigismundu. Braća Hor¬ 
vati nisu se iznenadili od tog djela slabića Dabiše, ali se 
zaprepastili kad je i veći dio velikaša pristao uz tu na¬ 
godbu, pa i vojvoda Hrvoje. Biskup Pavao upozori brata 
Ivaniša na narodnu neslogu i na Mlečane, kojima jamačno 
nije pravo što Sigismund tako jača. Zato da bi bilo naj¬ 
bolje, kad bi s njima sklopili savez protiv Sigismunda. 
A i s turskim sultanom Bajazitom. Ivaniš prizna da Pavao 
govori pravo. Tri dana iza toga pohodi ih mletački pa¬ 
tricije Badoer i Zadranin prokurator Šimun Lance. Ba- 
doer razjasni Horvatima da u Bosni niže plemstvo nije 
za taj nesretni đakovački mir, ni za savez sa Sigismun- 
dom, po kojemu je Dabiša postao zapravo njegov vazal. 
Mletačko visoko vijeće želi da velikaši otpadnu od Dabiše 
i da on time bude prisiljen da prekrši đakovački mir. 
Mlečani su spremni da podupru pokret hrvatske lige 
protiv Sigismunda. Sutradan braća Horvati prihvate sa¬ 
vez s Mlečanima. Iznenada u tim nesređenim političkim 
prilikama pohodi Ivaniša na Omišu Dubrovčanin Žore, 
ravnatelj sviju carina i komora u bosanskom kraljevstvu. 
On mu saopći da je đakovački mir ispraznio bosanske 
blagajne, jer su tom prilikom prekomjerno častili i mitili. 
Ivanišu donese poruku kralja Dabiše da se s obitelji 
stalno preseli k njemu na kraljevski dvor u Sutjesko 
(Trstvenicu), jer mu se Sigismund u Đakovu zaprijetio 
da će ga uhvatiti ili protjerati iz zemlje. Za Omiš je Žore 
znao da hi ga kupio Hrvoje. Ivaniš pristade. Ni sada, 
kad se je Horvatima valjalo seliti ispod vlastitoga krova, 
biskup Pavao ne dopusti da se Anđelija vjenča s Beri- 
slavom, upirući se na svoj zavjet. Ipak Ivaniš priredi sve¬ 
čane zaruke. 

Koncem lipnja 1394. živjeli su već na kraljevskom 
dvoru u Sutjeskom Horvatova obitelj i Berislav Paližna. 
Tu Dabiša sazove velikaše na dogovor. Dođe i vojvoda 
ban Hrvoje Vukčić i vojvoda Sandalj Hranić, Žore i drugi 
velikaši. Vojvoda Hrvoje istakne da je iza smrti Ivana 
Krčkoga sa strane Sigismundove postao ban dalmatinsko- 
hrvatsko-slavonski Nikola Gorjanski, njihov neprijatelj. 
Razloži da bi trebalo raskinuti đakovačku pogodbu. 
Njemu uspije za to predobiti kralja Dabišu i velikaše. 
Dabiša je imao i pismo sultana Bajazita da će udariti na 
Sigismunda, čim se on primakne Bosni. Dići će dvije 
vojske: jednu, bosanskoga bana, vodiće braća Vukčići, 
Hrvoje i Vuk, u Dalmaciju, i uspostaviti vlast, a drugu 
ban Ivaniš iz bosanskoga Dobora u Slavoniju. Nikola je 
Gorjanski bio u Budimu kod sušičave kraljice Marije, 
koja ga zakune na osvetu, a uto saznaju da je srušena 
đakovačka nagodba i mir. Sigismund pošalje Dabiši po¬ 
slanike, Petra Gyulahazija i Ivana Morovića, da ga pot- 
sjete na đakovački mir, ali im Dabiša naglasi da će 
njegov prijesto i poslije njegove smrti biti bosanski. 

Polovinom kolovoza 1394. Ivaniš dobije vijest u Dobor, 
gdje se utaborio, da se Sigismund digao s golemom voj¬ 
skom i kreće prema Doboru. On razmisli i pošalje Beri- 
slava Paližnu u tabor na Usori kralju Dabiši, da odmah 
krene prema Doboru, jer je inače sve propalo. Biskup 
Pavao predloži da uklone Ivaniševu suprugu, banicu 
Vladislavu, i Anđeliju, ali one ne pristanu, željne da 
s njima svima dijele udes. Domala se Berislav vrati s 
iUsore i javi da im Dabiša neće doći u pomoć, jer je 
turski sultan Bajazit javio da se bori u Aziji i ne može 
udariti na Sigismunda. Videći biskup Pavao da neće moći 
odoljeti Sigismundovoj golemoj vojsci, predloži velika¬ 
šima da uzmaknu i napuste Bosnu, pogotovo kad ih na¬ 
pušta bosanski kralj Dabiša. Ivaniš i ostali velikaši pri¬ 

hvate to, napuste Dobor i povuku se u planinu Vučjak. 
Sigismund, našavši Dobor prazan, pošalje potjeru za bje¬ 
guncima Horvatima. Dok je Nikola Gorjanski pod ča- 
dorom raspravljao sa Sigismundom o osvajanju Bosne, 
donese im knez Mladen Stančić poruku kralja Dabiše da 
bi se došao pokloniti Sigismundu, ako mu zajamči da mu 
se neće ništa dogoditi. Sigismund mu obeća te domala 
pred njega ponizno stupi kralj Dabiša. Sigismund mu 
oprosti — nepromišljeno — i privoli da kraljuje i dalje, 
ali đakovačka nagodba ostaje na snazi. Za čas javi veli¬ 
kaš Šimontornja da su uhvaćeni braća Horvati. Nikola 
Gorjanski se zlotvorski obraduje tomu. Šimontornja pri¬ 
povjedi kako je podmitio seljake, da ih odvedu u uvalu 
u planini Vučjaku, na noćište Ivanove vojske. Sigismun- 
dovci su napali hrvatsku vojsku te je u bici poginula 
banica Vladislava i Ivanišev jedinac Nikola. Berislav je 
teško ranjen. Zarobljenici budu dovedeni pred kralja Si¬ 
gismunda, koji Anđeliju pusti na slobodu, a ostale dade 
otpremiti u Pečuh, gdje će im suditi po zakonu. Nikola 
Gorjanski pozove pred sebe Anđeliju i saopći joj da će 
Ivaniš Horvat i Berislav biti pogubljeni, jer su počinili 
veleizdaju, a biskup će Pavao zbog svećeničkoga čina biti 
pomilovan na progonstvo. Anđelija zakune Nikolu Gorjan- 
skoga da pomiluje Berislava, jer je kraljici Mariji u Novi¬ 
gradu spasao život, ali Nikola je Gorjanski tvrdio da je 
on bio sukrivac Jelisavinih ubica. Onda joj obeća da će 
joj pokloniti glavu Berislavovu, ako mu od kraljice Mar¬ 
garete iz Napulja dobavi glavu njegova oca. Anđelija 
sretna obeća mu je i izmoli da joj dade zarobljenog sta¬ 
roga križara, da je prati u Napulj. Ona se dirljivo oprosti 
s Horvatima i Berislavom. Noću budu sužnjevi odvedeni 
u Pečuh, a Sigismund dade zapaliti Dobor. 

(Šenoa). Gončika obeća Grgi još žešći otrov za biskupa, 
jer je on naumio pobjeći iz države, da ga ne stigne cr- 

kvena kazna iz Rima, a sa sobom je odlučio ponijeti svoje 
novce. (Tomić.) U zgodan čas navečer pruži Prišlin bi¬ 
skupu Ivanu otrov kao lijek, pošto je on uzrujan bio 
pregledao svoje novce za bijeg. Kad biskup otrovan iz^- 
dahne, Grga natrpa u Pavišinu vreću njegove novce te 
s Gončikom i Pavišom pobjegne. (Šenoa.) U dubokoj ki¬ 
šovitoj noći odvede Paviša Gončiku k Prišlinu, da po¬ 
dijele ukradeni novac. On ih najprije ugosti pečenkom i 
vinom, a onda ih odvede u podzemnu spilju. U zgodan 
čas Grga Prišlin zatvori za Gončikom i Pavišom teška že¬ 
ljezna vrata, te se oni nađu u spilji bez prozora među 
ljudskim kosturima. Pavišina luč osvijetli i veliki gvozdeni 
križ, omazan vapnom. Prestravljeni razaberu da su pre¬ 
vareni i otsuđeni na smrt od žeđi i glada. Nakon neko¬ 
liko dana strašnih muka Paviša se dovuče do iznemogle 
Gončike i stane je jesti. Još za nekoliko dana o ponoći 
siđe u tamnicu Grga Prišlin te u njoj nađe dva nova leša, 
Pavišu i Gončiku. 

(Tomić.) U Dalmaciji kod Knina domala se sukobi ban 
Vuk Vukčić s banom Nikolom Gorjanskim te bude po¬ 
tučen, jer nije imao dosta vojske. U siječnju 1395. Gor- 
janski sazove u Split zastupnike dalmatinskih gradova i 
skloni ih da sklope savez sa Sigismundom. Dotle bude u 
Pečuhu smaknuto preko 40 hrvatskih velikaša, a ban 
Ivaniš Horvat rastrgan na konjskim repovima. Biskup 
Pavao bude pošteđen od nasilne smrti zbog svećeničkoga 
čina, ali prognat iz ugarskih i hrvatskih krajeva. Berislav 
ostane kao talac, dok Anđelija ne izvrši obećanje i Gor- 
janskomu ne donese glavu poginuloga mu oca. Zatočili 
ga u Budirnu. Tu se kraljica Marija zaljubi u njega i 
počne ga nagovarati da ostavi svoju zaručnicu Anđeliju, 
jer je izdajničkog roda, te neka stupi u kraljevsku službu. 
Ali Berislav odbije kraljičin nagovor i ostane vjeran 
Anđeliji. Kad se Nikola Gorjanski vrati u Budim, postane 

ljubomoran na Berislava. Vješto navede kraljicu na pri¬ 
stanak da on, Gorjanski, prevari Anđeliju, koja se vra¬ 
tila iz Napulja, dajući joj za glavu svoga oca glavu za¬ 
ručnika Berislava. Kad Gorjanski izvrši to, Anđelija se 
od prepasti onesvijesti. 

Početkom svibnja 1395. bila je već druga godina, što 
je vladao mir među Gričem i Kaptolom. Isa Zlatobradi- 
ćeva živjela je kod Benkovićevih, jer kod brata, mlinara 
Janka, nije bila sigurna od Stanka Prišlina. Jednoga dana 
Stanko Prišlin zaprosi u mlinara Janka Zlatobradića 
Isinu ruku, ali ga on odbije, ističući da je njegov stric 
Grga Prišlin ubica Isina oca i matere. Kad Grga sazna 
da Stanko kani oženiti Isu, bijesan mu to zabrani. Iz¬ 
nenada stigne k Benkovićevima jadni biskup Pavao s An- 
đelijom i križarom Filipom i zatraže kod njih utočište. 
Benkovićevi ih u suzama prime srdačno i saslušaju o 
strašnoj pogibiji hrvatskih velikaša. Unesrećenima pre¬ 
puste klijet u bukovačkom vinogradu i obećaju im da će 
njihovo boravište držati u tajnosti. Za dvije sedmice ljuto 
oboli biskup Pavao te mu na želju dovedu kanonika Lan- 
celota, koji mu pruži sv. sakramente. Onda on zapovjedi 
starcu, križaru Filipu, da Anđeliju, po njenoj želji, odvede 
u Trogir za redovnicu. Biskup blagoslovi djevojku po¬ 
sljednji put. Te večeri, kad je umirao, zvonila su u Za¬ 
grebu sva crkvena zvona te mošnjar Živan sazna da je 
umrla kraljica Marija. Biskup se na to sjeti posljednjega 
suda i umre. Sutradan se Stanko Prišlin ohrabri te u 
Živana zaprosi Isinu ruku, ali ga on odbije spominjući 
neprijatelja, njegova strica Grgu. Malo pomalo dođe do 
međusobnoga razjašnjenja, u kojem Stanko pripovjedi 
Benkovićevima priču o Živanovoj zloći, kako ga je Grga 
od malena učio, Živan i Jela prepoznaju svoga sina Benka, 
ali on im je slabo vjerovao. Onda ga Živan odvede na 
gradsku vijećnicu, gdje mu vijeće potvrdi da je Živanov 

sin i da ga je Grga ukrao i prevario. Nato Stanko povede 
Živana k Grgi, koji je ležao teško bolestan od kostobolje, 
da on prizna svoje zločinstvo. Grga je baš buncao o 
Paviši i Gončiki. Stanko prisili nožem Grgu na priznanje, 
da je on, Stanko, Živanov sin. Navečer se kod sretnih 
Benkovićevih zaručili Isa i Stanko. Noću Živan uhvati 
tata Martina kad mu je okrao smočnicu, te sutradan 
bude tat obješen. 

Anđelija je uistinu otišla u Trogir i postala redovnica. 
Za starca Filipa, koji ju je onamo pratio, nije se više ni¬ 
kada čulo. Benko (Stanko) izučio je od oca mošnjarski 
zanat te u prosincu 1396. postao meštar. Živan odredi od¬ 
mah da se s Isom vjenča na Sv. tri kralja. Jednoga se 
dana ponovo potuku Gričani i Kaptolci i to u krčmi ka¬ 
nonika Grge Varaždinca. Kad ih on stane tjerati iz krčme, 
grički postolari upale njegov štagalj, a onda hambar 
Blaža Kustosa. Sutradan pojure Kaptolci na Grič te stanu 
ubijati i žene. Gričani budu strašno potučeni, jer nisu 
bili pripravni za navalu. Kad zazvoni »Lotršćak«, Gri¬ 
čani se snađu, prisile Kaptolce na uzmak i pojure za 
njima na Kaptol, da im se osvete. Živan i nekoji ostanu 
kod kuće, zadovoljni što su Kaptolci uzmaknuli. Postolari 
poharaju kaptolske kuće, navale i na franjevački samo¬ 
stan, na crkve i na biskupski dvor. U bici pogine uz 
mnoge druge i vrač Cavagnoli. Leš arciđakona Đure Va- 
škanskoga Gričani odvuku na Grič, vezavši pokojniku 
uže oko vrata. Novi biskup Ivan Gorjanski, brat Nikole 
Gorjanskoga, sretno je spasao biskupski dvor i stolnu 
crkvu, zaključao ih u pravi čas. Jedna grička bombarda 
upali kuću Grge Prišlina te vatra zahvati kudjelju, u koju 
je bio umotan Grga Prišlin. U teškoj kostobolji nije se 
mogao maknuti, a služičand pobjegla da se spase, i on 
izgori u plamenu. Na garištu su sluge tražile njegove 
novce, ali nađoše samo njegovu lubanju. Navečer pro¬ 

tumači Živan Benković Benku, kako nije sramota što se 
oni i mnogi nisu pridružili gričkoj navali na Kaptol, 
gdje se pljačkalo i ubijalo. Sada Kaptolci navale na 
grička sela: Gračane, Černomerec i Dediće te su ondje ne¬ 
milo harali i ubijali. Mnogo bombardi padne na sam Grič, 
te plane nekoliko gričkih kuća. Ban je Gorjanski bio u 
Budimu, a i podban Toma nije bio kod kuće. Biskup 
Ivan Gorjanski, razborit, učen i pravedan, zapovjedi 
da Kaptolci obustave navalu te se oni, premda nerado, 
raziđu svojim kućama. Pred Badnjak 1396. poruči bi¬ 
skup Ivan Gričanima, da se za sedam dana javno pokaju 
za nasilja, nanesena svećenstvu i crkvi, te umorstva, a 
ako neće, stići će ih izopćenje iz crkve i kletva. Gričani 
ne poslušaju biskupa te ih on u stolnoj crkvi javno pro- 
kune. Kletvu će skinuti tek onda, ako izvrše zadanu po¬ 
koru. Kletva je pala i na mošnjara Živana, premda nije 
prisustvovao nasiljima na Kaptolu. Benko i Isa nisu se 
mogli vjenčati, a i drugi su Gričani strašno trpjeli, jer 
nisu slušali zvona osim kobnoga Lotršćaka, nisu imali 
svećenika niti mjesta na groblju. Gričanima s vremenom 
dotešča kletva te odluče da izvrše pokoru, koju crkva 
zahtijeva za ukinuće kletve. Biskup Ivan Gorjanski veseo 
odredi da Gričani 12. travnja 1397. ispune spasonosne 
uslove. Kad su svi propisani obredi bili izvršeni, bude 
crkva sv. Marka ponovo otvorena, a Gričani odahnu na 
nov život. Na Markovo se vjenčali sretni mladenci, Benko 
i Isa. Pop Miroslav Šišaković, bivši đak, vjenčao ih i 
lijepo im progovorio na svatovskoj veselici. Lukrecija, 
drugarica vrača Gavagnolija, bila je zatvorena u Ribniku 
Mikića Prodanića, koji ju je pustio na slobodu, kad je 
s Ivanišem Horvatom odlazio u rat protiv Sigismunda. 
On je smaknut među Sigismundovim sužnjevima, a Lu¬ 
krecija je po sajmovima pjevala uz gitaru i tako se pre¬ 
hranjivala. Na Grič nije više dolazila. 

Napomena: Lijep je opis staroga Zagreba i okolice pod snijegom, 
u pogl. VII. na str. 70. opis zabitne šume s dvorcem, u pogl. XXXVI. 
na str. 382.—383. Zanimljiv je opis, kako je nastao Zagreb, te opis 
historičkih činjenica iz prvih vjekova Zagreba, u pogl. I. na str. 
10.—12..* opis sredovječnoga Zagreba, u pogl. II. na str. 14—15. 
Veseo je opis, kako tat Martin krade đaku-prosjaku novce, u pogl. 
IV. na str. 43.—44. Strašan je opis, kako u podzemnoj spilji među 
kosturima momak Paviša jede iznemoglu babu Gončiku, u pogl. 
XLVII. na str. 537.-539. Potresno je opisano, kako za mjesečine na 
bojištu mladi Nikola Gorjanski oplakuje leš poginuloga oca, a uokolo 
bakljonoše s popom skupljaju ostale poginule borce, u pogl. XIII. 
na str. 137. Krasna je slika, kako se vjerenici pred Bogorodičinom 
slikom preporučuju Bogorodici i kunu na vjernost, u pogl. XI. na str. 

117_118. Diraju nas patriotske riječi priora vranskoga Ivana Paližne 

prije njegove smrti, koja je kao i njegov sprovod dirljivo opisana, u 
pogl. XXXVIII. na str. 416—418. Vidi svečani opis, kako se članovi 
hrvatske lige u crkvi zavjetuju i potpisuju savezni spis, u pogl. VII. 
na str. 73.—75. Narodna sloga spasava slobodu, vidi u pogl. XXXV. 
na str. 375. 

Treće izdanje knjižare St. Kugli, Zagreb. 

JOSIP EUGEN TOMIO 

* 18A3. u Požezi. — Napustivši bogoslovne nauke 1863. bio 
je u Karlovcu urednik lista Glasonoše. U Grazu je 1867. svršio 
pravne nauke. U upravnoj je službi dotjerao do časti banskoga 
savjetnika u Zagrebu, gdje je j - 1906. 


J. E, Toiriić: 

ZMAJ OD BOSIVE. (Historičha pripovijest) 

Sultan Mahmud II. uvodi u turskom carstvu reforme, 
osobito vojničke. Zato u Bosni nastaje čitava uzbuna te 
mnogi Bosanci, prijatelji reforama, bježe iz Bosne. No 
amo se 1826. zakloniše janjičari, koji su se urotili protiv 
sultana zbog navedenih novotarija, a ostale pobunjenike 
Mahmud II. potuče. Da učvrsti svoju vlast, sultan iste 
godine postavi u Bosni za vezira Hadži-Mustafu, koji 
ovdje uvede nizam, tj. evropski odjevenu vojsku. Bosanci 
se pobune i protjeraju ga. Nato sultan 1827. imenuje za 
bosanskog vezira Avdurahima, dotadašnjega beograd¬ 
skoga pašu, koji pomoću vojske srpskoga kneza Miloša, 
sultanova vazala, prodre u Bosnu. Tu predobije za sebe 
zvorničkoga kapetana Ali-pašu Vidaića i uđe u Zvornik. 
Većina bosanskih odličnika, da se spasi i održi, pristane 
uz Mahmudove reforme, a begovi, koji su se iselili zbog 
narodne bune, vrate se kući. Avdurahim-vezir, protiv bo¬ 
sanskoga običaja, stalno se nastani u Sarajevu i počevši 
vršiti vlast pogubi odmah trideset begova i na stotine 
građana, protivnika reforama. Tako vezir uguši bunu. 

Ipak u Bosni potajno vri protiv nasilne vlasti. Bosan¬ 
ski se begovi i kapetani krišom zaklinju na osvetu. Na 
proljeće 1828. krenu Rusi prema Balkanu te Mabmud II. 
pozove i Bosance pod oružje. Svi se imali skupiti na Or¬ 
lovu polju na srpskoj granici i preko Srbije krenuti Tur¬ 
cima u pomoć. Zato se onamo otputi i Rustem-beg Alto- 
manović iz Zovika u Posavini. On povede i svoja dva 
sina, Ahmeta i Jusufa, a krasnu osamnaestogodišnju kćer 
Mejru ostavi kod kuće pod nadzorom svoga brata Mustaj- 
bega, jer mati joj je već odavno bila umrla. Mejra je dru¬ 
govala s kršćanskom djevojkom Jurkom, koja bude pri¬ 
sutna, kad se mladi beg Husein Gradaščević s Mejrom 
tajno oprosti, odlazeći s ostalim Bosancima na vojnu 
protiv Turaka. On obeća dragoj da će se za vojne nasto¬ 
jati sprijateljiti s njenim ocem, protivnikom reforama, 
ne bi li ga sklonio da je njemu, pristaši Mahmudovu, 
dade za ženu. On joj odlazeći na Orlovo polje pokloni na 
spomen amajliju svoje majke. 

Na Orlovu polju kraj Bijeljine blizu Drine smjestila se 
bosanska vojska ne mogavši dalje, jer im je srpski knez 
Miloš branio prolaz kroz Srbiju, da ispaćeni srpski narod 
ponovo ne stradava. Sultanov ćehaja (zapovjednik), ogor¬ 
čen zbog toga, s iskrenim sultanovim pristašama, Husein- 
kapetanom, Memić-agom srebreničkim i Đul-agom sara¬ 
jevskim uđe radi dogovora pod čador begu Kulenoviću iz 
Kulen-Vakufa. Kod njega su sjedili Bosanci staroga kova, 
Rustem-beg Altomanović sa sinovima, Tuzla-kapetan i 
neki drugi bosanski odličnici, ali i Ali-paša Vidaić iz Zvor- 
nika, koji se pokajao, što je veziru Avdurahimu otvorio 
vrata svoga doma u Zvorniku, jer je ovaj nesavjesno 
smaknuo nebrojene Bosance. Starac ga Rustem-beg zbog 
toga očinski zagrli. Znao ga je odavno, jer je Ali-paša još 
od djetinjstva drugovao s njegovim sinovima. Danas je 
Ali-paši Vidaiću stigla vijest da je u Sarajevu izbila buna 


- 62 - 


i da narod opsjeda tvrđavu, u koju se zaklonio vezir 
Avđurahim. On je, vele, htio pogubiti narodne poslanike, 
koji su od njega iskali novaca za put na Orlovo polje. 
Kad sultanov ćehaja pozove pretstavnike bosanske voj¬ 
ske da odu u pomoć Avdurahimu, oni ga odbiju, jer su 
se smatrali samostalnima. Husein ne htjede spašavati 
Avdurahima, nego mu poruči, neka bude sretan, ako mu 
Sarajlije dopuste da slobodno ode. Ogorčen je bio, jer su 
se po sultanovu nalogu skupili na Orlovu polju, a sada 
sultan ne može da prisili svoga vazala Miloša da bosanska 
vojska bez krvi prijeđe Srbiju te mu pomogne u boju 
protiv Rusa. Tu su uzalud trošili dane i novce. Kad ćehaja 
ozlojeđen ode, Ali-paša pozove Huseina da stupi u kolo 
boraca za bosanske pravice, ali ovaj ne prihvati njegovu 
ruku. Zamjerao je Ali-paši, što je najprije bio izdajica 
Bosanaca. Došlo bi i do dvoboja, da ih drugovi nisu 
rastavili. Kasno navečer dojaše u bosanski tabor mlad 
sarajevski aga i donese glas da je Avdurahim-vezir na¬ 
pustio Sarajevo i krenuo prema Orlovu polju. Nato bo¬ 
sanski vođe u dogovoru raspuste vojsku kućama. Tako 
učini i Husein. Avdurahim-vezir, videći na Orlovu polju 
samo ćehaju i Đul-agu otpravi Đul-agu kući te s ćehajom 
i njegovim vojnicima ode na rusko bojište. 

Ali-paša preda svoju četu bratiću Mahmud-agi i mjesto 
u Zvornik ode u goste Rustem-begu Altomanoviću. Tu 
on kraj begovih sinova dođe u priliku da vidi Mejru i na 
prvi se pogled zaljubi u nju. Toga dana naiđe amo Husein- 
beg koji htjede isprositi Mejru, ali kad sazna da je tu Ali- 
paša Vidaić, odgodi prosidbu, dok on ne ode u Zvornik. 
Mejra ga je opazila izdaleka i očajavala, što se nisu sa¬ 
stali, bojeći se da je ne mari. Poznavala ga je iz Gradačca 
u Posavini, gdje je bila prije po godine u gostima kod 
tetke. Njena drugarica Jurka izlane pred Ali-pašom da 
Mejra već ljubi drugoga. Zato se on požuri i isprosi 

Mejru od oca njena Rustem-bega Altomanovića. Ona 
prizna ocu da ljubi Husein-kapetana, ali otac ponosan ne 
opozove riječ, zadanu Ali-paši. Ožalošćena Mejra poruči 
Huseinu po Jurkinu bratiću Franu, neka je silom otme. 

Nabrzo dođe Ali-paša sa svatovima po Mejru, da je 
vodi u svoj Zvornik. Njoj ožalošćenoj javi u posljednji 
čas Jurka da je bratić njen Frano saznao, da u gori vreba 
na svatove Husein sa svojom četom. Zato se ona nekako 
primiri. Mejru je sa svatovima pratio otac i braća. Pred¬ 
vodio ih je sve Tuzla-kapetan. U gori izađe Husein s Ali- 
pašom na mejdan, ali mu zataji konj i on bude ranjen. 
Tako Ali-paša odvede Mejru u Zvornik, a Rustem-beg 
otpremi Huseina u svoju kulu, da ga viđaju. 

Godine 1829. sultan imenuje za vezira, mjesto protje¬ 
ranog Avdurahima, Morali-pašu. Kako se u to vrijeme 
ruski general Diebić digao da prijeđe preko Balkana u 
tursko carstvo, skadarski paša Mustafa Bušatli krene sul¬ 
tanu u pomoć. Time je htio udobrovoljiti sultana da ga 
ne kazni, što se protivi njegovim reformama. Uto je 
Mahmud II. u Carigradu silom ugušio bunu konzervati- 
vaca, koji su htjeli upotrebiti priliku da prigodom navale 
Rusa zbace njega s prijestolja. Zato je s Rusima sklopio 
mir. Mustafa, istomišljenik carigradskih pobunjenika, na 
glas o miru vrati se kući. Sultan, u nakani da smanji 
snagu bosanskih otpornika, pristane na zahtjev ruskoga 
poslanika da urede granice Srbije, ne bi li koji komad 
zemlje otkinuo Bosni. Tako stignu u Bosnu srpski 
inženjeri. 

Na proljeće 1829. Ali-paša Vidaić još vazda trpi, videći 
da mu Mejra ne uzvraća ljubav. Ona zapitkuje Jurku za 
Huseinovo zdravlje... jer ga je ona ranjenoga dvorila. 
Pred mužem iskreno žali Mejra, što nije već umrla, a 
i dijete koje očekuju. Nenadano Ali-pašu trgne pobunjena 

svjetina, koja mu dovodi vezane sultanove i Miloševe iza¬ 
slanike te srpske inženjere. On dade uapšenike zatvoriti, 
a pusti ih tek kad su se zakleti da neće više ulaziti u nje¬ 
gov pašaluk. Nato sultan svrgne Ali-pašu s časti zapovjed¬ 
nika Zvornika. No Ali-paša ne prizna sultanovu na¬ 
redbu, nego ostane na svom mjestu, očekujući da ga 
sultan svrgne oružjem. 

Godine 1830. u kolovozu imenuje sultan Miloša Obreno- 
vića za nasljednoga srpskog kneza. Srbi dobiju i različite 
slobode. Knez u slavu svoga imenovanja priredi gozbu, 
na koju dođe Morali-paša, bosanski vezir i više begova i 
kapetana iz Bosne. Ali-paša pošalje onamo bratića Mah- 
mud-agu da ga zamijeni, jer se sjećao mjerenja granice! 
Sada je uživao samo u svom sinčiću. Nenadano ga po¬ 
hodi bosanski vezir Morali-paša, vraćajući se sa slave u 
Beogradu. On mu za gospodskom večerom pripovjedi o 
Miloševu svečanom imenovanju i proglašenju mnogih 
srpskih sloboština, a sve to da su Srbima isposlovali Rusi. 
Nato on razjasni Ali-paši da je sultanu drago, što je 
onako uradio prigodom mjerenja srpske i bosanske gra¬ 
nice, a svrgnuti s časti zvorničkoga bega zapovjednika 
morao ga je ruskomu poslaniku za volju. Zato će mjesto 
zvorničkoga pašaluka dobiti srebrenički. Morali-paša 
obeća još Ali-paši da će ga on sam predložiti sultanu da 
ga imenuje za bosanskog vezira, jer on će doskora otići. 
Ali-paša nije ni slutio da je vezir podmukao. U studenom 
1830. sultan uistinu imenuje Ali-pašu, nasljednoga bega 
zvorničkoga, za nasljednog pašu srebreničkoga. Supruzi 
za volju odgodi on do proljeća put u Srebrenicu. No onda 
mu Memić-aga poruči da se iz Srebrenice neće ukloniti, 
jer nije svrgnut, a uvijek je bio sultanov vjerni pristaša. 
Ali-paša se nato digne na njega s vojskom. Nakon žestoke 
bitke prodre u varoš Srebrenicu i stane opsjedati tvr¬ 
đavu, gdje se zaklonio Memić-aga. Ali-paša pošalje u 

Zvornik po topove, ali mu odanle stigne vijest da se nje¬ 
gov bratić Mahmud-aga proglasio nasljednim begom zvor- 
ničkim, jer ga je sultan imenovao, a njegova žena i sin¬ 
čić da su Mahmudovi sužnjevi. Ali-paša spozna sultanovu 
i vezirovu prijevaru. On pojuri s četom u Zvornik te uzme 
na njega jurišati. Najednoć Ali-pašu napadne s leđa 
Husein-kapetan, kojega je Memić-aga za vremena za¬ 
molio za pomoć. Ali-paša provali u dvorište svoga doma, 
gdje mu ususret potrči Mejra s djetetom. On ih htjede 
zakloniti u podrum, ali Mejru pogodi neprijateljsko pu- 
ščano zrno i ona pogine. Konačno se Ali-paša morade 
predati. On uruči Mahmudu svoga sinčića, a ovaj mu 
obeća biti drugim ocem. Saopći Huseinu da je Mejra po¬ 
ginula. Teško zajeca Husein na njenu grobu. Kad mu pri¬ 
stupi Ali-aga, on ga zagrli i pobrati se s njim. U Husei- 
novu se dvoru u Gradačcu Husein-kapetan, Ali-paša 
Vidaić i beg Zlatarević sporazume da sultan i vezir hoće 
da zavade njih, bosanske sinove, ne bi li tako domaći 
sinovi sami uništili slobodu Bosne. Zato će složno dići 
narodnu zastavu i zajednički se boriti za slobodu naroda 
i domovine. Najbolji saveznik biće im uvijek Škodra- 
paša. Beg Hadži-Ibro iz Dervente javi im da je u Travniku 
proglašena sultanova zapovijed da se u Bosni uvodi ni¬ 
zani (civil), pa su begovi i narod zbunjeni. Husein Gra- 
daščević napiše bosančicom proglas Bosancima da će ih, 
kao zmaj od Bosne, voditi protiv sultana, koji se diže 
protiv pravovjernika, njihovih pravica i imanja. Po na¬ 
rodu se odmah rasprostre glas da će svi za »Zmajem od 
Bosne« udariti na Stambul, da spase staru pravdu. Husein 
se i Ali-paša pomole u Muhamedovu samostanu, da im 
Alah udijeli bojnu sreću. 

Na proljeće 1831. Husein-beg Gradaščević istakne na 
svojoj kuli u Gradačcu u Posavini zelenu zastavu, znak 
ustanka protiv sultana Mahniuda II. i njegovih nasilnih 

reformi. Bosna se uskomeša zbog sakupljanja vojske oko 
pojedinih vojvoda. Podigao se i Rustem-beg Altomanović 
sa svojim sinovima. Jurka zamoli Huseina da pod za¬ 
stavu primi i njena zaručnika, hajduka Marijana. Ovaj 
se pohajdučio, jer je ubio Nuri-agu, koji je htio silom 
oteti Jurku. Husein ga primi tek onda, kad mu ona uruči 
amajliju, koju je on dao M'ejri odlazeći u rat. Mejra ju 
je dala Jurki da je tim znakom spase, bude li kada u 
nevolji. Husein obeća da će joj zaručnika pomilovati tek 
onda kad se sretno vrate iz vojne. Za koji dan povede 
Husein sakupljenu vojsku pod Travnik, vezirsku stolicu. 
Morali-paša, bosanski vezir, ne htjede se Huseinu predati, 
te se za burne noći hajduk Marijan prikrade u tvrđavu, 
otvori gradska vrata i Huseinova vojska osvoji Travnik. 
Morali-paša sa ženom i kćerkom Zejnom padoše u su- 
žanjstvo. Husein ih preda na čuvanje begu Zlatareviću. 
Nato Morali-pašinom sabljom nagradi hajduka Marijana 
za vojničku uslugu i htjede ga pustiti kući, ali on ostade 
dobrovoljno u vojsci, da se bori za slobodu Bosne. 

Husein se s vojvodama svoje vojske dogovori da Morali- 
pašu prisile da obuče staro bosansko odijelo i nekoliko 
dana u džamijama čini javnu pokoru, što se odmetnuo od 
starih bosanskih običaja. Potom će ga povesti sa sobom 
u Hercegovinu te će svi odmetnici vjerovati da je pristao 
uz narodne borce protiv sultana. Tako i bude, jer Husein 
s bosanskim vođama i vojskom otputuje u Mostar, gdje 
se imale sastati hercegovačke čete. Tu se Zejna upusti u 
ljubav s begom Zlatarevićem i on je zaprosi. No ona za¬ 
traži od njega da njoj i njenim roditeljima pomogne na 
slobodu, a onda da je u Stambulu isprosi od oca. Beg 
Zlatarević, zaveden ljubavlju, na Ramazan tajno izvede 
Morali-pašu s obitelju iz Mostara i preda ih pouzdanu 
Muhamedancu da ih odvede u Stolac k Ali-agi Rizvan- 
begoviću. Onda Zlatarević javi Huseinu vezirov bijeg, ali 

mu zataji da ga je on hotimice pustio da pobjegne. Što 
više, pojuri sam prema Stolcu za bjeguncima u potjeru. 
Konačno prizna Huseinu da je Morali-pašu s obitelju pu¬ 
stio neka pobjegnu, jer se zaljubio u Zejnu. Huseinu 
stigne pismo Škodra-pašino da se je s vojskom digao 
protiv sultana i već krenuo u Bugarsku. Treba da se uje¬ 
dine. Husein zapovjedi da u toj namjeri vojska sutra 
krene u Sarajevo. 

Pod Sarajevom, bosanskom prijestonicom, skupila se 
vojska bosanskih ustaša. Husein-kapetan u sarajevskoj 
tvrđavi dobiva pismo srpskoga kneza Miloša, koji nago¬ 
vara Bosance da odustanu od ustanka protiv sultana, a 
on će im posredovati da se izmire sa sultanom. Ne pri¬ 
stanu li, on će, kao sultanov vazal, priskočiti njemu u 
pomoć protiv Bošnjaka. Husein i njegovi drugovi, bosan¬ 
ski vođe, silno se razljute na taj Milošev dopis, osim 
Tuzle-kapetana, koji je Huseinu stao zaviđati slavu, što su 
ga drugovi izabrali za vođu u borbama za slobodu Bosne. 
Husein, zmaj od Bosne, odredi da vojska krene prema 
Novomu Pazaru, da se naskoro sastane sa Škodra-pa- 
šom. Došav onamo sazna da je Kara-Feisija prodro u 
Bugarsku i popalio Sofiju. Veliki vezir Rešid s nizamom i 
Arnautima da je škodra-pašu suzbio kod Prilipa te se 
ovaj zatvorio u Skadar, da se može dalje odrvati. Zato 
Husein krene prema Arbaniji. On osvoji tvrđavu Peći i za¬ 
robi Rasak-pašu. Odatle krene sa zarobljenicima na Ko¬ 
sovo polje, jer je čuo da se veliki vezir Rešid sprema 
onamo. Na Kosovu polju ih narod pozdravi kao izba¬ 
vitelje, a onda se Husein sa svojima smjesti pod Prišti¬ 
nom. Veliki je vezir Rešid s vojskom stigao uto u Skoplje. 
Doznavši Zlatarević-beg da se jedan dio Rešidove vojske 
utaborio kod Upijana inedaleko Skoplja, obavijesti o 
tom Huseina te s vojskom krenu onamo. Tu se zametne 
očajna bitka, pri kojoj Rešidovi Arnauti prijeđu k Hu- 

seinu i sultanova vojska nagne bježati, a među njima 
vođe Ibrahim i Ahmet-paša. Kad to čuje veliki vezir Rešid, 
pošalje poslije bitke ta svoja dva odličnika u Huseinov 
tabor, da sasluša želje bosanskih poglavica. Husein za¬ 
traži da sultan u Bosnu ne uvodi reforme i da vazda Bo¬ 
sanac bude vezir. Bosanski begovi i kapetani odmah za 
tu čast izaberu Huseina, samo je Tuzla-kapetan šutio. 
Turski poslanici, odlazeći kroz bosanski tabor, naiđu na 
Tuzlu-kapetana i s njim se sporazume da se on ne slaže 
sa zahtjevima bosanskih vođa. Veliki vezir Rešid obeća 
Huseinu da će mu ishoditi u sultana što on traži u ime 
Bosanaca, a Husein neka odmah prestane navaljivati na 
sultanovu vojsku i tim pokaže da se želi izmiriti sa sul¬ 
tanom. Husein u dogovoru s Ali-pašom i ostalim vo¬ 
đama poruči veziru Rešidu da odmah u sultanovo ime 
ispuni uslove, a sultanovo odobrenje može stići i kasnije. 
Inače će udariti na Skoplje. Tuzla-kapetan, pošto je do¬ 
bio od velikog vezira Rešida tajno pismo da će sultan 
njega imenovati za bosanskog vezira, a ne Huseina, na¬ 
pusti sa svojom četom bosanski tabor, ne hajući što je r 
dužan s bosanskim vođama biti složan. Ali-paša ga na¬ 
zove izdajicom, ali Husein ga pusti da mirno ode. Cim je 
Husein dobio Rešidova povoljna obećanja u ime sulta¬ 
novo, a vidio se u nevolji, obustavi navalu na tursku 
vojsku. Bosanci ne priskoče u pomoć Škodri-paši, 
premda ih je ovaj trebao, opkoljen u Skadru od carskoga 
nizama. Na to ih nagovorio beg Vilić, koji se bojao da će 
Tuzla-kapetan došavši kući pobuniti Bosance protiv njih 
i nagovoriti ih da se s Turcima i knezom Milošem dignu 
na bosanske vođe. Tako se bosanska vojska raziđe po 
Bosni. 

Zmaj od Bosne, Husein, novi bosanski vezir, slavodo¬ 
bitno prođe Bosnom do Sarajeva. Tu raspusti vojsku, a 
onda se smjesti u Travniku. U općoj sreći proglasi slo- 

bodnim hajduka Marijana i njegovu junačku družbu. 
Marijanu poželi sreću s Jurkom. Bosanski odličnici po¬ 
klone se novomu bosanskomu veziru Huseinu, Zmaju 
od Bosne, samo izostanu Tuzla-kapetan, Mahmud-aga 
Vidaić i Ali-aga Rizvanbegović iz Stolca. — Događaje u 
Bosni pratio je bečki dvor, koji je uz Hrvatsku svojatao 
i Bosnu. Austrija je više puta nastojala da se dočepa 
Bosne. No sami Bosanci opirali su se tomu, naročito mu¬ 
slimani, koji su se držali za sultanove saveznike, a ne po¬ 
danike, premda je on imao u Bosni i vrhovnu vojnu 
vlast. Mahmud II. htio je preko prijašnjih svojih vezira 
Dželaledina i Avdurahima slomiti vlast bosanskih veli¬ 
kaša, ali je to urodilo bunom i dovelo na bosansku ve- 
zirsku stolicu domaćega sina Husein-bega Gradaščevića. 
Beč se zabrinuo, gledajući u njemu samostalna vladara, 
a osim toga je i Srbija nedavno bila postala kneževina, 
otela se donekle ispod carigradskoga jarma. Zato bečki 
dvor pošalje u Travnik umirovljenoga majora Jurja Vi- 
dasa da promatra što vezir Husein radi. Ovaj je dulje 
vrijeme bio živio u Gospiću u Hrvatskoj, a iz Travnika 
je bio rodom. Njegova se kći Marija upozna s Huseinom 
i on se zaljubi u nju, pogotovo jer ga je stasom i posmije- 
hom sjećala na pokojnu Mejru. Ona mu nadjene ime 
»Vitez od Bosne«. Njemu se to ime dopadne i on pristane 
da se otsele tako zove. Husein je često s njom i s dru¬ 
štvom jahao travničkom okolicom i svi su opažali da su 
njih dvoje zaljubljeni. Ona mu uistinu prizna svoju 
ljubav. 

Marija se sviđala i Ali-paši koji je krišom Huseinu 
zaviđao sreću. On se oprosti s pobratimom, jer ga srce 
povuče da vidi svoga sina u Zvorniku. Uto pohodi Hu- 
seina bosanski franjevac Marijan Šunjić, koji je kasnije 
postao bosanski biskup. On mu saopći da se Škodra-paša 
morao predati velikomu veziru Rešidu i ovaj ga je ot¬ 

pravio u Carigrad, gdje će biti osuđen na smrt ili na do¬ 
životno progonstvo. Nebrojene Škodrine ljude da je 
Rešid pogubio najstrašnijom smrti. Sada se veliki vezir 
utaborio na Kosovu kod Vučitrna. Zato Husein treba da 
bude na oprezu, da ne bi možda Rešid udario na njega, 
jer mu sultanovo imenovanje za bosansko vezirstvo još 
nije stiglo. Osim toga, sada ima mnogo zavidnih nepri¬ 
jatelja. Franjevac upozori i majora Vidasa na pogibao 
od Turčina. On mu istakne da će i sarajevski age iz trgo¬ 
vačkih razloga pristati uz Carigrad te će se Bosna zbog 
nesloge sama srušiti pod turski jaram. Mnogo da je bo¬ 
sanskoj neslozi krivo i to, što su Bosanci pripadnici triju, 
vjeroispovijesti i što u Bosnu zalaze crnogorski kaluđeri 
i srpski agenti. Sada se Husein stane spremati na otpor. 
Na žalost on dočuje od bega Zlatarevića da su Tuzla- 
kapetan i Mahmud-aga mnogo naroda pobunili protiv 
njega; sultan da je imenovao za bosanskog vezira Tur¬ 
čina Kara-Mahmud-pašu, koji s golemom vojskom kreće 
na njega. Husein pošalje Ali-pašu Vidaića s vojskom na 
Sarajevo da pokori tamošnje buntovnike, a ostali narod 
pozove na oružje da se brani od Turčina. Majora Vidasa 
zaprosi za ruku njegove kćeri, obećavajući joj u braku 
slobodu vjere. Major mu ne odgovori odmah. Na savjet 
franjevca Šunjića on zbog vjere uskrati kćeri da pođe 
za Huseina i potajno pobjegne s njom u Hrvatsku. Kad 
je Husein dobio od majora nepovoljno pismo, gotovo 
svisne od boli. Krene za bjeguncima u potjeru, ali je već 
bilo kasno. 

Ali-paša pogubi u Sarajevu nebrojene buntovnike i glas 
o tim strahotama još jače podjari Huseinove neprijatelje. 
Husein s malom okupljenom vojskom i zlom slutnjom 
stigne pod Sarajevo i odluči da kao vitez pogine. Novi 
vezir Kara-Mahmud, napredujući s 30.000 vojnika, po- 
tuče najprije bosanskoga Alaj-bega Todorovića kod 

Banjske blizu Kosovske Mitrovice, a onda kod Prijepolja, 
prolazeći preko Lima, nakon očajne bitke potuče i za¬ 
robi Bosanca Hadži Muj-agu i njegovu vojsku. Kad je Hu- 
sein dobio o tom vijest, digne se s begom Zlatarevićem, 
vlastelinom varošice Viteza nedaleko Sarajeva, i s 20.000 
vojnika te pođe veziru Mahmudu ususret. Pridruži mu 
se hajduk Marijan Relić. Oni se utabore u planini Vitezu 
blizu Sarajeva. U očajnoj bici s turskom vojskom pri¬ 
skoči Huseinu u pomoć Ali-paša Vidaić sa svojom voj¬ 
skom. Na žalost se u toj bici polovica bosanske vojske 
borila preko volje, osobito Sarajlije i podrinjski begovi. 
Tako ta nesloga dovede dotle da Husein s vojskom uz- 
makne pod Sarajevo. U strašnoj bici pridođe novomu 
veziru Kara-Mahmudu u pomoć stolački beg Ali-aga Riz- 
vanbegović, bosanska izdajica. Tako bude Husein pri¬ 
siljen da si kroz tursku vojsku prokrči put za uzmak. 
Novi vezir Kara-Mahmud uđe u Sarajevo i zagrli Rizvan- 
begovića. Već pred gradom poklonili mu se odmetnici. 
On se protiv bosanskoga običaja stalno nastani u Sara¬ 
jevu. Husein kod Kiseljaka raspusti bosansku vojsku i 
požali, što je propala bosanska sloboda. Hajduku Ma¬ 
rijanu na rastanku poželi sreću sa njegovom ženom Jur- 
kom. Nato on s Ali-pašom Vidaićem, begom Zlatarevićem 
i drugim bosanskim odličnicima prijeđe u Slavoniju. 

Po pismu đakovačkoga biskupa Pavla Sučića bude Hu¬ 
sein s drugovima primljen u osječku tvrđavu, gdje su 
imali čekati naredbu austrijske vlasti, šta će biti s njima. 
S Huseinom su neprestano boravili Ali-paša Vidaić i beg 
Zlatarević. Oni saznaju od bosanskih trgovaca da je novi 
vezir Kara-Mahmud silom pokorio sultanove pristaše i 
otpravio ih u Carigrad. Ali-agu Rizvanbegovića, bega 
stolačkoga, da je sultan imenovao za hercegovačkog 
pašu. Jednoga dana fra Ilija Starčević, župnik iz bosanske 
Posavine, obavijesti Huseina da je novi skadarski paša 

Ali-Namik potučen, kad je navalio na Crnu Goru po za¬ 
povijedi Rešidovoj. Veliki vezir Rešid da je potom s voj¬ 
skom krenuo u Carigrad u pomoć sultanu, jer se pobunio 
misirski paša Ibrahim, te će odanle u Misir. Da ne vodi 
brigu za Bosnu, prije odlaska je pomilovao Kara-Feisiju, 
ništitelja Sofije, i sve bjegunce, osim njega, Huseina, i 
Ali-paše Vidaića. Za njih dvojicu da se očekuje posebna 
sultanova zapovijed. Škodra-pašu da je sultan zatočio u 
Carigradu. Kako je fra Ilija odlazio pred austrijskoga 
cara, Husein ga zamoli, neka u njegovo ime zamoli cara 
da ga protiv volje ne izdaje Turcima. Domala dobije 
Husein odgovor da s Ali-pašom čeka u Osijeku sultanovo 
rješenje, a onda će se i austrijske vlasti izjaviti o njihovoj 
budućnosti. 0 pokladama 1832. na maskiranom plesu Hu¬ 
sein prepozna u preobučenoj Bosanki Mariju Vidasovu, 
za kojom je i u progonstvu često uzdisao. Sazna da je 
udata za konjičkoga kapetana, svoga sestrića. Sutra od¬ 
lazi s njim u Pečuh. Huseinu bude strašno. Ona mu se iz 
Pečuha javi pismom, u kojem mu prizna da ga još ljubi. 
U jesen 1832. Huseinu i Ali-paši u Zemunu saopći sultanov 
poslanik Morali-paša da su lišeni časti i imanja te imaju 
poći u Carigrad, a odande u zatočenje. Beg Zlatarević da 
je slobodan, jer je nekad izbavio njega. Beg Zlatarević 
pozdravi po Morali-paši Zejnu i sazna da se je udala. 

Ali-paša Vidaić dobije u Carigradu pomilovanje da se 
slobodan vrati u Bosnu, ali Husein bude prognat u Tra- 
pezunt. Od njega je, naime, sultan tražio da prizna nje¬ 
gove reforme i obuče nizamsko (civilno) odijelo, a on se 
nije htio pokoriti. U zatočenju je Husein umro za nekoliko 
mjeseci, tek mu bilo tridesetak godina. 

Napomena: Lijep je opis ljeta u prirodi, u pogl. III. na str. 28. i u 
pogl. XI. na str. 41.—42. opis Sarajeva, u pogl. X. na str. 177.—178. 
Bosanci gube slobodu, jer su nesložni, vidi u pogl. XIII. na str. 
253. 255. i 260. 

Treće izdanje knjižare St. Kugli, Zagreb. 

J. E. Toniić: 

RAPITAIVOVA KĆI. (Pripovijest) 

God. 1691. austrijska je i hrvatska vojska kod Slanka- 
mena potukla Turke i zakratko očistila Slavoniju od nji¬ 
hova zuluma. No narod je dopao u kmetstvo stranoj vla¬ 
steli, a osim toga morao je služiti novim kapitanijama, da 
bude spremne vojske, ako navale Turci. Šume su vrvjele 
od hajduka koji su vrebali zgodnu priliku da otimaju. U 
Požezi su za vrijeme turskih ratova bili samostani opu¬ 
stjeli, ali doskora su došli Isusovci i počeli djelovati. Na 
čelu požeške kapitanije stajao je god. 1739. Ivo Kovačević, 
kapitan, kojemu je desna ruka bio pandur Mića. Vojevao 
je bio s Turcima pod fra Lukom Imbrišimovićem kod 
Požege i s Eugenom Savojskim kod Petrovaradina. Sada 
je branio narod od carskih četa, koje su pljačkale. Svi se 
obraćali na njega i toga dana, kad mu iz Pečuha stiže 
nećak Janko Saračević, odvjetnički pripravnik. Starac se 
Ivo Kovačević razveseli osobito, jer je njegova jedinica 
Julka boravila kod rođaka Saračevića dok je on pod 
banom Esterhazom boravio s vojskom u Bosni. Nije 
slutio da su se Janko i Julka, premda bliski krvni rod, 
zaljubili i smislili da se uzmu. Kad je Julkina mati, Ko- 
vačevićeva sestra Franka, supruga odvjetnika, opazila to, 
usprotivi se. Uto se Ivo Kovačević vrati iz rata, pa Julka 
ode kući. Janko je s vremenom postao odvjetnički pri¬ 
pravnik prema roditeljskoj želji, ali mu opet uskrsnula 
stara želja da služi u vojsci. Zato je ostavio mater, govo¬ 
reći da odlazi u Budim, gdje će postati jurat banskoga 
stola, te na taj način uhvati priliku da ode k ujaku Ivi 
Kovačeviću. Ovaj ga uposli kao svoga perovođu, jer sam 
nije znao drugo pismo do bosančice i nešto ćirilice. Kad 
su se Janko i Julka ponovo sastali, odluče da iz Rima za¬ 

traže dopuštenje za vjenčanje. Sutradan pohodi kapitana 
grof Đuro Locatelli, natporučnik požeške posade. Amo je 
bio premješten iz Petrovaradina. Kovačević se obraduje, 
jer je Đuro bio sin njegova prijatelja, bivšega generala 
požeške posade. Tom prilikom upozna grof i Julku, koja 
mu se vrlo svidi. Ipak se on u crkvi zaljubi u Stanu, 
kćer vračare Fatime, udovice zanatlije Stanka Spahića. 
Otac je Stanko uzeo Fatimu u kuću još kao dijete, kad su 
joj umrli roditelji. Kako je bila muslimanka, pokrstili je 
i nadjeli joj ime Kata. No poslije muževe smrti narod ju 
je ponovo nazivao Fatimom, jer se opet stala odijevati 
turski, a pročulo se da se je tajno vratila na islam. Jer 
je gatala iz karata i pravila ljekove, narod ju je držao za 
opasnu vračaru. Stanu zaprosi kulundžija Roko Katanić, 
ali ga ona ponovo odbije, jer je njegova oca mesara vlast 
kaznila radi prijevare. Razočaranje odvede Roku u fra¬ 
njevački samostan, gdje ga prime za jezgraša. Natporuč¬ 
nik grof Đuro Locatelli dođe k vračari Fatimi da traži 
pomoć od ljubavi, a ona i ne pomisli da je to njena kći. 
Dolazeći nekoliko puta, Locatelli se sa Stanom upusti u 
ljubav. Kad Fatima otputuje k rodu u Derventu, Locar 
telli zavede Stanu i prevari je da mora otputovati u Beč 
k ocu, koji je na umoru. Roko Katanić slučajno bude 
svjedok, kad se je Locatelli ponovo zakleo Stani da će je 
uzeti, dok se vrati u Požegu. Međutim se pročuje da je 
grof premješten u Češku, a Stana ode u Derventu, gdje 
rodi kćer. Kad se Locatelli ipak vratio, imao je mnogo 
dugova, pa ga krčmarica Truda upozori na bogatu Jelku, 
kćer kapetana Ive Kovačevića. On je isprosi, ali ona 
prizna ocu da ljubi rođaka Janka Saračevića. Kovačević 
se razjari, istjera Janka iz kuće i zapovjedi Julki da pođe 
za Locatellija, jer je visoka ugleda, a s vremenom će ga 
i zavoljeti. Kad je u gostionici natporučnik grof Locatelli 
sam s časnicima slavio zaruke s Julkom, stari se major 

radovao, što će mu grof Julkinim mirazom otplatiti dug. 
Tu se slučajno desili Janko i Roko. Jezgraš upozori Janka 
da je grof Locatelli nitkov, jer je zaveo čestitu djevojku 
Stanu. Nato Janko pokudi grofa pred društvom, koje ga 
htjede kao napadača izjuriti iz krčme, ali major umiri 
društvo te Janko sam ponosno izađe na ulicu. Sutradan 
se Locatelli prituži kapetanu Kovačeviću, predobije ga i 
taj put za sebe, te on otpravi Janka pod stražom u Pečuh. 
Roko obavijesti Stanu da se grof ženi i upriliči da se ona 
porazgovori s njim. Zavodnik joj reče da se šalio, kad 
joj je obećao ženidbu. Stana odluči da mu se osveti. Kad 
u crkvi mladenci, Julka Kovačević i Đuro Locatelli, budu 
naviješteni. Stana zavikne da prigovara toj ženidbi, jer je 
grof već njoj prisegao da će je uzeti. Iza toga se Stana 
potuži fra Andriji Renačiću, župniku, koji upita za savjet 
Isusovca Antuna Kanižlića, pisca glasovite rasprave o 
istočnom raskolu. Ovaj mu reče da se Locatelli usprkos 
počinjenomu grijehu može vjenčati s Julkom. Župnik po¬ 
hiti zatim k Julkinu ocu, gdje zatekne grofa Locatellija. 
Drznik je baš izjavio starcu da će Stanu predati sudu, 
te Julka ostane i nadalje njegova vjerenica. Župnik pri¬ 
stane na to. 

Varoški sudac Pero Alaberović, po zanatu sitničar, i 
bilježnik Filip pl. Kerpez, izučeni pravnik, uplašeni pri¬ 
jetnjama pukovnika, zapovjednika grada, ne uvaže svje¬ 
dočanstvo jezgraša Roke da je Locatelli najprije Stani 
obećao ženidbu, nego navedu da Roko brani Stanu, jer 
ju je ljubio i prosio. Oni zatvore Stanu i otsude je da 
bude javno bičevana kroz grad. Roko i Fatima htjedoše 
noću potplatiti stražu, da djevojka mogne pobjeći iz 
zatvora, ali Stana u živčanom bunilu digne viku i naum 
se izjalovi. Kad je stražar korbačem tjerao Stanu kroz 
grad, Roko nasrne na njega, i dok su se rvali, nesretnica 
odjuri iz grada te se u živčanom uznemirenju utopi u 

potoku. Mati joj Fatima od očaja zapali vlastitu kuću, 
prokune varošane koji su se zlorado smijali njihovoj ne¬ 
sreći i zaprijeti da će im se osvetiti. Nato krene s je- 
zgrašem Rokom u Bosnu. Ive Kovačevića kosnula se Sla¬ 
nina tragična sudbina, ali ga gradski bilježnik umiri, do¬ 
kazujući da ju je vračara Stana nedopušteno odgajala. 
Julka je bila tako ogorčena, da je grofu u oči rekla da 
je ubio Stanu. On se najdrzovitije branio da mu je sa¬ 
vjest čista. Kad Ivo Kovačević, potpuno zaslijepljen gro- 
fovim lažnim ugledom, ipak zaželi da Julka pođe za 
njega, pristane ona, ali se razboli i u vrućici spominje 
Janka. Izliječi je fra Ivan, »kućni liječnik«. Kad svadba 
bude ugovorena, Fatima bane iznenada pred natporuč- 
nika grofa Locatellija i dade mu uvojak kose pokojnog 
djeteta njegova, neka tu uspomenu nosi uza se. Svadba 
bude obavljena vrlo svečano. Poslije vjenčanja pozlilo 
grofu za svatovskim stolom, a dozvana vračara Fatima 
reče da je na uvojku kose svoga djeteta dobio kugu. 
Strah zavlada svima. Fatimu kamenuju, a kuga se brzo 
raširi i po gradu, moreći bezobzirce. Plemenita Julka ne 
ostavlja supruga, grofa Locatellija, kad on umire od 
kuge, pa joj on ganut prizna, kako se je jako ogriješio o 
Stanu. Kuga je harala po Požezi i narod je u procesijama 
molio Boga da ih izbavi te strašne nesreće. Kad se u 
dječjoj procesiji sruši djevojčica, koja je nosila Bogo¬ 
rodicu, odluči narod da na grobovima nesretnice Stane i 
Fatime moli za pokoj njihovih duša, i u crkvama da im 
čitaju zadušnice. Kuga natjera nebrojen svijet da se naglo 
iseli iz Požege. Julku nije stigla kuga, ali stari Ivo Ko¬ 
vačević zaražen dotrči k ocu Antunu da si olakša savjest 
i primi posljednje sakramente. Umirući dopusti Julki da 
se uda za Janka i blagoslovi njihov brak. Vjerni njegov 
pandur Mića dugo se očuvao od kuge pijući rakiju, a 
kad pijan stane buncati, dopadne zatvora, a potom i 

kuge, ne imajući rakije. Domala pogine bilježnik Kerpez. 
Za ciče zime prestane pošast te sudac Pero Alaberović 
oglasi da se otvaraju crkve koje su zbog kuge bile za¬ 
tvorene. Nakon nekoliko mjeseci 1740. preseli se Jan- 
kova mati Franka u Požegu, jer žalost za pokojnim bra¬ 
tom Ivanom Kovačevićem probudi u njoj živo uspomene 
na očinsku kuću. Za po godine stigne i oprost iz Rima, 
te Julku i Janka na sv. Katu vjenča mladomisnik Roko 
Katanić. Poslije deset godina podigne zahvalni odvjetnik 
kip sv. Trojice usred grada. Pred njim sa ženom Julkom 
i četvoro djece zahvali Rogu za spasenje. 

Napomena: Vidi opis Požege iz vremena poslije 1691. u pogl. I. 
na str. 7.—8. i pogl. III. na str. 56. Vidi opis požeške okolice, u 
pogl. VIII. na str. 151. Lijep je opis proljeća, u pogl. I. na str. 10.—dl. 
blagdana Duhova, u pogl. VIL na str. 138.—142. ljetne noći, u pogl. 
IX. na str. 187. Potresna je slika: djećja procesija, pri kojoj dje¬ 
vojčica pada zaražena kugom, u pogl. XI. na str. 255. mati oplakuje 
kćer utopljenicu, u pogl. IX. na str. 213. 

Treće izdanje knjižare St. Kugli, Zagreb. 


.7. E. Toniić: 

EMIN-AGINA EJIJBA. (Pripovijest) 

Poslije bitke kod Petrovaradina, 5. augusta 1716., spre¬ 
mao se princip Eugenije Savojski da potuče Turke i kod 
Beograda. Da Turci ne navale preko Krajine, budno su 
je od Zemuna do Zrmanje čuvali kordunaši. Od viših se 
vojskovođa isticali: pukovnik Petraš, banski namjesnik 
Ivan grof Drašković i general grof Rabata. Sve se uz¬ 
bunilo da brani Krajinu od Turaka. Matere su kukale, 
ali krajišnici nisu klonuli duhom. U maju 1717. pročuje 
se da je princ Eugen stigao u Futog i kani osvojiti 
Beograd. Ni Turci nisu mirovali, nego se okupljali oko 

travničkoga paše, koji ih je slao da svaki čas provaljuju 
preko Save. Gradiščanski pukovnik Nikola pl. Jugert do¬ 
bio obavijest da će u selu Mašiće stići stari znanac barun 
Miglio, carski konjanički potpukovnik, i četnik Križanić, 
koji vodi bansku konjicu, pa ih krajišnici sve vrlo sr¬ 
dačno prime i ugoste. Vidjelo se tu i mladih ženskih, da 
bude veselije. Pukovnik se začudi ljepoti neke djevojke. 
Zapita je, čija je. Otac njen, vojvoda Marko Čaldar iz 
Svinjara, odgovori da je to njegova jedinica Anica. Bila 
je u društvu s mladim duhovnikom Ivom Milijevićem iz 
Mašića. On se zaljubio u Anicu pa skinuo reverendu i 
stupio u vojsku. Sav plač i majčino zaklinjanje nisu po¬ 
mogli. Mati se uzaludu bila veselila da će ga vidjeti kao 
mladomisnika, jer je to nadaleko u selima bila velika 
čast. Desio se tu gajdaš pa se sastavilo kolo. Zapjevali na 
narodnu. Zamalo kordunaši priredili u počast drugo¬ 
vima, koji su stigli da s njima ratuju protiv Turaka, 
konjsku utrku. Pukovnik je Jugert osobito volio kra¬ 
jišnike. Bili su najjevtinija vojska. Sve što im treba davao 
im narod sam. Osim toga, sami su gradili utvrde, dru¬ 
move, čardake. Barun Miglio hvalio je svoje oklopnike, 
ističući pobjedu kod Varadina, 5. augusta 1716., gdje su 
pod princom Aleksandrom Virtembergom pomogli Eu- 
genu. Za čas se zabavila vojska »talirskom trkom«, ga¬ 
đanjem koplja u talir, koji je bio u procjepu navrh 
motke. Treća je razonoda bila igra bitke s Turcima, u 
kojoj naši odnose pobjedu. — Domala stigne vijest da su 
Turci kod Svinjara prešli Savu. Svi se naoružaju i krenu 
kao vihor na obranu. Tu se borio i Ivo Milijević kao 
novak. 

Poslije boja dođe k pukovniku vojvoda Marko Čaldar 
s novakom Ivom Milijevićem. Opiše mu krvavu bitku na 
šajkama, u kojoj se ovaj istakao, i preda mu pismo kape¬ 
tana Matije Reljkovića, koji je opisao junaštvo novakovo. 

Pukovnik mu obeća da će ga glavnomu zapovjedništvu 
predložiti za zastavnika. Još upita, ko li je predvodio 
Turke, te dozna da je to bio Emin-aga, kapetan vakufski. 
Taj je bio vrlo nemiran, poznata guja otpreko Save. 

Vojvodi Marku bilo je šezdesetak godina. Za svega je 
vijeka bio krajišnik. Žena mu umrla u porođaju te osta¬ 
vila Anicu, koju su odgojile kume i prije. Bili su bogati. 
Kad je pri Svinjaru izbilo kreševo, nije bila Anica doma, 
nego u gostima kod kume Kate, Ivine matere. Kasnije 
došle obje u Svinjar. Kata je ipak kukala, što joj sin 
nije svećenik, nije marila što je postao zastavnik. Vojak 
Ivo ostade u kući vojvode Čaldara i onda kad ga je za¬ 
grebački biskup grof Mirko Esterhazi pozvao da primi 
sv. red. 

Kapetan Matija Reljković predao mu svečano zastavu. 
On doskora očituje Anici ljubav i zaprosi je, a ona mu 
reče da sve stoji do volje njena oca. Kad se Ivo obrati 
njemu, on mu je s veseljem dade. Ipak je zastavnik sum¬ 
njao u Aničinu ljubav baš zbog takva odgovora. Rano 
ujutro poveze se Anica šajkom po Savi do njihova mlina. 
Napadnu je janjičari i prenesu u svoju šajku. Sretne ih 
Emin-aga te mu je moraše predati. On je posve oslobodi 
i pusti kući. Ona se vrati, ali se od straha razboli. U snu 
je buncala o Emin-agi, ali niko nije mogao da protumači 
zašto, jer se ona bojala da o otmici ikomu išto rekne. 
Svidio joj se Emin-aga. Bake biljarice, koje su je dvorile, 
govorile su da su je urekle vile. 

Pukovnika Nikolu Jugerta opomene osječki general, 
pa i ukori, što su Turci za vrijeme njihove slave u M'aši- 
ćima razorili četiri utvrde. On odluči da si osvjetla lice. 
Sazove vijeće i najavi da po generalovoj zapovijedi voj¬ 
ska prijeđe Savu. Reljković napomene, da su svi spremni 
i hrabri, kao što su to već u sto prilika pokazali, ali treba 

misliti da vojnici ginu, a mnogi su hranitelji porodica. 
Ipak odluče da prijeđu Savu kod Svinjara, gdje će se 
odmah sukobiti s Emin-agom, koji je uvijek na boj spre¬ 
man, a i upriličio je onu navalu kod Svinjara, kad su 
srušene četiri utvrde, a oni slavili đrugarstvo. Marko i 
Ivo oproste se s Anioom. Ona dade Ivi iz svoje kose stru¬ 
čak bosiljka, da ga ponese sa sobom. Ipak mu bude ne¬ 
kako teško pri srcu te joj reče, kako bi volio da se i ne 
vrati živ. Slutio je da ga Anica ne ljubi. Prije nego će 
stići na Savu, napadne ih turska konjica. Vojvoda Marko 
i zastavnik Ivo prednjačili su vojsci. Najednoć mlad 
Turčin navali na vojvodu Marka i već bi mu »dimišći- 
njom« bio skinuo glavu, da nije zastavnik Ivo ispalio 
kuburu Turčinu u čelo. Bio je to Emin-aga. Ivo ga ra¬ 
njena zarobi te ga odvezu u kuću vojvode Marka, jer 
ga je pukovnik poklonio njemu, zastavniku. Anica im 
u dvorištu poleti ususret. Ivo se našali i reče joj da joj 
je doveo đuvegiju. Ona prepozna agu i krikne. Ivi slaže 
da ga nikada nije vidjela. Izmoli od oca da smije Emin- 
agu dvoriti i njegovati u bolesti. 

Emin-aga ležao je u nesvjestici i buncao o ratu, a kad 
se osvijestio, ugleda Anicu. Ona mu reče ko je, a on se 
zadovoljno nasmiješi. Sedmi dan doplove u šajci hanuma 
Fatima, žena Emin-agina, i Mustaj-beg, njegov brat, te 
poruče kapetanu Reijkoviću da žele govoriti s Emin-agom. 
Zapitaju ga mogu li ga otkupiti. On odgovori da je volja 
zastavnikova šta će biti s njim. Smije ga i prodati! Emin- 
aga se bolno nasmiješi, ugledavši ženu. Zapita za svoju 
djecu, Hasu i Mehu. Aginica je ljubila Anicu i zahvalji¬ 
vala joj, što joj njeguje muža. Nije slutila da ga ona ljubi. 
Vojvoda Marko upozori pukovnika da zastavnik Ivo neće 
otkupa, pa bi trebalo od Emin-age iznuditi obećanje da 
neće navaljivati na njih ni prije, ni poslije bitke kod 
Beograda. To bi bilo od koristi narodu cijele pukovnije. 


Grginčević: »Sadržaji djeliU k. II. sv. 2. 

Domala Emin-aga očitovao Anici ljubav, a ona mu spomi¬ 
njala ženu. On se počeo oporavljati i sjedio u trijemu. 
Jednoć ugleda svoga vranca. Silno se obraduje, vikne 
ga, a vranac radosno zarže prepoznavši ga. Anica je 
agu sve više ljubila, a otac to opazi, te odluči da pripazi 
na nju i što prije ih rastavi. 

Poslije pobjedonosne bitke kod Beograda Mustaj-beg 
poruči agi, kada bi da dođu po njega, a njemu bude žao 
rastati se s milom djevojkom. Reče, neka dođu za sedam 
dana, dok ojača. Na dan odlaska Ivo htjede zadržati 
Emin-agina vranca i sablju. Ovaj plane, da voli poginuti 
nego se sramotno vratiti iz ropstva. Anica pripovjedi 
Ivi i ocu kako ju je Emin-aga izbavio od janjičara. Nato 
mu Ivo vrati vranca i sablju. S Mustaj-begom su aginica i 
djeca pohodili Emin-agu i bili dobro pogošćeni. Nisu 
znali da je on Anicu zaprosio, neka mu bude druga žena, 
i kako su se dogovorili da će se navečer sastajati na Savi, 
na turskoj obali, kamo će se Anica dovesti šajkom. Aga 
joj obećao da je neće ukrasti. Na rastanku priredi voj¬ 
voda Marko gozbu, na kojoj mu Emin-aga obeća da više 
neće provaljivati preko krajiške međe. Aginica ne sluteći 
zla, zahvali Anici za sve. 

Pukovnik Jugert obavijesti osječkoga generala, kako 
su zarobili Emin-agu, ali ne dobije odgovora. Najednoć 
mu stigne zapovijed da se imaju obustaviti sva neprija¬ 
teljstva protiv turskog carstva, jer se baš Tadi o miru. 
Princip Eugen bio je potukao Turke pod Beogradom. 
Sutradan po odlasku Emin-aginu Ivo isprosi Anicu. Voj¬ 
vodi je bilo sumnjivo da ona od ljubavi polazi za Ivu, 
pa joj naglasi da ga ne mora uzeti. Ona reče da ga ljubi, 
ali glasom kao na samrti. Ivo se vrlo uznemiri, ali i 
Anica sjetivši se obećanja Emin-agi. U snu joj se javi po¬ 
kojna mati, vikne: »Stani, nesretnice!« i reče joj da se 

veliko zlo vije nad njenom glavom. Od groze se probudi 
i izmoli očenaš za pokoj majčinoj duši. Sutradan okiti 
majčin grob, upali na njemu svijeću i počne moliti kru¬ 
nicu. Uto dođe baba Tekla na grob svomu jedincu An¬ 
driji. Ona joj razjasni san, kako mati želi da iz duše iš¬ 
čupa što ne smije u njoj rasti, inače da će je zadesiti 
veliko zlo. I njoj da se prije sinove smrti pokazao pokojni 
muž i rekao da pazi na sina, jer će zlo biti s njim. 
Ona ga pazila, ali ga zarazile crne koze, koje su vladale 
u selu, pa je umro. Anica odluči da neće otići na sa¬ 
stanak s Emin-agom, ali je prevlada srce. Tajno je na 
šajci odlazila na dogovoreno mjesto, a trećega večera, 
pošto je svoga zaručnika Ivu silom otpravila kući, dođe 
onamo i Emin-aga te se sretni sastanu. 

Na čardaku u Svinjaru bđjeli su stražari, koji su noću 
voljeli pričati o hajducima, Kraljeviću Marku, Sibinjaninu 
Janku, a neki krajišnik pripovjedi o vilama san, što znači 
zlo. Najednoć opazi neko na Savi čamac i kako je Anica 
otišla na tursku obalu. Tu se ona sastala s Emin-agom, 
ali kad zastavnik Ivo s krajišnicima u potjeri stigne 
onamo za njom, pobjegne zbunjena s Emin-agom na 
konju u Vakuf, da je ne nađu s njim. 

Ona mu postane drugom ženom u zasebnim odajama. 
Fatima je strašno trpjela i s djecom se molila Alahu, da 
barem njima sačuva babajka. 

Zastavnik Ivo obavijesti vojvodu Marka što se zbilo, a 
ovaj odluči da zapita Emin-agu za kćer. Krene najprije 
k pukovniku, koji mu napomene da je djevojka možda 
dobrovoljno odbjegla s Turčinom te mu u tom slučaju 
nikako ne bi mogao pomoći. Marko poruči Emin-agi da 
dođe na obalu, a onda mu ovaj ispripovijeda kako se sve 
zbilo i da je Anica njegova žena. Vojvoda mu odlazeći 
reče da više nema kćeri, a tako i zastavniku, koji shvati 
da im je umrla. 

* 

Bosanski paša sazove u Banjaluku sve kapetane pa 
morade i Emin-aga onamo. Odlazeći zapovjedi da 
k Ajci ne puštaju nikoga, ali Fatima ipak uđe k njoj. 
Zaprijeti joj nožem, ali je poštedi, da se ne mrazi s agom. 
Od nje sazna sve kako se zbilo i uvidi da Ajka baš nije 
toliko kriva. 

Bosanski paša sakuplja vojsku, da je na proljeće po¬ 
šalje k Nišu, a kad u Banjaluci obavijesti kapetane o 
svim poslovima, dođe Emin-aga kući. Doznavši od Ajke 
za Fatimin pohod, progna nju s djecom na udaljeno 
imanje Kosijerovo, gdje će pohađati djecu, kad ga bude 
srce vuklo. Fatima mu reče da se više nikada neće vratiti. 
Domala se ona na imanju oprosti s djecom i poruči 
Emin-agi da odlazi svomu bratu Muharem-begu u Banja¬ 
luku, gdje će ostati, a on neka se brine za djecu. On dođe 
po njih i sasluša njihove jadikovke za majkom. Zaključi 
da djeca žive kod njega u dvoru, a Ajka da im bude 
mjesto majke. Ode kadiji te ovaj proglasi da Fatima 
nije više žena kapetana Emin-age. Kad ona čuje za tu 
sramotu, reče bratu da će se osvetiti agi. Zapovjedi mu 
da agu pismom pozove na dvoboj, na kubure iz daljine. 
Ona se obuče u Muharem-bega te je Emin-aga ubije. Od¬ 
mah ga brat njen upozori da je ubio Fatimu, a njena 
kubura da je bila prazna. Ta nesreća potrese Emin-agu 
sasvim. Postao je ubicom matere svoje djece. 

On se razboli. Ajka ga dvorila pa se oporavljao. Jednoć 
iznenada upita Šerifu, bivšu Fatiminu dvorkinju, gdje li 
je Fatima, a ona ga sjeti da je poginula. Sinčić ga jednoć 
upita, zašto im je ubio nanu. Bude mu strašno. Kad Ajka 
spomene da je više ne ljubi, on to ustvrdi. Aginica se 
ražalosti i nikoga nije puštala k sebi. Jednog aprilskog 
jutra uputi se k Vrbasu i utopi se. Emin-aga primi tu 
vijest, kao da se nije ništa dogodilo. Utopljenicu nisu 

našli nikada. Vojvoda Marko reče da je tako bila Božja 
volja i zakratko umre. Zastavnik Ivo žalio je i tražio 
smrt u bojevima. U sedmogodišnjem ratu postao je pu¬ 
kovnik rodne pukovnije. Umro je u visokoj starosti. 
Emin-aga predade imanje i djecu svomu bratu Mustaj- 
begu i stupi u vojsku skadarskoga paše. Zakratko poginu 
u vojni na Karadag (Crnu Goru). 

Napomena: Lijep je opis oblačnoga vremena u Posavini, u pogl. 
IV. na str. 55.—56. opis noći, u pogl. VIII. na str. 128. Vidi opis 
veselog narodnog kola, u pogl. I. na str. 11—13. opis konjske, ta- 
lirske i ratne utrke, u pogl. I. na str. 21.—25. Ganutljivo je opisana 
dječja ljubav prema ocu, u pogl. XI. na str. 172. kako Emin-aga 
ljubi svoga vranca, ali i konj njega, u pogl. VI. na str. 96.—97. kako 
djevojka Anica kiti majčin grob i grli njen križ, u pogl. VII. na str. 
121.—122. Vidi Aničin fantastičan san o pokojnoj materi, u pogl. VII. 
na str. 119.—120. 

Izdanje knjižare St. Kugli, Zagreb. 

FRANJO pl MARKOVIĆ 

* 1845. u Križevcima. U Beču je svršio klasičnu filologiju. 
U Osijeku postao gimnazijski suplent y 1868. gimn. učitelj u 
Zagrebu. 1870. zahvalio se na službi. Potom je u Beču dalje 
studirao filozofiju i 1872. promoviran za doktora filozofije. 
1872. je bio urednik » Vijenca « u Zagrebu. 1873. je u Nje¬ 
mačkoj i Francuskoj nastavio studije filozofije. 1874. je 
postao u Zagrebu prvi univ. profesor filozofije. To je ostao 
do 1909. t 1914- u Zagrebu. 


Fr. Marhovie: 

KOHAN I VLASTA. (Epos) 

I. pjevanje. Svadba. U tajanstvenom je dvorcu Tinu 
dvadeset godina vladala pustoš, a bodrički seljak ga iz¬ 
bjegavao sa strepnjom da će ga ondje zateći smrt. Nena¬ 
dano zaorio u dvorcu smijeh i veselje, kao da je crna 
prošlost toga grada samo narodno naklapanje. U dvorani, 
urešenoj oružjem i kipovima slavenskih bogova, vesele 
se pri stolu svatovi. Tu su okupljeni bodrički plemići, 
nazvani ljesi i »zemaljski župani«, kojima pogled i rane 
na licu svjedoče junaštvo. Dok oni razigrani razgovaraju, 
mladenci, Kohan i Vlasta, šuteći osjećaju sreću. Vlastin 
otac, knez Kruvoj, sjedi zamišljen čelo stola, mrko 
pogledava Kohana, a vedri se gledajući kćer. Zar on na 
njen svadbeni dan misli zlo? Bajoslovno lijepa plavka 
Vlasta za čudo je nalik na svoga vjerenika Kohana, kao 
da joj je brat, tek je on crnomanjast. Zato će biti da 
Kruvojev pogled smućuju u toj sreći samo zle na¬ 

kane. Gosti veseleći se blagosiljaju mladencima budućnost 
u braku i spominju stara junaštva svoja i djedovska. Pa 
i to, da su im nevrijedni kmetovi sklopili s Nijemcima 
savez. U kneza Kruvoja sjedi za stolom tuđinac Durink, 
a odijelo njegovo odaje da je Nijemac. Kohan i Vlasta ne 
paze uzvanicima na zabavu, uživaju u sretnim pogle¬ 
dima i duševnom razumijevanju. U sreći lebde oni visoko 
i postaju zvijezda koja na skutu božice Lađe šapće o nji¬ 
hovoj ljubavi. Ipak se vraćaju na zemlju gdje ih i dalje 
omamljuje ljubav. Koban jedva čeka da se raziđu gosti 
pa da uživa svoj raj. No oni se zadržavaju. Nenadano 
problijedi mladenac, dok je Kruvoj govorio govor, koji 
mu ljesi povlađuju. No Kohan ga nije slušao, zadubio se 
u misli. Kruvoj ga uhvati oštrim pogledom te opazi da 
ga Kohan gnjevno mjeri, ali nastavi govoriti prisutnima. 
Razjasni im da njemački markgrof Durink nudi Bodri- 
cima savez s Nijemcima, prijateljstvo i bratstvo. Najbolje 
je da s Nijemcem žive na miru. Ne bi bilo dobro da se 
slože s divljim susjednim narodima, srodnima po jeziku, 
mislima i težnjama. U Bodrica vlada plemić i kmet, u Ni¬ 
jemaca plemić, pa treba da se povedu za njima. Istina je, 
ljesi su kroz vjekove očuvali domovini slobodu, lijući za 
nju krv. Svojeglavim i nemarnim kmetovima treba još 
gospodar, a i njih su od ropstva spasli ljesi. No bodrički 
je kmet previše ograničen. Sada je čas da se Bodrici 
osvijeste, da im ne zagospoduje tuđinac. Ljesi treba da 
svoj narod spase mudrošću, kao što su ga dosada spasli 
junaštvom. Zgodna da je poruka koju je donio Durink 
od njemačkoga cara, da će ljehe bogato nadariti i odli¬ 
kovati ih plemstvom, ako s njim sklope savez. Zato je 
najbolje da Durinku pruže ruke i zavjere se na savez u 
korist cijelomu bodričkomu narodu. Onda nazdravi Ko- 
hanu kojemu osim kćeri predaje u miraz najljepši bo¬ 
drički kraj. No Kohan ne prihvati čaše. Razjaren mu 


— 87 — 






prigovori da hoće da mu otme domovinu, a oči da mu 
zaslijepi Vlastom. No njemu je Vlastu za vjerenicu dao 
samo Bog. Domovinu neće izdati, a proklinje svakoga 
ko bi to učinio. Otac njegov, knez Zaboj, bio je svijetli 
narodni vođa, genije koji je nebrojeno puta kaznio Ni¬ 
jemce za nasilja koja su nanosili Bodricima. Kruvoj skvrni 
i ljehovske mačeve, omaštene njemačkom krvlju. Ko 
Nijemcu pruži savezničku ruku, neka se od muke kazni 
sam, a neka se ne nađe niko ko bi ga oplakao. Mač neka 
mu je proklet te udarac njime mjesto obrane neka mu 
donese smrt. Poput vina iz čaše neka se prolije krv iz¬ 
dajice naroda. Prokletstvo neka mu zatare pleme, trag i 
spomen. Knez Kruvoj od bijesa se sruši na stolac i za- 
stenje, ali od tvrda srca ne uzmogne zaplakati. Samo 
zahini da plače. Kad opazi da su ljesi buknuli gnjevom na 
Kohana, pokaže se u svom divljem jaru. Dovikne Kohanu 
da će ga kazniti bog Perun, što mu je nezahvalan za 
dobročinstva. Bio mu je skrbni poočim, dao mu kćer da 
je oženi, a sada za uzvrat prijeti mu kletvom, propašću 
i smrću. On poželi da umori zvjerskoga Kohana, makar 
poginuo i sam. Ljesi htjedoše Kohana raznijeti mače¬ 
vima, ali on ostade miran, sjetan i blag. "Vlasta zaplače. 
Ljesi, dirnuti njegovim dostojanstvom, zastanu nadahnuti 
nekim višim duhom. Kohan izjavi Kruvoju da nedjela 
njegova, Kruvojeva, nisu tajna Svetovidu. Zato bog zna 
i to kako je poginuo njegov pravi otac knez Zaboj. On je 
posumnjao o tom onaj čas kad je Kruvoj odlučio da 
domovinu izda Nijemcima. Željom plemstva izdaje Kru¬ 
voj sav rod tuđincu, zapravo želi da živi na grobu svoga 
naroda. No Kohan će sam javiti narodu da ga knez kam 
prodati u ropstvo. On će spriječiti Kruvoja da ne sklopi 
savez s Nijemcima, makar zbog toga poginuli obojica. 
Ljesi htjedoše za te riječi ubiti Kohana, ali ih ustavi 
Kruvoj. Vlasta klečeći zamoli oca da se smiluje Kohanu. 

No bezdušnik odgurne djevicu, milu poput anđela, da 
kao zvijezda padne u tminu. Kruvoj sa zloradošću pri¬ 
stupi Kohanu, blijed, a hladan kao zmija, dirne ga po ra¬ 
menu i šapne mu da će Vlasta poginuti, pisne li samo 
jednu riječ. Onda će doznati da li mu je ona bila draga 
ili sestra. Kohan problijedi i zamahne mačem na Kru¬ 
voja, no Vlasta vrisne te Kohanu spusti mač do Kru- 
vojevih nogu. Mladiću zasine Vlasta kao anđeo kad mu je 
oduzela mač iz ruku, te padne pred njom na koljena. Ona 
ga časom privine na grudi, a njemu se pričini da Vlasta 
stoji na nebeskoj duzi i raspršuje njegov oblak. No to je 
bilo samo časom, a onda ga zaokupi očaj da skoro iz- 
dahne. Otputi se iz dvorca, i niko nije znao kamo je 
nestao. Samo je gavran na mjesečini opazio kako je 
Kohan pao na snijeg kao mrtav. Stao oko njega letjeti i 
graktati. No nije ga taknuo, jer je čuo Kohanovo jecanje. 
Vjetar je hujeći dovijao na njega snježne pahuljice koje 
su ga domala pokrile kao plašt. U kneževu dvoru mjesto 
čaša zveče sad okovi. Bijeli anđeo okovan moli boga da 
ublaži bližnjemu suze. No to nije anđeo, jer ga ljudi ne 
bi mogli okovati... 

II. pjevanje. Tajne. U pustoj dvorani svoga knežev- 
skoga dvora Tina Kruvoj srvan sjedi u stocu. Oblijeva 
ga znoj od strašnih duševnih muka, od nenadano pro¬ 
buđenih strahota koje je godinama skrivao u srcu. Naj¬ 
teže mu je što je svijestan da je bratoubica. Tu je tajnu 
krio u srcu dvadeset godina. Kad je kneginja Dragomira, 
žena kneza Zaboja, rodila kćer Vlastu i mrtva ležala na 
odru, Zaboj je toliko žalio, da se nije micao od njena 
odra. Nije onamo smio ulaziti niko osim Kruvoja, dav¬ 
noga druga i pobratima njegova. No on ga nije tješio, 
nego je očajavanjem uvećavao Zabojevu žalost. Znao je 
da je Zaboj oslobodio bodrički narod od njemačkoga 


— 89 





jarma i postao najslavniji knez svoga naroda. Zavidan 
izvadi iz njedara otrovne kapi i saspe ih Zaboju u usta, 
kad se je od boli srušio i zaiskao od njega pomoći. Sretan 
je bio kad se uvjerio da je Zaboj izdahnuo, jer sad je 
on postao knez bodričkoga naroda. Otišao je hodnikom 
na tajna vrata u prostoriju gdje se je sastao s Nijemcem 
Durinkom i s njim se sporazumi o. Onda se vratio k odru 
gdje se je sjetio kako ga je Zaboj domovini za ljubav pri¬ 
silio da se rastane sa ženom, Njemicom Hemom, kćeri 
Durinkovom, kad je Zaboj pobijedio Nijemce. Kraj mr¬ 
tvoga Zaboja osjetio se Kruvoj pobjednikom i osvetnikom 
svoje sudbine. On poželi da Zaboju uništi i potomstvo. 
Jedva se odrvao nakani da Zaboja ne raskomada u 
lijesu. Do noći pročami kraj odra sam i smisli što će 
učiniti. Ponovo se sastane s Nijemcem Durinkom, koji 
se tu nalazio potajno, i uruči mu u bijelom zametu Zabo- 
jevu kćer, Vlastu. No na sprovodu je sahranio tri lijesa 
te uvjerio puk da je umrla i Zabojeva kći. Da se niko ne 
dosjeti njegovu zločinstvu, podigne on Zaboju usred stol¬ 
noga grada spomenik: Zaboja na mjedenu konju. Kruvoj 
je nato zasjeo na kneževsko prijestolje. Odmah je dao po 
svijetu tražiti Hemu, ali je nije našao. No Durink mu 
mjesto nje donio Zabojevu kćer Vlastu, neka njome za¬ 
varava narod, da je njegova rođena kći. Kruvoj nije ni 
slutio da je to njegova rođena kći, a Nijemac Durink da 
ga je prevario od velike mržnje na Slavene. Tako je 
Vlasta rasla na kneževu dvoru uz Kohana u djetinjskim 
igrama. Kruvoj je zaboravio zločinstva koja je počinio, 
a s Nijemcima se pazio prijateljski. Ljesi se poveli za njim 
i doskora zaboravili Zaboja. Kruvoj je nastojao da ga 
Kohan zavoli sinovskom ljubavi i potpuno zaboravi svoga 
oca, slavnoga Zaboja, da se ne bi izmetnuo na njega. Iz 
osvete prema Zaboju dao je Kohanu Vlastinu ruku, uvje¬ 
ren da će ga zadesiti strašna sudbina, jer će oženiti 

sestru. Kruvoj je uvjeren da će sebi kneževsku vlast 
utvrditi i tim što će narod predobiti da robuje Nijemcu. 
No sad se Kohan podigao da prokaže narodu njegova 
zlodjela te bi se moglo desiti da mu narod sudi straho¬ 
vito. Kruvoj zarikne od bijesa. Ponovo se primiri i sjeti 
se kako se pred Zabojem uvijek pretvarao da mu je pri¬ 
jatelj, a sad jedva vjeruje da je Kohan pogodio njegove 
tajne. Samo Nijemac Durink zna za njegove tajne, a 
Kohan je od jada zbog izgubljene vjerenice nemoćan da 
mu naudi. On je postao rob utamničenoj Vlasti. Noću za 
mjesečine smotri Kruvoj kroz prozor sjenu koja se pri¬ 
miče tamnici u kuli. To je Kohan koji i pod draginim 
tamničkim oknom uzdiše, ne bi li mu došla pod prozor. 
Zlotvor se obraduje njegovoj muci. U proljeće, kad je 
okopnio snijeg i probudila se na zemlji priroda, seljak, 
kmet, sije usjeve. Mnoga mu suza kaplje na zemlju pri 
pomisli da će mu možda Nijemac oteti kruh, krov i obi¬ 
telj. On preporučuje Bogu narod, domovinu i goste. Taj 
je značaj prirođen njemu, Slavenu. Ljesi dotle obilaze 
zemlju i nagovaraju narod na savez s Nijemcima, a obe¬ 
ćavaju mu sreću i zaštitu. Narod ih sluša s veseljem, ali 
se u srcu sjeća strašnih njemačkih krvološtava. Onda 
zaveden prosuđuje da je sreća, ako sklope s Nijemcima 
savez, jer će imati mira. No kad bi znali ko je kriv na¬ 
rodnomu stradavanju, satrli bi izdajice domovine, ljehe 
koji kane kmeta zarobiti za sav život. Sjena, Kohan, pod 
tamničkim oknom gnjevno se uzbuđuje i očajno ječi. Zna 
da krvolok Kruvoj vodi narod u propast. Iz okna se tada 
pružaju bijele Vlastine ruke i dižu se k nebesima. Iz 
dana u dan Bodrici su sve više zavedeni i za dva će dana 
već sklopiti savez s Nijemcima. Noću pohodi opet Kohan 
Vlastu pod oknom. Krasno joj progovori o ljubavi. Po¬ 
zove je da s njim bježi i zgraža se što joj lanci stežu još 
ruke. Željan je da ga kroz okno vine k sebi. Vlasta ga 

umiljato pozove da joj sutra noću dođe u tamnicu kroz 
tajna vrata koja su nedaleko pod kamenom. Onda će uži¬ 
vati sreću. Kohan joj obeća da će doći. No dvije sjene, 
Kruvoj i Durink, nasmiju se u grmu zlorado, što će brat 
da ljubi sestru. Ali Durink zna da je prevario Kruvoja 
i da je Vlasta Kruvojeva kći, a njegova, Durimkova, 
unuka. Zato što je slavenska kći, on je zvjerski žrtvuje 
njemačkoj osveti. Uništili kani i Kruvoja i sve Bodrice. 

III. pjevanje. Ljiljani. U zoru je sunce svojim zra¬ 
kama poljubilo zemlju kao da joj je dragi. Ona ga je 
čekala u svoj svojoj ljepoti ljetne prirode kad se na 
nebu gase zvijezde, a jutarnje nebo blijedi čekajući 
praskozorje. Vlasta na tamničkom oknu promatra kra- 
sotu prirode. Udiše cvjetni miris i čeka dragoga, Kohana, 
da joj dođe. Ruke joj više nisu okovane pa će ga zagrliti. 
Cio dan je u čežnji provela na oknu, a kad su sunčani 
traci nestali u rumenom sjaju za gorom i na nebu zasjala 
zvijezda večernjica, Vlasta pozdravi noć, njenu mjesečinu 
i zvijezde. U tajnovitoj tišini svijetle tužno slavenske zvi¬ 
jezde na nebu, jer znaju da će ih zlotvori, tuđinci, srušiti 
sa slobodnoga neba u ropstvo. One se kupe oko jedne 
zvijezde i mole je za pomoć. Vlasta im sluša šaptanje i 
zaplače. Lijepa je kao anđeo komu se u suzama blistaju 
zvijezde i mjesečina. Pomoli se za spasenje slavenskoga 
naroda i Kohana. Kad zvijezda padne i lahor joj donese 
miris ljiljana, Vlasta se sruši kao da umire. No ponovo 
se digne i kao u nesvijesti siđe u vrt k ljiljanima. Tu ih 
gladi i kvasi ih suzama. Nabere ih kitu i misleći da se 
više neće sastati sa dragim, vjerenikom Kohanom, vrati 
se u tamnicu u kulu. Obuče bijelo svadbeno ruho, lji¬ 
ljane stavi u žaru i legne kraj njih na odar. Iz ljiljanova 
se mirisa stvore anđelčići koji u kolu povedu Vlastu u 
nebeske visine. Iz mora zvijezda pruži ona ruke prema 

zemlji, htjela bi da pronađe Kohana i privine ga na grudi, 
ali ni ruku ne može više da digne, a kamoli da ga opazi 
kroz to more svjetlosti. Kohan je toga dana sanjario o 
sreći s Vlastom. No kad ga noću čežnja dovede u Vlastinu 
tamnicu, upozna da je došao u njenu raku. Mjesečina 
baš osvjetljuje mlađahnu Vlastu koja kraj ljiljana leži 
na odru, bijela i sama kao ljiljan. Kohan opazi da joj 
kroz sklopljene vjeđe prodire rajski sjaj, a na usnama 
joj izumire zemaljski život. Ukočen klekne do nje, no 
suze mu stanu kapati kao što se javljaju zvijezde na 
noćnom plaštu. Od suza mu se stvori biser-niz do neba, 
da se po njemu Vlastina duša vrati u njeno tijelo. Uistinu 
oživi ona, ali oči joj odaju nebeski izraz. Vlasta prošapće 
Kohanu, zagrli ga, a kad se poljube, izdahne. Kohan pla¬ 
čući prisloni glavu na njene grudi, a za čas tamo zavlada 
grobni mir. Mjesečina osvijetli mramorne mlađence. 

IV. pjevanje. Mjedni konjik. Traci sunca na za¬ 
padu osvjetljuju mjeden kip kneza Zaboja koji se koči na 
trgu glavnoga bodričkoga grada Huma. Zaboj jaše konja 
i mačem pokazuje na zapad. Pokraj kipa gori plamen na 
Perunovu žrtveniku, jer je dan kad se sastaje velo vijeće 
i narod da odluči o svojoj sudbini. Knez Kruvoj pretsjeda 
krugu ljeha, vladika kmetovskih, i teutskim (njemačkim) 
vitezovima, a okupila se i nebrojena svjetina. U duši mu 
je želja da se osveti svemu bodričkomu narodu za svoju 
ličnu nesreću. On će učiniti da Bodrici postanu nje¬ 
mački robovi. Time će Kohana uništiti potpuno. Kmet 
bodrički, zaslijepljen lješkim nagovorom, nada se sreći 
po tom savezu. Kad knežev glasnik htjede da u žaru 
sakupi bodričke glasovnice, javi se pred Perunovim žrtve¬ 
nikom nepoznat starac koji progovori narodu. Knez Kru¬ 
voj, uplašen od zle slutnje, ne smjede da ga zapriječi. 
Starac već odavno živi osamljen u kolibi kraj rijeke Labe 

gdje se Ševa ulijeva u nju. Odbjegao je svijet, a uspomena 
na njega navodila ga i u lugu samo na kletve i žalosne 
pjesme. Davno je kako se u pobjedničkoj četi vratio iz 
Njemačke. Među robljem doveli su Nijemca, mladoga 
Vitolda koga je starac udomio pod svojim krovom i dao 
mu kćer Danicu za ženu. Bog je blagoslovio taj brak te 
su dobili dva sina. No kad zakratko Nijemci osvoje 
zemlju, Vitold sam upali krov te ženu svoju, Danicu, pri¬ 
sili da izgori u plamenu. Starac očajan jedva je mogao 
da spasi unuke iz ruku oca krvnika koji ih je htio od¬ 
gurnuti u požar, ali je sam u borbi sa starcem poginuo 
u plamenu. No kad je starac Bogu hvalio za spasenje, 
Nijemac ga neki svezao te njega i unuke odvukao u nje¬ 
mačku tamnicu. Tu mu je s vremenom jedan unuk 
umro, a drugoga, Mislava, oteli mu Nijemci kad su na¬ 
slutili da je starac htio s njim pobjeći iz tamnice. Jednoga 
dana ipak su ga pustili kući, na slobodu. Nakon nekoliko 
godina buknuo je rat Bodrica s Nijemcima, u kojem je 
on, današnji starac, rasjekao glavu mladomu Nijemcu 
s kojim se sukobio. Nijemcu je spala provirka i šljem 
te je on u njemu prepoznao Mislava. U njegovu je za¬ 
grljaju izdahnuo unuk. Kraj pokojnika se zakleo da će 
se osvetiti Nijemcu. Sad je sretan, što vidi da se Nijemac 
kaje i nudi im prijateljski savez. Starac blagosilja tu 
slogu i pruža ruku Nijemcu preko leševa svoje djece. 
Ljubav neka slavi pobjedu u ljudskim srcima. Dobro sla¬ 
vensko srce starčevo ponuka ga te on pruži ruku pogla¬ 
varu njemačkih vitezova. Nato zasvijetli mjesec, a glasnik 
sakupi od sviju prisutnih Bodričana glasovnice u žaru 
u korist Nijemcima. Kruvoju se pobjednički zasjale oči. 
Iznenada se pred Perunovim plamenom javi Kohan koji 
donese Vlastin leš u bjelini i skine s njega bijeli veo. 
Pred uplašenim Kruvojem progovori Kohan narodu o 
Vlastinoj smrti za narodno spasenje i kako se Kruvoj 

dogovorio s ljesima da sklope savez s Durinkom, Nijem¬ 
cem. Potajno su se dogovorili da će kmetovi postati ro¬ 
bovi. Kruvoj mu je zaprijetio da će njegova, Kohanova, 
riječ ubiti Vlastu. Ona mu je na samrti šapnula da 
umire za narodno spasenje, a on, Kohan, ne mora više 
šutjeti. Kohan zakune bodrički narod tom djevojačkom 
žrtvom, da se sjete slavnih predaka i ne izdaju domo¬ 
vinu. Knez Kruvoj zabjesni, a vijeće zašapće da je Kohan 
lud. Tako i ostali, te i kmetovi bace glasove u žaru za 
savez s Nijemcima. Konačno svi kliknu Nijemcima slavu. 
Kohan blijed zagrmi vijeću protiv Nijemaca i prokune 
im oružje kojim su ih dosada djedovi štitili od neprija¬ 
telja. Poželi im da ostanu bez krova i domovine. Zabojev 
spomenik neka stoji vječno na spomen Zabojevim slav¬ 
nim djelima za domovinu. Knez Kruvoj bijesan zarikne, 
neka ljesi zapale lomaču pod Zabojevim spomenikom da 
se rastali i nestane. Za čas već bukne lomača, a Kohan 
klečeći zazove u pomoć Bjeloboga kojemu je žrtvovao 
svoju ljubav. Zakune ga da primi i njihove živote i tim 
duhom da oživi časom Zaboja na spomeniku za narodno 
spasenje. Zavapi za božjom pomoći u ime cijeloga naroda. 
Prokune Crnoboga koji hoće da zavlada Bodricima. Ko¬ 
han, u naručju s Vlastinim lešom, srne u plamen gdje 
izgori. Taj čas oživi Zaboj na spomeniku. Zlotvor Kruvoj, 
koji je sjedio na zapadnoj strani vijeća, osjeti da Zaboj. 
mačem pokazuje na njega te uplašen i od prestravljenoga 
naroda progovori Zaboju da ga nije otrovao i nije oženio 
njegovu djecu. On htjede Zaboja mačem, ali se sruši pred 
njim. Svi spoznaju da je Kruvoj zlotvor i izdajica te mu 
zagrme smrt. Perunov žrec Slavoj zapriječi ih da ga ne 
raznesu na mačeve. On kao prorok progovori bodrič- 
komu narodu. 

V. pjevanje. S1 a v o j. Žrec Slavoj zamoli Bodrice, da 
ne diraju Kruvoja prokletnika kojega je već kaznio Bog. 
On, žrec, baca na tog narodnoga krvnika žaru s glasov- 
nicama koja je imala domovinu izdati tudincu. Sad je 
granuo novi dan slobodi. Žrec razjasni narodu kako mu 
je Nijemac dobro vratio zlom i krvoprolićem. Mržnju da 
je posijao među bodričko pleme da ga uništi. Proklet bio 
tuđinac Nijemac koji je pružio ruku Bodricu da mu otme 
slobodu. Pošto ga je krvnički namučio, sad je samo ne¬ 
častivi progovorio iz njega da je brat Slavenu Bodricu. 
No Bodrici imaju svoju slavensku braću koja također 
trpe od tuđinaca. Svima im grije srce bog Perun. Treba 
da se svi Slaveni uhvate u zajedničko kolo te da im svane 
prastara sloboda. Zajednički treba da se bore protiv ne¬ 
prijatelja tuđinca. Spomenik slavnoga Zaboja posvetila 
je smrt nevinih mladenaca. On neka bude Bodricima 
sveta slava i spasenje, a neprijatelju strava. Kad propadne 
i spomenik, neumrloga će Zaboja očuvati slavenska 
pjesma. Ona čuva Bodricima prošlost i budućnost. Pod 
zvjezdanim nebeskim svodom svi će Slaveni, okupljeni 
svijesno, biti jaki u obrani od tuđinaca i tirana. Pod sla¬ 
venskom će zastavom štititi i sve ljudstvo, kad uskrsne 
ideja čovječnosti. I neprijatelja Nijemca nazvaće bra¬ 
tom, kad se i on usprotivi nasilju i zavapi za čovječnošću. 
Sav svijet treba da vodi lozinka slobode, bratstva i čo¬ 
vječnosti. Bodrici klečeći i sa suzama zahvale Bogu. Onda 
Kruvojev leš pokriju mačevima, na koje kanu njihove 
suze. Žrec Slavoj pristupi k njemačkim vitezovima koji 
su se postiđeni povukli u polumrak. Videci da su ga ra¬ 
zumjeli, pobrati ih, privede k Perunovu ognju i zagrli 
jednoga Nijemca. Nato svi prisutni zapjevaju pjesmu 
ljubavi koju je rodila čovječnost, a nebesa su je probudila 
u ljudskim srcima. Sad se pjesma vrati na nebesku vi¬ 
sinu gdje od nje postanu zvijezde koje ljudstvo uče 

ljubavi. Uto se ispod humka mačeva izvuče Kruvojeva 
sjena, vječni ubica te sijač mržnje. On ode u mrak i 
rukuje se s Nijemcem Durinkom, sada bijesom kao što 
je i on. Njihove zlotvorske leševe neće da primi nijedna 
zemlja ni more. Gdjegod narodom zavlada tuđinac, tu 
su se umiješale njihove proklete duše. U toj očajnoj borbi 
svi kunu te prokletnike tuđinske, a tih će borbi biti, dok 
ljudi ne spoznaju da svima treba da vlada najviša ideja: 
čovječnost. Onda će nestati i prokletih duhova i mržnje, 
a ljubav će proslaviti vječnu pobjedu. 


Napomena: Krasan je opis proljeća, u II. pjevanju na str. 55.—56. 
opis prirode u osvitku dana, u III. pjevanju na str. 67.—68. kako 
iilamničena nevjesta s okna promatra prirodu i čeka vjerenika, u III. 
pjevanju na str. 68.—72. kako nevjesta šeće vrtom među ljiljanima 
i bere ih, u III. pjevanju na str. 73.—74. za mjesečine leži nevjesta na 
odru, kraj nje ljiljani; anđelčići je u kolu odvode k zvjezdama, u III. 
pjevanju na str. 72.—73. i na str. 76.—77. kad kraj nje kleči vjerenik, 
a ona izdahne. Lijep je opis nevjeste u I. pjevanju na str. 25.—26. 
Krasne su ljubavne riječi što ih Kohan govori Vlasti, u II. pjevanju na 
str. 62.—64. Vidi opis kakve je ćudi Slaven, u II. pjevanju na str. 
57. Zanimljiv je opis prastare njemačke gospodske odjeće, u I. pjevanju 
na str. 28. Vidi opis krvavih zločinstava koja su Nijemci nanijeli sla¬ 
venskomu narodu Bodricima, u I. pjevanju na str. 58. i u IV. pjevanju 
na str. 83.—85. Vidi opis kako je strašna izdaja domovine, u I. pje¬ 
vanju na str. 37.—38. Vidi kako Kohan iz ljubavi prema domovini 
razjašnjava narodu da mu je Nijemac neprijatelj, u IV. pjevanju na 
sir. 91.—92. Kako Kohan moli Bjeloboga za spas domovine i naroda 
le s nevjestinim lešom združen žrtvuje svoj život za domovinu, u IV. 
pjevanju na str. 93.—95. Veličanstvena je pobjeda čovječnosti koja 
rađa opću ljubav, u V. pjevanju na str. 105.—107. 

Izdanje Matice hrvatske, Zagreb, 1923. 


Orginčević: »Sadržaji djela« k. II. sv. 2. 

Fr. Marhovtć: 


KARLO DRAČKI. (Drama) 

I čin. U budimskoj prijestolnoj dvorani Jelisava, udo¬ 
vica kralja Ljudevita, žali što ju je opet stigla nesreća, 
jer je izgubila kraljevsku vlast kao i nekada ljubav. Da 
joj je onaj, koji joj je ideal, toliko bi ojačala da bi satrla 
sve neprijatelje, koji hoće da je unište, a njenoj kćeri 
Mariji skinu s glave krunu. Ne mari da i dalje zamjenjuje 
Mariju, vladajući s kancelarom Nikolom Gorjanskim, 
koga mrzi od srca. Jelisava dozna od madžarskih veli¬ 
kaša Ubula Kalaja i Blaža Forgača da se hrvatski sabor, 
pod vodstvom Stjepana Lackovića te braće Ivana i Pavla 
Horvata, pobunio protiv nje i Marije te će za kralja iza¬ 
brati napuljskoga kralja Karla Dračkoga. Nikola Gor- 
janski joj se ponudi da je izbavi iz zla, a ona da mu zato 
uzvrati ljubav. Jelisava ga prezirno odbije, nudeći mu za 
dosadašnju vjernu službu časti i imanja. Sama će s po¬ 
nosom voditi bitku s Karlom Dračkim koga smatra ve¬ 
likim. Nikola Gorjanski joj se podrugne da se zbog sigur¬ 
nosti hvata češkoga tuđinca kraljevića Sigmunda, Ma¬ 
rijina zaručnika, koji je utekao. 

Kralj Karlo Drački sazna od svoga pouzdanika Alberica 
da Barbiana da mu u Napulju supruga Margita leži na 
umoru. Kad bi ga vidjela, to bi joj spasio život. Ona ga 
opominje da ne ide u Ugarsku, gdje je kralj Ljudevit 
njegovu ocu dao otsjeći glavu. Ali Karlo, željan slobod¬ 
noga rada, odgovori odmah Albericu da ne može udo¬ 
voljiti supruzinoj želji. 0 svojoj djeci nije mogao od Al¬ 
berica doznati, već da papa osvaja njegov posljednji ta¬ 
lijanski grad Aversu. Zato zapovjedi Albericu, neka do¬ 
javi Margiti da se Aversa ne smije predati papi i da je 
on, Karlo Drački, izabran i za ugarsko-hrvatskoga kralja. 

Karlo zahvali velikašima Stjepanu Lackoviću, Pavlu i 
Ivanu Horvatu, što su mu pomogli do kraljevske vlasti, 
koju su mu priječili strani kraljevi Ludvig i Oton te 
papa. U Napulju mu se drma prijesto, ali ovdje se popeo 
te će i Mariju nastojati milom predobiti da pristane uz 
njega. 

Kraljica Marija uđe s Jelisavom u dvoranu, a kako im 
je Karlo bio rođak, primi ga ljubazno i ponudi mu da 
bude njen namjesnik, a da na smrt otsudi buntovnike. 
On je sjeti da bi u tom slučaju morao najprije osuditi 
sebe. Predoči joj kako ona u tim burnim državnim pri¬ 
likama nema obrane. Marija mu spomene da joj kra¬ 
ljevsku vlast čuva oporuka njena oca, kralja Ljudevita, 
po kojoj je zakonito krunisana i koja se slaže sa Zlatnom 
bulom. Osim toga država i dalmatinski gradovi prisegli 
su joj vjernost. Priora je vranskoga potukla, a u Đakovu 
je sa svim neprijateljima sklopila mir. Karlo joj istakne 
da je krvavim putem došao po ugarsko-hrvatsku krunu. 
Otac mu je zbog te krune smaknut, mati iščeznula, ro¬ 
đaci utamničeni, prijatelji mu postali smrtni neprijatelji. 
Marija treba da mu dobrovoljno preda krunu, jer je 
preslaba da je održi protiv njegove sile. Ona zavapi za 
svojim zaručnikom Sigmundom. Jelisava upozori Karla 
da je Marijin zaručnik moćni braniborski markgrof Sig- 
mund, brat rimskoga cara Vjenceslava, te će je obraniti. 
Ona pokaže Karlu povelju, na kojoj je on, Karlo Drački, 
potpisao da se u prilog rođaku, kralju Ljudevitu, odriče 
ugarsko-hrvatske krune. Karlo baci i pogazi povelju i 
izjavi da nije došao od Marije izmoliti krunu, koja mu po 
pravu pripada, jer mu je narod nudi, a nema zakona da 
kruna prelazi na žensko dijete. On neće uzmaknuti pred 
Sigmundom ni da s njim dođe rimski car pa i kralj iz 
Praga. Nato Blaž Forgač uruči Jelisavi pismo, iz kojega 
sazna da je Sigmunđ pobjegao iz Ugarske. Marija od za- 





prepaštenja stane padati u nesvijest, a Karlo je pridrži 
da ne padne. Lijepim je riječima počne nagovarati da 
mu prepusti krunu. Jelisava stane nagovarati Mariju da 
ne popusti Karlu, ali hrvatski velikaši Ivan i Pavao Hor- 
vat te Stj. Lacković neustrašivo pristanu uz Karla. Uto 
dođe i Nikola Gorjanski, što nije pravo Jelisavi, a ni 
spomenutim velikašima. Marija, pozorna samo na Drač¬ 
koga, potpiše mu otstupnicu kraljevske krune. On je 
sretan što sada ima u ruci potpunu vlast da čovjeku iz- 
vojšti slobodu, a ženi ljubav. Jelisava opomene Mariju 
da Karlu ne pokloni i ljubav, jer je na njemu papina kle¬ 
tva. No Marija ne odobri njen savjet, te ode iz dvorane. 
Jelisavi bude strašno, što Marija ne zna da je Karlo 
oženjen. Nato joj Nikola Gorjanski najavi papina legata 
i ustvrdi da ga se Drački straši. 

II čin. U kraljevskom šetalištu potsjeti Nikola Gorjan¬ 
ski Stjepana Lackovića da je to mjesto kao prokleti $u- 
tješki gaj. Lacković saopći Jelisavi da ju je Karlo pozvao 
na svoju krunidbu, ali ona to odbije. Ona stane tugovati, 
koreći Lackovića da je kriv, što je prije šesnaest godina 
N izlila vjerenika. Lackovic joj pripovjedi kako je uvečer 
on, junak, s planine jahao u Sutjesko po nju, dragu. Ne¬ 
prijatelji su ga tajno progonili do sutješkoga šetališta i 
tamo ga iz zasjede smrtno ranili. Onda se skupili oko 
njega, a u licima, koja su se nadvila nad njega, pre¬ 
poznao je Nikolu Gorjanskoga i nju — Jelisavu. Čim je 
ozdravio, razderao je povelju, uz koju se je s njom pod 
krinkom mletačkoga patricija mogao skloniti u Mletke. 
Sad stoji pred njom, pred ciljem svoga noža! Jelisava mu 
bijesna izjavi da je pred njim ranjenim bio Nikola or 
janski s Jelinom, koja je vrlo nalik na nju. Nju, Jeli¬ 
savu, prevarili su da je on, Lacković, Jelinu vjenčao, a 
nju nagovorili da se uda za Ljudevita kojega nije ljubila. 

Međutim je Nikola Gorjanski uzeo Jelinu i po njoj stekao 
Biograd, banstvo i Ljudevitovu naklonost, a Ljudevit je 
po njoj, Jelisavi, stekao Hum. On se zapravo tom že¬ 
nidbom kanio dočepati Bosne, jer ona je kći bosanskoga 
vladara Kotromanića, a odavde zavladati i Srbijom, Cari¬ 
gradom, Bimom — cijelim svijetom. Ipak joj Lacković 
dobaci da je ljubavnica Nikole Gorjanskoga pa neka ide 
k njemu. Jelisava očajna zakune Lackovića da joj vrati 
kraljevsku vlast i zaštiti je kao muškarac. Lacković je 
odbije i odvrati da on živi samo za hrvatsku slobodu. 
Jelisava ga nato zamoli da Ugarsku prepusti Karlu Drač¬ 
komu, a njoj da dade svoju domovinu Hrvatsku. Nju će 
poduprijeti njen brat bosanski kralj Tvrtko, njena kći 
Jadviga, kraljica poljska, Mlečići, papa i drugi njeni pri¬ 
jatelji. Ona mu se zakune da će ljubiti sve što i on, jer 
je Bosanka. Kad mu obeća da će raditi za hrvatsku slo¬ 
bodu, Lacković joj pruži ruku. Onda joj on razloži, kako 
se boji da Karlo Drački ne kani Hrvatima vratiti pravice. 
Hrvatski velikaši da su mu htjeli dati samo ugarsku 
krunu, ali on je zahtijevao obje. Sada se Karlo sprema 
na rat, koji Hrvatima neće donijeti koristi. Kako je 
Hrvatima cilj da se odvoje od Ugarske, treba da%na, 
Jelisava, nagovori Karla Dračkoga, neka joj prepusti Hr¬ 
vatsku pa će tako pomoći Hrvatima. Ona mu obeća da će 
nastojati oko toga. 

Nikola Gorjanski javi Jelisavi da je Sigmund za nešto 
novaca založio sve krajeve od Dunava do Vaga, Pro- 
kopiju i Jodoku, svojim bratićima, markgrofovima od 
Moravske, jer mu brat, rimski car Vjenceslav, nije htio 
poslati pomoći. Treba mu sredstava da se s vojskom 
digne na Marijinu obranu. Nju, Jelisavu, ostavili su pri¬ 
staše, madžarski velikaši Blaž Forgač i Ubul Kalaj te 
pristali uz Dračkoga, a Vuk, brat Tvrtka Kotromanića, 
nudi već Karlu savez. Njena kći, poljska kraljica Jadviga, 

da je u nesreći, jer se pobunila Poljska i pristala uz 
Litavca Jagiela protiv Jadvigina supruga Vilima Habs- 
burga. Litavski knez Boris približuje se Budimu. Jagielo 
ga šalje k njoj, da mu isprosi Jadvigu za ženu. Ova je bila 
nekamo nestala. Litavci su je uhvatili te je Boris u oko¬ 
vima vuče k njoj, materi Jelisavi. Jelisava prekori Goi- 
janskoga da je on kriv svima nemirima i nestalnosti sa¬ 
veznika. Ali ona će kraj svega toga pobijediti. Nato za¬ 
povjedi Gorjanskomu da joj dozove papinskoga legata, 
a Lackoviću da izvijesti Karla Dračkoga šta on od njega 
traži. Iznenada sam Karlo Drački umoli Jelisavu da mu 
dođe na krunidbu. Ona mu obeća i zamoli ga da sasluša 
Lackovića, koji će ga izvijestiti šta ona traži u korist 
Hrvatske. Karlo taj čas samo želi da vidi Mariju, da je 
primiri zbog Sigmundova bijega, jer je kani zaštititi. Jeli¬ 
sava mu zabrani da ne smije k njoj i potsjeti ga na nje¬ 
govu suprugu Margitu. On se obrani govoreći da je umrla, 
jer je noćas vidio njenu pokojničku sjenu. Sv,ijestan 
slobode hrli da i Mariju oslobodi lažnih zaručničkih 
spona. Njen je otac Ljudevit, suprug Jelisavin, ženidbe 
sklapao po vladarskim interesima. Marijina sloboda oslo¬ 
bodila bi i Jelisavu kao mater, jer ne bi morala pristajati 
na to da joj kći robuje. Jelisava, čuvši sve to, očajava 
što ne može da brani ni sebe, a kamoli kćer. 

Marija dade Karlu ružicu s busa i obeća da će mu u 
vjenčanoj haljini doći na krunidbu. On je miri da ne 
misli više na Sigmunda. On, Karlo Drački, povešće je u 
Napulj. Treba da mu se povjeri, jer on se bori za opću 
slobodu čovječanstva. Marija čuje kako dovode njenu 
sestru Jadvigu te je podilazi jeza. Karlo je miri i moli 
da ostane kod njega. On će je okruniti za kraljicu ugarsko- 
hrvatsku i napuljsku. Jelisava saopći Gorjanskomu da 
Jadvigu ne da Litavcu Jagielu, pogotovo kad je utekla i 
zaklonila se kod nje. Ona zaprijeti Gorjanskomu što njoj, 

Jelisavi, veli da je bez zaštite i da će ga dati okovati, jer 
na duši nosi dvije žrtve — iz sutješkoga gaja. Nikola 
Gorjanski, ostavši sam, zakune se da će Jelisavi i Stje¬ 
panu Lackoviću njihov vez nanijeti zlo. 

U prijestolnoj dvorani primi Karlo papina legata koji 
mu predade poziv pape Urbana, neka dođe u Bim te bo¬ 
sonog u košulji klekne pred njega. On, Karlo, papin je 
vazal i papa mu je dao napuljsku kraljevinu, pa je obve¬ 
zan na zahvalnost i posluh prema papi. Karlo pogrdi le¬ 
gata da je zvijer, jer hoće da mu oduzme ponos i slo¬ 
bodu, što ga čini čovjekom. U Kim će doći — ali da po¬ 
kori papu. Karlu se približe tri krabonoše, u crno uvite 
pojave. One se hvale znanjem, koje ide za istinom te raz¬ 
dire laž voljom koja dovodi do ljubavi, i činom koji si¬ 
ječe lance silništva i laži. One cijene slobodu i bore se za 
nju, a vođa im je on, Karlo Drački. On im reče, neka 
svoj braći rasijeku lance koji im sapinju slobodne misli, 
pa neka se približe istini a s tim i dobru. 

Kad Karlo ode, hrvatski velikaš Ivan Horvat prigovori 
Stjepanu Lackoviću da se je odijelio od Hrvata, jer se je 
združio s Jelisavom. Lacković spomene svoje hrvatske 
pretke, zbog kojih ostaje zauvijek vjeran hrvatskim ve¬ 
likašima. 

Karlo Drački ulazi u dvoranu razjaren od Jelisavina 
nagovaranja da joj prepusti Hrvatsku i Dalmaciju, jer mu 
obje zemlje trebaju za obranu Napulja. Lacković mu 
savjetuje da posluša Jelisavu. Pavao Horvat preda kralju 
Karlu krunidbeni ugovor. Uz to ga upozori da mu se 
klanja poljski knez Ziemovit Mazovski, Vuk, brat bosan¬ 
skoga kralja, Trenčinski, uskrisitelj Slovaka, Rus Korja- 
tović, herceg iz Munkača, zagorsko plemstvo, pa plemstvo 
u Vlaškoj i drugi. Madžar im je svima neprijatelj i uni¬ 
štava ih, pogotovo jer ne smije harati po Italiji, Fran- 

cuskoj i Švapskoj. Treba da satare madžarske uredbe u 
hrvatskim zemljama, nepravednu Zlatnu bulu zamijeni 
pravdam te posveti krunidbeni ugovor. Karlo se razljuti, 
što u tom ugovoru nije ništa napisano o vojsci koja mu 
treba te spali ugovor. On pozove hrvatske velikaše da 
se s njim obore na Rim. Na njegov će se poziv dići i Ma¬ 
džari, Tatari, Jazigi i Kumani. Kad hrvatski velikaši po¬ 
bunjeni trgnu mačeve, uđu i madžarski velikaši u dvo¬ 
ranu. Drački primiri Hrvate, a Madžarima spomene da 
im je papa udario desetinski namet. Madžarski se veli¬ 
kaši nato zakunu Karlu na mač da će slušati njegove za¬ 
povijedi. Ali Ivan Horvat u ime hrvatskih velikaša upo¬ 
zori kralja da su mu se podli Madžari zakleli krivo, jer 
će ga izdati, a oni će ga i bez zakletve vjerno pratiti na 
krunidbu. Alberico da Barbiano javi Karlu Dračkomu da 
je njegova supruga predala papi Aversu, da spasi za¬ 
robljenu djecu. Nato su papinski i francuski vojnici uveli 
u zemlju dječaka Ljudevita i proglasili ga za kralja. Na¬ 
pulj je Karlu ostao vjeran i s Margitom je svečano pro¬ 
slavio što je on ovjenčan i ugarsko-hrvatskom krunom. 
Karlo razjaren zavapi da je Aversa progutala mnogo 
žrtava njegova roda, a on joj dobrovoljno daje — kra¬ 
ljicu Margitu da je osude na smrt. 

111. čin. Pred crkvom u Stolnom Biogradu govori papin 
legat s Nikolom Gorjanskim da će prokleti krivovjerca 
Karla. Karlo bez obzira na legatovo protivljenje uđe u 
crkvu da se okruni. Nenadano dođe pred crkvu kraljica 
Margita. Navarelli, zapovjednik Karlove tjelesne straže, 
zakune kraljicu da se svojoj djeci za ljubav ukloni s toga 
mjesta te si spasi život. Ali ona ostaje, vuče je ljubav k 
suprugu Karlu. Alberico joj saopći da se svi velikaši boje 
da legat za krunidbe ne prokune Karla. Uto Jelisava iz¬ 
vede iz crkve Mariju, koju je hvatala nesvijest. Ona opazi 

u daljini papina legata i dvanaest svećenika s gorućim 
voštanicama te pomisli da je nečiji pogreb. Margita pre¬ 
poznaje da će oni izvršiti obred kojim će prokleti Karla. 
Ona stane naricati o Karlovoj djeci i svojoj boli koja će 
još porasti od njegove nesreće. Onda zamoli Jelisavu da 
obrani Karla, da bi sačuvala oca djeci. Marija čuvši to 
misli da je Margita sablast pa je tjera. Ona je uvjerava da 
je živ stvor i njene su riječi istinite. Marija očajna za¬ 
moli mater da Karla spasi od kletve, no ona je protiv 
Dračkoga. Nato Margita očajno zaklinje obrednike da ne 
prokunu Karla. Ali njima pomaže Nikola Gorjanski koji 
na sve crkvene ulaze postavlja straže, da Karlo ni nje¬ 
gova pratnja ne mogu izaći. Onda ga papin legat pro¬ 
kune, čitajući papinu ukletvenu bulu. Mariju uhvati gro¬ 
znica, kad je čula tu strahotu. Uto dojure oružani Ku¬ 
mani, Ubul Kalaj i Blaž Forgač i dovedu svjetinu raz¬ 
jarenu na legata i ukletvene obrednike. Ubul Kalaj i Blaž 
Forgač sjete svjetinu da su im i djedovi više puta po¬ 
tukli takve legate i da će papina kletva stići i njihove 
obitelji. Kad Karlo izađe iz crkve, baci slomljeni stijeg, 
plašt, jabuku i krunu, jer je papa te znakove poslao na¬ 
rodu koji ga je okrunio. Ti su mu znaci postali simboli 
ropstva, a ne vlasti i slobode. Madžari se zgroze što je 
Karlo Drački bacio Stjepanovu krunu. Nikola Gorjanski 
htjede ga ubiti mačem, ali ga zadrži Margita. Drački se 
uplaši čuvši nju i pomisli da je sablast. Ona opazi na 
njemu Marijinu ružicu, spozna njegovu nevjeru i od ža¬ 
losti se onesvijesti. Marija se uvjeri da joj je Karlo za¬ 
tajio da mu je žena živa i izjavi da ga mrzi. Karlo se ipak 
snađe i pozove Hrvate, Madžare, Tatare, Jazige i Kumane 
da pođu za njim u Budim, odakle će proglasiti vojnu na 
papu. Nikola Gorjanski, Blaž Forgač i Ubul Kalaj za- 
ostavši misle da je Margita mrtva. Glasno osude, što je 
Karlo Drački bacio Stjepanovu krunu i na mačeve se 

zakunu nad Margitinim trupom da će ubiti Karla Drač¬ 
koga. Oni odu, a Margita se osvijesti. Alberico dolazi i za¬ 
klinje je da se ukloni u Hrvatsku k banu Paližni, kod ko¬ 
jega je zaklonila djecu, ali ona ne pristaje, nego se prijeti 
da će bodežem razrezati veo tajne koji joj skriva istinu. 

IV. čin. U budimskoj prijestolnoj dvorani Marija se 
zbunjena i očajna sklonila k materi Jelisavi, da se pri¬ 
miri. Blaž Forgač i Nikola Gorjanski ulaze krvavi. Blaž 
pripovjedi Jelisavi kako su se za Karlom vraćali k Bu- 
dimu. Karla su pratili Hrvati i Talijani. Madžari, Tatari, 
Jazigi i Kumani jahali su daleko prije njega. Svi su 
opazili da se Karlo strašljivo obazire, kao da kletva ide 
za njim. Svi su Madžari bili sigurni da će im njegova kru¬ 
nidba donijeti samo zlo, pogotovo jer će im Židove vra¬ 
titi u zemlju, kmetovima dati slobodu, a sve ih voditi na 
daleku vojnu u stranu zemlju. ZatO' su se složili da Jeli¬ 
savi vrate Stjepanovu krunu. Ona htjede da primljenu 
krunu stavi na glavu Mariji, ali Marija je sa zgražanjem 
odbije, misleći na Karlov nesigurni život. 

Karlo umoran, u polusnu bunca na prijestolju o svojoj 
djeci i pokojnoj supruzi. Marija ga upozori da mu prijeti 
zlo i treba da se spremi na obranu. Ali on veli da se ne 
boji onih koji ga mrze, već onih koji ga ljube! Alberico 
odvraća Margitu da se ne približi Karlu, jer joj je td 
gotova smrt. Karlo u snu govori o djeci i supruzi, koju 
je dao smaknuti, jer je papi predala Aversu. Prenuvši se 
opazi Margitu i misli da je sablast. Ona ga uvjerava da je 
živa i sada zna da je istina da ju je osudio na smrt. On 
joj odgovori da žali samo djecu, a njoj je smrt odredio 
za kaznu što je izdala Aversu. Ona ga upozori da je grad 
predala kao ucjenu da njihovu djecu spasi od smrti. 
Karlo joj odvrati da je ona kriva što su djeca zarobljena, 
jer on je htio djecu povesti u Ugarsku, ali je na njen 
plač i zaklinjanje ostavio ih kod nje. Margita ga sjeti da 

je njihov vez vječan, jer ju je dvorio kad je bolovala od 
kuge za njegovih ratova s Otonom i Anžuvincem Ljude¬ 
vitom za napuljsku krunu. Karlo je zamoli da se vrati 
k djeci, a njega smatra mrtvim. Ona mu zaprijeti bo¬ 
dežem, ali on je prezirno ostavi. Nato ona čuje kako 
Marija govori da biKarlu dojavila izdajničku urotu.Margita 
je već htjede udariti bodežem, ali Marijina nevina pojava 
dirne je tako da joj je klonula ruka. Što više, ona zamoli 
Mariju da joj pomogne spasti Karla i da blagoslovi njenu 
sreću s njim. U toj sreći da njenoj djeci bude druga mati. 

Blaž Forgač dojavi Jelisavi da uz Karla pristaju Hrvati, 
Talijani i Litavci. Jelisava ga pošalje, neka po svoj zemlji 
razglasi da je Karlo proklet i neka se sav narod oružan 
digne prema Budimu. Nato joj Marija žalosna saopći da 
želi spasti Karla i još jednoć ga vidjeti, a onda s Margi- 
tom otići u smrt. Jelisava prekori Mariju da kani izdati 
nju, majku. Ona joj iz materinske ljubavi obeća da će 
spasti Karla. Uto Margita lagano baci ružu što ju je 
otela Karlu. 

Jelisava, ostavši sama, odluči da poruči Sigmundu koji 
se približio granici, neka ne ulazi u Madžarsku, nego se 
zauvijek odrekne Marije. Do noći će i Borisa otpremiti u 
Poljsku — da Jadvigu odvede k Jagielu. Karlu Dračkomu 
i Mariji će dati Hrvatsku, a Gorjanskomu tamnicu. Ugar¬ 
ska će biti njena i Lackovićeva. 

Alberico javi Karlu da su se protiv njega urotili 
Madžari, Tatari, Jazigi i Kumani te napali njegovu tje¬ 
lesnu stražu. Karlo se ne uplaši, već odluči da pred urot¬ 
nike ode bez oružja i umiri ih pogledom i glasom. 

Jelisava i Stjepan Lacković nađu u šetalištu Margitin 
leš. Ona se sama ubila svojim bodežem. Marija nazove 
pokojnicu plemenitom dušom. Jelisava potresena osokoli 
kćer da bez straha pođe do sreće putem koji joj je utrla 
Margita. Kako joj je Sigmund poručio da joj daje potpunu 

slobodu, treba da ode Karlu, koji se sada nalazi kod Hr¬ 
vata na Dunavu kod sobotskih vrata, i da ga dovede 
k njoj. Jelisava dade Margitu izložiti u crkvici. Od Nikole 
Gorjanskoga sazna Jelisava da je Jadviga očajna, što 
mora k Jagielu. Jelisava ne popusti, nego zapovjedi Bo¬ 
risu da je za volju udruženih Poljaka i Litvina vodi k nji¬ 
hovu kralju Jagielu. 

Blaž Forgač upozori Jelisavu da se je vojska već sku¬ 
pila oko Budima i čeka na njenu zapovijed. Jelisava za¬ 
povjedi Forgaču da s vojskom potisne Hrvate preko Du¬ 
nava, a Lacković da joj odande dovede Dračkoga i Ma¬ 
riju. Nikola Gorjanski upozori Blaža Forgača, Ubula Ka- 
laja i Stjepana Lackovića da je Jelisava moćna i prevr¬ 
tljiva i kani smaknuti sve njih. Zato treba da izvrše što su 
se zakleli — da ubiju Karla Dračkoga koji će se od Du¬ 
nava vratiti k Jelisavi. Lacković se usprotivi te ga Nikola 
Gorjanski, bojeći se izdaje, dade okovati. 

Ziemovit Mazovski, poljski knez, opomene Karla da su 
Madžari varalice. Njega, Ziemovita, dozvali su nekoć na 
dogovor, oteli mu krunu i bacili ga u tamnicu. Ali Karlo 
mu neustrašivo odgovori da ih se ne boji kao ni Tatara, 
Jaziga ni Kumana. On će si izvojštiti slobodnu vlast, a 
onda će u Napulj — u duhu za Margitom, Otsada će ži¬ 
vjeti samo za druge. Marija protrne, a Blaž Forgač opazi 
da si Karlo sam sprema grob. 

V. čin. Stjepan Lacković, raskinuvši okove, iznemogao 
se dovukao do crkvice, u kojoj Margita leži na odru. 
Prije svoje prerane smrti on bi da spasi kralja Karla. U 
zgodan čas prišapne on Mariji da Blaž Forgač, Ubul Kalaj 
i Nikola Gorjanski kane umoriti kralja. Za čas Ubul Kalaj 
ubije Blaža Forgača, prekoravajući ga da ga je htio izdati. 
Blaž ga umirući proklinje. Ulazi i Karlo, ranjen u čelo, 
željan da se za izdaju osveti Madžarima, Tatarima, Jazi- 

gima i Kumanima. On odbije Mariju od sebe, govoreći da 
za Margitom odlazi u vječnost. Jelisava mu se zakune da 
nije kriva što je ranjen. Njegov je krvnik poginuo već. 
Karlo pošalje Alberica po Hrvate. Jelisava zaprijeti Ubulu 
Kalaju da će ga ubiti, jer je i on izdajica. Iskupiti se može, 
ako joj dovede njene pristaše, koji su se smjestili po bu¬ 
dimskim klancima. Jelisava nato odluči da ipak smakne 
Karla, jer će on uvijek sumnjati na nju da mu je ona 
neprijatelj. Ali bolje da sam bira hoće li i nadalje onaj 
put, po kojem ga Margita s odra šalje k Mariji. Ona opazi 
Lackovića gdje leži. Misli da je mrtav i tužna se sjeća, 
kolike je dala poubijati, samo da se dočepa njega. On se 
osvijesti i vidi Karla živa. Zato je uvjeren da će sada spo¬ 
kojno umrijeti. Ali on usne. Jelisava mu se divi šU> je 
takav junak da je i okove šatro, da zapriječi da Karla ne 
umore urotnici, na čelu s Nikolom Gorjanskim. Ubul 
Kalaj joj uzrujan javi da Hrvati ne uzmiču, nego su za- 
sužnjili Gorjanskoga. Jelisava se raduje što je Gorjanski 
nastradao, nadajući se da je kraljevska vlast sada u nje¬ 
nim rukama te će ona kraljevati. Jelisava upozori Karla} 
kako je Lacković htio dati svoj život da spasi njega, Karla. 
I Marija je htjela žrtvovati svoj život iz ljubavi za njega. 
I ona, Jelisava, zbog njegove je sreće razvjenčala Mariju 
sa Sigmundom, a Jadvigu s Vilimom Habsburgovcem; 
Nikolu je Gorjanskoga upropastila zbog njega i nebrojene 
ljude usmrtila u bitkama. Margita se ubila zbog njegove 
sreće, zato se je dužan vjenčati s Marijom. Karlo pristupi 
k Margitinu odru i zahvali joj za slobodu, koju mu je 
dala svojom smrću. Sada je potpuno svijestan slobode, 
za koju se podigao vodeći ratove. Jelisava predoči Karlu 
da je njen rob, pa ako ne uzme Mariju, ubiće ga. Ako je 
uzme, daće njemu i Mariji hrvatsko kraljevstvo, a sebi za¬ 
držati ugarsko. Treba da izabere, hoće li smrt ili život. 
Karlo neustrašivo odgovori Jelisavi da je čovjeku samo 




ono vlasništvo što osvoji sam, a nije ono što mu drugi 
daju. Slobodan je dok mu je god volja slobodna. Neće da 
bude Marijin rob, spasen Jelisavinom milošću. Sloboda 
je jedina koja čovjeka čini čovjekom. On odabira smrt 
i ište od nje, Jelisave, otrov. Jelisava zapovjedi nadošloj 
Mariji da pripravljenu čašu s napitkom pruži ožednje- 
lomu Karlu. Ona hoće da Karlo iz Marijinih ruku primi 
smrt, kad neće život. Marija, ne sluteći zlo, pruži Karlu 
čašu s otrovom i želi da polovinu napitka popije iza njega. 
Ali on iskapi napitak. Iznapolja se čuje kreševo. Pavao 
i Ivan Horvat i Alberico dovode okovanoga Nikolu Gor- 
janskoga. Karlo je sretan kad vidi hrvatsku pobjedu i 
svoju. Ivan Horvat mu obećava da će ga osvetiti. Karlo 
umirući veli Pavlu Horvatu, neka iz pepela uskrisi slo¬ 
bodu hrvatskoga kraljevstva pa će tim uskrisiti i njega. 
On izdahne. Nato Ivan Horvat skine Nikoli Gorjanskomu 
okove, govoreći da za takva gada Hrvatska nema hrasta 
da ga objese. Pavao Horvat veli da su pustili hrvatskoga 
neprijatelja i ubicu i želi da ga skoro okuju ponovo. Jeli¬ 
sava s Lackovićem uzađe na hodnik i otvori prozor, na 
to se smiri klicanje koje je dolazilo iznapolja. Iza njih 
se prikrade k prozoru Nikola Gorjanski te ga burno po¬ 
zdravljaju Madžari i njihovi divlji saveznici, premda se 
Jelisava ljuti na to. Marija jauče bacajući se na Karlov 
leš. Tri krabonoše ukrštavaju nad Karlom mačeve, že¬ 
leći da Karlov duh prijeđe u te mačeve, jer kralj je Karlo 
Drački bio čuvar sviju koji su se borili za ljudske pravice. 

Napomena: Lijepa je slika, kad mlada kraljica Marija bere s grma 
ružicu i njome kiti kralja Karla Dračkoga, u II. činu, na str. 69.—70. 
Potresa nas, kad nesretna kraljica Margita zaklinje kraljicu Jelisavu 
da joj supruga kralja Karla Dračkoga spasi kletve zbog njegove djece, 
u III. činu na str. 92. kad Margita zaklinje ukletvene obrednike, u III. 
činu na str. 94. Ponos nam uzdiže, kad Karlo govori Jelisavi o slobodi, 
u V. činu na str. 145.—147. — Drama se odigrava u Buđimu i Stolnom 
Biogradu god. 1385.—1386. 

Izdanje Hrvatskoga štamparskog zavoda, d. d. u Zagrebu, 1917. 

LAZA KOSTIĆ 


* 1841. u Kovilju u Bačkoj, u Pešti svršio pravo i doktorat. 
Po zvanju najprije u Novom Sadu profesor, veliki bilježnik, 
pretsjednik gradskog suda, poslanik. U osmom deceniju bavio 
se i novinarskim radom. Potkraj života živio je u Somboru. 
*(* 1910. u Beču na liječenju. 


Tj. Kostić: 

PERA SEGEDINAC. (Tragedija) 

I. čin. U prijestolnoj dvorani bečkoga dvora ma¬ 
džarski kancelar grof Batthyany prigovara prvom austrij¬ 
skomu ministru grofu Zinzendorf u, što Austrijanci Ma¬ 
džarima ne prepuštaju ni Srbe i time slabo paze na pra¬ 
gmatički ugovor. Zinzendorf mu se izgovori da Austri¬ 
jancima trebaju Srbi, ako bukne rat s Francuzima. Bat- 
thyany ga upozori da su Srbi obvezani ratovati samo 
protiv Turaka, koji su im odvajkada ništili vjeru, njih i 
njihovu braću. Zinzendorf se domisli da bi najbolje bilo 
vojvođanskim Srbima oteti vjeru. Teško će to ići, ali on 
je zbog toga pozvao već mitropolita Vićentija i o tom 
obavijestio cara Karla VI. Ako car zatraži od mitropolita 
prijelaz na rimokatolicizam, Zinzendorf misli da će mi¬ 
tropolit Vićentije uslišati caru želju. Ministar polaska 
Vićentiju, kako bi trebalo da je u njegovu rodu mitra 
nasljedna, a to je moguće samo u rimokatoličkoj vjeri, 
u kojoj mitru namješta car. Mitropolit mu prizna da ri¬ 
mokatolička crkva ima § pravoslavnom istu osnovu. Zin- 

zendorf ga upozori da će mu car pismeno potvrditi na¬ 
rodne želje, ali srpski glavari moraju pristati na njegove 
uvjete. To će biti još prije sabora. Ako se pak usprotive 
carevoj volji, izgubiće milost, jer su i tako stigle tužbe 
protiv njih. Nato uđe car Karlo VI. s pratnjom. On saopći 
Vićentiju da je odobrio da se sastane vojvođanski srpski 
crkveni sabor, koji će vijećanjem zaključiti da se Srbi 
ujedine s rimokatoličkom crkvom. Potom će se za¬ 
jednički junački boriti s Francuzima, a onda će Srbi sebi 
izabrati srpskoga vojvodu, koji će s vojskom pobijediti 
Turčina. Karlo VI. odlikuje Vićentija redom papinske 
krune. Madžarski kancelar Batthyany i nepozvan zatraži 
da car preda Srbe u madžarske ruke, jer na to ima Ma¬ 
džarska pravo po zakonu o pragmatičkoj sankciji. 
Karlo VI. mu obeća da će to biti, dok prođe rat s Fran¬ 
cuzima, za koji mu trebaju Srbi. Batthyany spomene caru 
da se Srbi možda neće htjeti boriti s Francuzima, jer im 
to ne zapovijeda zakon. Karlo mu odgovori, neka se u 
tom slučaju sporazumi s Zinzendorfom. Batthyany ostavši 
sam odluči da pobuni Srbe, da ne ratuju protiv Francuza. 
Siguran je da car neće uspjeti i u pogledu ujedinjenja s 
vojvođanskim Srbima pomoću vjere, jer će se pobuniti 
narodni vođa, kapetan Pera Segedinac. Batthyanyu je 
uistinu glavno vlastita korist, naime da srpskim znojem 
slobodno zagospoduje zemljom, kako bi to i ostali Ma¬ 
džari. — U mitropolitovoj pisarni u Beču povjerenik bu¬ 
dimske općine Matula veseli se pred mitropolitovim se¬ 
kretarom Jambrekovićem, što će mitropolit Vićentije 
ovih dana po carskoj povelji dobiti četvrtinu sviju po¬ 
povskih dohodaka i vladičanske zaostavine. Od toga će 
on i sekretar dobiti štogod. Matula je narodni poslanik te 
ima da s Perom Segedincem brani srpsku stvar. Jam¬ 
breković ga upozori, neka pazi da srpskomu narodu ne 
budu okrnjena njegova prava, koja su plod stogodišnje 

narodne muke. Nije pravo da vlastite pravice narod plaća 
svojim znojem i krvlju, a samo zato da zadovolji gladnoga 
mitropolita Vićentija. Matula upozori Jambrekovića da 
će narod biti sretan, kad mu budu poglavari sretni, a tih 
Srbi nemaju. Car će imenovati srpsku gospodu. Sekre¬ 
taru nikako nije pravo da se Beč miješa u ta imenovanja. 
Tako ih je prije trovao Carigrad. Iznenada im uđe Vi¬ 
ćentije i razgoropađen navali na Matulu da buni narod 
protiv tajnoga posla njegova, te su ga općine tužile caru. 
On da ga je sam ocrnio kod budimske srpske općine. 
Matula se uzruja, da to nije učinio on, ali da o tome zna 
sekretar, jer ima neko pismeno. Sekretar Jambreković 
prizna mitropolitu da je to učinio služeći srpskomu na¬ 
rodu, jer Matula, narodni poslanik, drži s njim. On pruži 
Vićentiju to pismo. Mitropolit pročita da je upravljeno 
kapetanu Petru Jovanoviću, Segedincu, i ostalim kapeta¬ 
nima Pomoriške Krajine. U tom pismu Jambreković upo- 
zoruje kapetane, a već je upozorio i Budimce, da mitro¬ 
polit Vićentije prodaje bečkoj gospodi krvavo stečena 
dobra. Vićentije dade Jambrekovića po oružnicima uhva¬ 
titi, da ga odvedu u tamnicu, a njegovo će pismo uručiti 
samomu caru. Vićentije predloži zarobljeniku da Budim- 
cima napiše novo pismo i prizna im da je prvo njegovo 
pismo kleveta na njega, srpskoga mitropolita, pa će 
odmah biti slobodan. No sekretar Jambreković ustvrdi da 
nikada neće prevariti narod. Uto uđe Vićentijeva rođa¬ 
kinja Ljubica, koja vidi da je Jambreković u okovima 
te stane jadikovati i braniti sekretara. Ona će s njim u 
tamnicu, jer ga ljubi. Jambreković, videći da je Vićentije 
zbog toga proklinje, odbije Ljubičinu ljubav i ode u 
tamnicu sam. 

II. čin. U dvorani u Aradu srpski zastavnik Vukić brani 
se od napastovanja Batthyanyjeva izaslanika koji hoće da 

on srpsku vojsku pobuni protiv Pere Segedinca i da ne ide 
u rat na Francuze. Uvjeren je da mu taj pothvat ne bi 
uspio. Osim toga Pero je otac Julin, koju ljubi. Na žalost, 
ona već ljubi drugoga. Batthyanyjev izaslanik i Vukić sa¬ 
kriju se za stup, kad uđe Perina žena Mara sa kćerkom 
Julom. Ona povjeri majci kako je prigodom kola saznala 
da je ljubi srpski zastavnik Milan Tukelija. Obećao joj je 
da će je na Đurđevdan isprositi. Mati se domisli da bi 
najbolje bilo ništa o tom ne spominjati ocu dok ne prođe 
današnja srpska skupština, zbog koje je zabrinut. Jula još 
prizna materi da Milanu nije još dala riječ. Mara je uputi 
da to nije dobro, jer bi momak mogao pomisliti da ga 
ona neće. Zato će, čim prođe skupština, Peri razložiti 
stvar, a sutra će one poručiti Milanu da sprema svatovski 
dar. Kad obje odu, Vukić psuje Batthyanyjeva izaslanika, 
što je podmićen dukatima. Ali onda primi od njega dvije 
kese dukata kao mito, da radi protiv Pere Segedinca. On 
obeća Madžaru da će mu do večeri već donijeti nekih 
vijesti, a onda neka mu isplati i treću kesu dukata. Vukić 
ostavši sam raduje se, što će novcem uspjeti da Jula bude 
njegova nevjesta. Uistinu on mrzi nju i njena Milana te 
je željan osvete. — Srpski zastavnik Milan Tukelija, 
ušavši u dvoranu s nekoliko oficira, razgovara s njima 
kako je željan rata. Vukić mu izazovno dobaci da mu to 
uvijek može biti, ako posluša kapetana Peru Segedinca, 
kojemu se, kad zapovjedi rat, niko ne može oduprijeti. 
Pogotovo ne može on, Milan, jer je Pera Julin otac. Mi¬ 
lan se razljuti, jer je uvjeren da ga Jula ne ljubi te mu 
se ovaj zato ruga. On odluči da se usprotivi Peri, da skine 
sa sebe Vukićevu porugu. Uto uđe u dvoranu Pera Sege- 
dinac s ostalim kapetanima, Zakom, Čorbom, Ševićem, 
Bankom Tukelijom i drugima. Pera saopći drugovima 
da će sada izabrati poslanike za srpski sabor u Beogradu. 
Mitropolit ga je obavijestio da car zove Srbe u pomoć 

protiv Francuza. Za pobjedu će im dopustiti da si izaberu 
srpskoga vojvodu. Poslanici treba da obećaju mitropolitu 
da će caru priskočiti u pomoć protiv Francuza te će on 
tako izvijestiti cara. Vukić upozori Peru da sva vojska je¬ 
dva čeka da se zarate s Francuzima. Najratoborniji da je 
zastavnik Milan Tukelija, njegov najbolji drug. Pera upita 
drugove, koga će izabrati za poslanike u srpski sabor. 
Milan ga upita da im najprije reče, šta će im dati car za 
pobjedu nad Francuzima, osim vojvode. On, Milan, misli 
da nema smisla da junački srpski narod, koji je ginuo u 
borbi s Turcima, ponovo lije krv, da bi Pera Segedinac 
postao srpski knez ili vojvoda. Pera se uvrijedi, a kad 
čuje da mu Milan prigovara, kao da u ime carevo zava¬ 
rava narod da će samo na Turke, Pera se tako porječka s 
njim, da ga je izazvao na mejdan. Obojica izađu iz zgrade. 
Oficiri, gledajući kroz prozor, opisuju kako se bore Pera 
i Milan. Milan izgubi pri tom ruku. Svi ga žale. Mara 
Segedinčeva uđe s Julom, kad se Pera vrati u sobu s go¬ 
lim mačem. Jedan oficir zaište pomoć da kogod zaustavi 
Milanu krv, jer mu rana neprestano krvari. Milana do¬ 
nesu u dvoranu na nosilima. Mara zalelekne za svojim — 
zetom. Pera se ne uzmogne snaći zbog njenih riječi. Jula 
očajna, što je Milan nastradao, poželi da umre. Milan joj 
još rekne ljubaznu riječ i Peri da nije kriv — te izdahne. 
Pera stane očajavati, a uz to žaliti i svoju kćer. On nije 
svijestan hoće li tom istom rukom, kojom je ubio Milana, 
smjeti braniti narod i cara. Kapetani Zaka, Čorba i Šević 
junače ga da nije kriv. Nadošli kaluđer, Perin sinovac, 
pripovjedi im da je carski najamnik, progoneći kaluđere, 
ubio njihova igumana na crkvenim vratima njihova sa¬ 
mostana. Pera poželi da se ubije, što je skrivio Milanovu 
smrt, ali kaluđer mu savjetuje da životom popravi grijeh. 
Narodu treba njegova obrana. Oficiri obećaju Peri da će 
uz njega biti u svakoj obrani. Kad kaluđer ode, uđu voj- 

nici sa zastavnikom Vukićem. Saznali su da će u rat na 
Francuze te bi da znaju, ko će dotle braniti njihovu ne- 
jač, ako navale Turci ili drugi. Pera im razjasni da će 
o tom biti govora tek na srpskom saboru. Jedan mu vojnik 
reče da su čuli da je poginuo Milan Tukelija, što nije 
htio da vojska ide u rat na Francuze. Pera im razjasni 
da je Milana stigla sudbina. On pozove vojnike sa sobom. 
Treba da rade. Za sabor se s drugovima nije ništa dogo¬ 
vorio, a za svoj čin sudiće si sam. 

III. čin. U Beogradu pred crkvom budimski poslanici 
Monastirlija i Temišvarija te natkapetan varadinski Vit- 
ković izveli Matulu iz crkve, da od njega saznaju šta je 
isposlovao u Beču. Oni se razjasne s njim da im je pisma 
pokrao mitropolitov sekretar Jambreković. Sam se je 
Vićentije uvjerio da ga tajnik prodaje za novac bečkoj 
gospodi. Zato ga je otjerao iz svoga ureda. Kapetan Čorba 
opazi da Vićentije u crkvi poučava narod o jednom stadu 
i pastiru te ih zadržava od sakupljanja za srpski sabor. 
Nadošli Pera Segedinac predloži da sami pozovu mitro¬ 
polita na dogovor za sabor. On vodi k Vićentiju kćer 
Julu, da je posveti za kaluđericu. Matula izvijesti kape¬ 
tane da samostanski krvnici još nisu pronađeni. Pera 
predloži da krivce mačem nađu i kazne. Matula im još 
saopći da car ljubi Srbe, ali austrijski ih narod mrzi pod- 
govoren zbog vjere. U Beču svi ištu da se Srbi ujedine 
s njima u vjeri. Car im ostavlja crkveni obred, jezik i 
običaje. Matula predloži da udovolje carevoj želji. No 
Pera spomene vjerske mučenike koje Srbi ne mogu pro¬ 
glasiti krivovjercima. Bolje je da Srbi nestanu sa svijeta, 
nego da množe čast svojim krvnicima. Zaka upozori 
drugove da i mitropolit misli na to crkveno jedinstvo, jer 
u crkvi nauča o jednom stadu i pastiru. Boji se da ne bi 
izgubio vlast pa zato u tom pitanju pristaje uz cara. Ma- 

lula misli da mitropolit ima pravo. Pera zato natakne 
Matuli na uši rukavice koje mu stoje kao magareće uši. 
U mitropolijskoj dvorani Vićentije zlatom potplati Ma¬ 
tulu i obeća mu carski spahiluk, ako bude s njim radio u 
carevu korist te uspiju. Nato kapetan Pera Segedinac 
dovede k mitropolitu svoju kćer Julu, da je blagoslovi za 
manastir. Ona spomene ocu da mu je sve oprostila i 
prizna mu da joj je pokojni Milan bio drag kao zaručnik. 
Pera upozori Vićentija da ga pred kućom čeka zbor po¬ 
slanika, da od njega čuju poruke iz Beča. Nato Vićentije 
preda Julu svojoj rođakinji, igumaniji Ljubici. Vićentije 
pozove po Peri poslanike u dvoranu. Uvjeren je da će se 
svi pokoriti caru i da će se Pera boriti za njega. On uto 
izađe. S poslanicima dođe i arhimandrit Hristijan. Ovaj 
je došao protiv volje mitropolitove, koji mu također krati 
da dođe na srpski sabor, jer Hristijan drži s narodom. 
Pera ga sretan dočeka, jer je uvjeren da će mu pomoći 
da raskine zamke Rima, koje im plete Beč. Hristijan pri¬ 
govori, što Papa grabi svjetsku vlast; što u rimskoj vjeri 
plemena ne služe Bogu svojim jezikom; i drugo u prilog 
pravoslavnoj crkvi. Uto uđe Vićentije s Matulom. Mi¬ 
tropolit ponovo spominje carevo obećanje da će Srbi 
poslije francuske vojne dobiti srpskoga vojvodu. Kad 
spomene da se Srbi crkveno ujedine s Rimom, Pera se 
usprotivi. Vićentije ga nazove buntovnikom. Šević hoće 
da ga posiječe te Matula i Vićentije umaknu. Hristijan 
nazove Vićentija izdajicom. Tako i Pera, koji žali što mu 
je povjerio kćer. On zatraži od Ljubice da mu vrati kćer. 
Ali ona mu odgovori da je Jula u Vićentijevoj vlasti, a on 
će je baš sada ispovijedati. Na njen nagovor sakrije se 
Pera za zastor, da sve čuje. Vićentije upita Julu za njenu 
ljubav s pokojnim Milanom. On je i pomiluje i hoće da je 
poljubi. Pera skoči iza zastora i hoće da ga posiječe. Vi¬ 
ćentije ga klečeći zamoli da ga poštedi. Jula zabrani Peri 

■da mačem, koji je posvećen Milanovom krvlju, posiječe 
nevrijeđnika Vićentija. Vićentije utekne. Pera nato us¬ 
tvrdi da će svoj mač čuvati za najvećega krvnika Srba, 
austrijskoga cara. 

IV. čin. U taboru na Teleski do Siriga razgovara Pera 
sa svojim kapetanima Ševićem, Zakom i Čorbom, budim¬ 
skim poslanicima Temišvarijom i Monastirlijom te vara- 
dinskim natkapetanom Vitkovićem. Sastavili su golemu 
vojsku iz Vojvodine i cijele Slavonije. Tako jaki na- 
valiće na cara pod Perom Segedincem. Šević se usprotivi 
da udare na cara. Vitković pristane da zauzme Varadin. 
Pera će osvojiti Varadin. Čorba naziva Madžare slugama 
i robovima. Glavno im je da imaju u vlasti spahiluke. 
Čorba misli da Madžarima treba po njihovim poslanicima 
otkazati prijateljstvo. Pera misli drugačije, jer je s Rako- 
czyjem odnio već jednu pobjedu. Madžarski zavjerenik 
kantor Mođoroši saopći Peri da Madžari hoće da se dignu 
samo na spahije, a na cara neće. Oni hoće da im bude 
vraćen vojvoda, a onda će raditi kako im bude savjeto¬ 
vao Rakoczy. Utaborili su se u Nađ-Serendu. Imaju 
vojske desetak tisuća. Još će im pridoći Rakoczy sa svo¬ 
jim četama. Čorba dobaci kantoru da im uz toliku silu i 
ne treba srpske pomoći! Madžarski zavjerenik Szebestyen 
zatraži Perinu poruku, pa će Madžari odmah započeti 
rat. Pera nejasno poruči Madžarima o početku rata. Od¬ 
redi Čorbi da se nađe pod Aradom, kad ga on osvoji, te 
da sa sviju strana s vojskom uđe u grad. Sekula će za¬ 
uzeti Varadin, a onda će svi složno udariti na Budim. 
Kad Pera ode. Čorba i Šević se sporazumiju, da im nije 
pravo što se Pera diže na cara. Boje se neuspjeha. Njih 
će se dvojica složiti u pravi čas. — U stanu zapovjednika 
Arada srpski zastavnik Vukić dade kantoru Mođorošu 
kesu dukata, što je po njegovoj volji podgovorio dva Ma¬ 

džara, šta će govoriti zapovjedniku Arada. Ti Madžari 
uistinu spomenuše generalu, zapovjedniku Arada, koga 
drže da je Pera Segedinac, da je obećao madžarskoj 
vojsci da će je po padu Arada povesti na cara i na spa¬ 
hije. Pristali su da se dignu na cara, samo da bi Pera 
pristao na ustanak na spahije. Neće da čekaju Rakoczyja,. 
koji je sada utaboren kod Nađ-Serenda. Tamošnja se 
vojska već razilazi. Sluga najavi generalu Peru Segedinca.. 
Nato Vukić saopći generalu da su sva gradska vrata za¬ 
tvorena te Pera neće moći uteći. General prijazno primi 
Peru Segedinca, koji mu saopći, kako iz okoline stižu vi¬ 
jesti da se narod pobunio i ubija spahije. On predloži 
generalu da njega pošalje kao uhodu medu pobunjenike 
i da mu dade carskoga blaga, da potplati pobunjenike. 
Pera ne sluti da general zna da ga kani prevariti. General 
pristane i dade mu kesu dukata, jer zna da mu Pera neće 
izmaći. — Ranko Tukelija, srpski zastavnik, obavijesti u 
svojoj kući Peru da su već pripravna kola za njegova gla¬ 
snika. O ponoći će Perini pristaše otvoriti gradska vrata 
te će njegova vojska ući i zauzeti Arad. Generala će na 
onim kolima poslati caru kao glasnika o padu Arada. 
Iznenada Jula opomene oca. Peru, da bježi, jer je kuća 
opkoljena. Pera razabere izdaju i istrči iz kuće. Jula nato 
zakune Ranka da spasi njena oca, jer je u njemu misao i 
smjer poginuloga brata njegova Milana. Ranko opazi s 
prozora kako Pera nalazi gradska vrata zatvorena i juri 
na bedem. Tu mu se usprotivi Vukić. Pera ga pogazi ko¬ 
lima. Najednoć opazi i Jula, kako su se kola naglo jureći 
slropoštala u jarugu. Carski vojnici pritrče im i zarobe 
Peru. Jula se od strave onesvijesti. 

V. čin. U budimskoj sudnici sudac osuđuje dvanaest 
zarobljenih Srba na smrt mačem. Kad oni zamole za mi¬ 
lost, sudac u ime kralja Karla VI. pomiluje četvoricu, ali 

tako da kockanjem izvuku koji su ti. Onda osudi na smrt 
na točku madžarske zavjerenike protiv kralja: Szilasyja, 
PasztOra i Szebestyena. Na molbu budu pomilovani toliko, 
da im krvnik, ako ne poginu odmah, smrska glavu. Isu¬ 
sovac im predloži da prijeđu na rimokatoličku vjeru pa 
će biti pomilovani. Oni uplašeni pristanu, ali onda se 
Isusovac prezirno uskoleba radi njihova pomilovanja te 
ipak ne budu oslobođeni. Potom Isusovac zapita za Peru 
Segeđinca te u ime rimokatoličke crkve predloži sucima 
da ga oslobode, ako prizna crkveno jedinstvo s rimo¬ 
katoličkom crkvom. Sudac pripovjedi Isusovcu da već 
četrdeset godina gleda sužnjeve, kalio pod mučilima pri¬ 
znaju sve što se od njih traži, ali Pera Segedinac i ne 
jauče, nego ište što strasnije mučenje. Sa slašću trpi 
muke, da oduži što je zbog cara posjekao Milana Tu- 
keliju. Kad u okovima uvedoše Peru Segeđinca, sudac ga 
osudi na smrt na točku. Ako prizna rimokatoličku crkvu, 
biće mu osuda ublažena. Nato sudije izađu, a Isusovac 
dopusti da uđe Perina žena Mara. Ona ga po Isusovčevu 
nagovoru zamoli da prijeđe na rimokatolicizam, da se 
spasi. On je potsjeti na časnu uspomenu koju bi za sobom 
da ostavi. Onda i Mara požali svoje riječi i oprosti se 
s mužem. Isusovac joj zbog nepovoljnih riječi zapovjedi 
da izađe iz sudnice. Onda ga pohodi kći Jula, redovnica 
franjevka. Pera se zgrozi, kad je opazi u rimokatoličkom 
ruhu. Ona mu prišapne da je to samo varka, da on pri¬ 
jeđe na rimokatolicizam. Ona je obećala vlastima da će 
ga predobiti za rimsku crkvu, a onda i sama primiti tu 
vjeru. Jula ponudi Peri staklence, u kojem je tekućina, 
koja bi ga uspavala, kad hi je ispio, te ne bi osjetio muke 
za smaknuća. No Pera odbije to sredstvo, sjetivši se 
Milana. Svojom će mučeničkom smrti okajati što ga je 
nedužnoga smrtno ranio, da je umro. Onda Jula ispije tu 

tekućinu i izđahne. Pera razabere da je to bio otrov. 
Isusovac preda nato Peru krvniku. On odlazi u mislima 
da ide k Milanu. 


Napomena: Vidi opis, kako je lijepa Jula, kći Pere Segeđinca, 
III. čin, na str. 87.—88. Pera drži da je Srbima gubitak pravoslavne 
vjere tako težak kao tijelu gubitak glave, IV. čin, na str. 143. Pera ne 
pristaje da pogazi svoju vjeru zbog časne uspomene i poslije smrti, 
V. čin, na str. 160. Vidi opis strašnih mučila, kojima je austrijska 
vlast mučila Srbina Peru Segeđinca da napusti pravoslavlje, V. čin, 
na str. 153. 

Treće izdanje knjižare Svetozara F. Ognjanovića, Novi Sad 1920 

Grginčević: »Sadržaji djela« k. II. sv. 2. 

bogoboj atanackovio 


* 1826. u Baji u Bačkoj, studirao je pravo u Pešti t Beču. 
Od mladosti je pisac. Od 1848.—1850. je proputovao mnoge 
evropske zemlje. Od 1851. je živio u Novom Sadu gdje je 
umro 1858. 


li. Atanacković: 

»VA IDOL.A. (Roman) 

Godine 1848. u pivari u Srijemskim Karlovcima, koji 
leže u krasnoj vinogradskoj okolici, priđe nadošli Bačva- 
nin k društvu Srijemaca. On im se izjada kako je njemu 
i njegovoj obitelji madžarska zloba otela kuću i imanje, 
a brata mu nedužnoga bacila u tamnicu. Desilo se, naime, 
prigodom izborne agitacije da su Madžari i tatove pustili 
iz tamnica, da im sakupe povoljne glasače među svojim 
drugovima. Jedan je tat, idući s izbornom gomilom, opa¬ 
zio u njih volove te ih noću ukrao kao i kola s prirodom, 
koji su htjeli prodati kad mu se brat ženio susjedovom 
Anđom. Zato su morali od Civutina Isaka uzajmiti 410 
forinti. Na Badnjak je Bačvanin izlemao onoga tata, kad 
ga je napao, dok je njegov drug tat krao njihove konje. 
Sudac, Madžar, osudio ga je na samo Bogojavljenje da 
plati 250 forinti globe, što je istukao — Madžara. I taj 
su novac morali uzajmiti od Isaka. Madžari su tako pro¬ 
gonili i druge Srbe. Kad se Bačvaninovu bratu rodio sin, 
pop mu je na zapovijed vlasti morao nadjenuti madžar¬ 
sko ime Janoš mjesto Jovan. Dijete je umrlo istoga dana, 

a Bačvanin nije žalio, jer je tako bio siguran da njegova 
krv neće u sinovcu postati izdajnička. Iznenada ih čivutin 
Isak tužio zbog duga, ali je od 700 for. načinio 7000. Kako 
Bačvani nisu imali svjedoka, Židov je na dražbi kupio 
njihovu kuću i ostali imetak za po cijene. Bačvaninov je 
brat-htio spasti staru srbijansku pušku pa je oružnika 
gurnuo u prsa. Zato ga je sud osudio na dvije godine ro¬ 
bije i pedeset batina. Njegova je žena Anđa od žalosti 
umrla. — Neki čovjek, koji je u krčmi sjedio sam u uglu, 
dobaci Bačvaninu da je on nesretniji od njega, jer nema 
obitelji koja bi ga ljubila. Njegova je draga mrtva. Neki 
nadošli gospodičić stane hvaliti Madžare, kako će selja¬ 
cima ukinuti daće, robotu i desetake, ali ga Bačvanin 
ogorčen pobije, uvjeren da narodu ne valja vlast, koja 
mu otima narodnost, vjeru i jezik. Još jedan mladić uđe 
u gostionicu. Bačvanin ga srdačno dočeka. Došljak saopći 
društvu da srpsko poslanstvo odlazi k mitropolitu da 
mu se potuži na nepravde nanesene srpskomu narodu sa 
strane vlasti. Priprosto društvo iz gostionice pridruži se 
nato Srbima, koji su idući cestom pjevali »Ustaj Srbine« 
i odlazili k mitropolitu. — Ovaj im obeća skupštinu za 
1. maja. 

Onoga rodoljubnog mladića Mladena voljeli su prija¬ 
telji i ženske. On je težio za naukom, a glavna je crta 
njegova karaktera bila rodoljubna. Niko nije znao koja 
je ženska idol njegova srca. Plesačica mu. je bila neka 
mlada, vesela udovica Milka. Jednom na igranci u od¬ 
ličnoj kući upozna Mladen gospođicu Ružu i zaljubi se 
u nju. Te se večeri zabavljao s udovicom Milkom njegov 
prijatelj Ivan. Ovaj je tom prilikom isprosio udovičinu 
ruku. 

Došlo i ljeto. Mladen je, misleći na Ružu i od neizvjes¬ 
nosti da li ga ljubi, propadao tjelesno. Jednoga dana po¬ 
hodi ga prijatelj Ivan. Oni se najprije razgovore, kako je 

srpsko carstvo propalo radi srpske nesloge, ali Bog će 
uskrisiti Dušanovo carstvo radi srpske postojanosti i 
vjernosti. Onda Ivan pozove Mladena da mu bude djever 
u njegovim svatovima s udovicom Milkom. Ovaj to pri¬ 
hvati, kad sazna da će u svatovima biti i Ruža. Na žalost, 
Ruža je tom prilikom bila hladna prema Mladenu, ali je 
ipak doživio tu sreću, da ga je njena majka pozvala, neka 
ih pohodi u njihovu domu. Jednoga dana ode on k njima 
s drugom Ivanom, a poslije je odlazio nekoliko puta sam. 
Ruža mu je svirala na klaviru i pjevala. No> ipak je otezao 
da joj izjavi ljubav, jer je vidio da je ona osvojila već 
mnoga srca. Zato mu se desilo da je Ružu iznenada is¬ 
prosio Madžar Lacica, varmeđski (županijski) činovnik. 
On je i taj put, došavši u njezin dom, slušao kako ona 
pjeva i svira i nije htio da pokaže kako strašno trpi, što 
ona polazi za drugoga. Kad je izašao iz njena stana, pri¬ 
stupi k njemu starica, Ružina dojkinja, i htjede mu nešto 
saopćiti, ali je on, potresen od nesreće, ne htjede 
saslušati. 

Starica očajna potraži sutradan Mladena kod kuće, 
da mu saopći neku tajnu i Ružu sačuva od nesreće, ali 
on je već bio otputovao. Jedan lađar s hamburškoga 
broda pripovjedio, je drugovima da je na brodu za Hul 
putovao mladić osobitoga zdravlja. Kad se na brodskom 
parostroju nešto oštetilo, svi se putnici zbunili, ali on je 
ostao miran i pjevao o nesretnoj ljubavi. Brod je napokon 
sretno stigao u pristanište. Mladen je iz Hula otputovao 
u Švajcarsku te je u društvu nekih putnika različitih na¬ 
rodnosti iz seoca Ospeđala prešao Alpe preko Sv. Got- 
harda mučnim i opasnim putem po snježnoj zimi. Nato 
je otputovao u Milan. Tu je pred vojarnom našao voj¬ 
nike iz Slunja u Hrvatskoj, koji su naročito isticali kako 
se ovdje žrtvuju samo zbog cara. Na želju ga jedan vojnik 
odvede k njihovu duhovniku. Za nagradu je dao za to 

vojniku dar na spomen i pobratio se s njim. Onda je sve¬ 
ćeniku izjavio da sluti smrt te se kod njega ispovjedio i 
pričestio. No ako ipak ostane na životu, u srcu će nositi 
drugi idol tj. rod, domovinu i vladara. Nato je Mladen 
otputovao u Alžir. Lutao je i po pustinjama alžirskih 
kolonija te je žiteljima, koje je tu susretao, govorio fran¬ 
cuski. Kad je s francuskim vojnicima, koji su čuvali gra¬ 
nice, nabasao na Beduine, izazivao ih je i borio se kao 
lav. Jedan je , francuski oružnik nagađao da će Mladen 
poginuti, ako se na njega samoga obori dvadeset Bedu¬ 
ina. Mladića je uistinu jednoga dana nestalo, i francuski 
su vojnici bili uvjereni da je poginuo. 

Istina je bilo to da se Mladen vratio u domovinu gdje 
je u zavičaju našao grobove svojih roditelja. Sad nije 
imao nikoga. Zato je tim više prigrlio siromaški narod. 
Nasljedstvo je iza oca rasprodao i nastanio se u pripro¬ 
stoj kući. Najednoć saznao za njega prijatelj Ivan, po¬ 
tražio ga u njegovu selu, ali je on bio otputovao nekamo. 
Svećenik toga sela saopćio mu da Mladen čini sirotinji 
mnogo dobra, zato i putuje kojekuda. On je zbilja bio 
otputovao, da spasi od propasti onoga Bačvanina, koji se 
tužio u gostionici. Na svoje je zaprepaštenje pronašao 
da je na židovskom spisu s krivotvorenom svotom osim 
onoga nesavjesnog, madžarskog suca potpisan i Ružin 
suprug. Htio je da za spasenje Bačvaninove porodice po¬ 
sreduje kod Ruže, ali kad je pred njenom kućom začuo 
njeno pjevanje i svirku na klaviru, sjetio se svoje ne¬ 
sretne ljubavi za nju. Zato je postao malodušan i od¬ 
godio da je pohodi. Tako se desilo da je upropaštena Ba- 
čvaninova obitelj. Mladena je to boljelo te je unesrećenoj 
porodici kupio kola i konje i pomogao joj koliko je god 
mogao. Zato ga je Bačvanin onako radosno dočekao u 
gostionici. Onaj drugi gospodin, što je onda također bio 
ušao u tu gostionicu, bio je Ružin muž. To je bilo prvi 

put da se Mladen vidio s njim iza sastanka u Ružinu 

d °Kad je prošla srpska skupština 1. svibnja 1848., planuo 
na same Duhove rat Srba s Madžarima. Mladen odluči 
da i život svoj žrtvuje za srpski narod. On je postao rani 
vođa te se sa svojim vojnicima utvrdio na Jarku. Bor 
za narod bila je sada Mladenu jedini idol. Mnogi su Sr 
kod kuće branili domovinu, tako i njegov drug v; * 11 ' 
Ružin muž Lacika ostao je kod kuće među izdajicama, 
koji su radili Srbima na propast. Zbog njih su Madžari 
nebrojene nedužne Srbe odveli iz njihovih domova i 
postrijeljali. Na žalost, među Srbima je došlo do nesloge 
te su u bici kod Subotice pobijedili Madžari. 

Jednom o ponoći prikrao se Mladen u sobu k uzi 
koja je bdjela. Ona se trgla, ali onda mu povjerila da se 
u susjednim sobama kod njena muža sastalo društvo, 
koje se dogovara da u korist Madžarima upropasti Srbe. 
Ta su gospoda pootimala srpskomu narodu zlato i srebro 
i kane time podmititi stanovnike Sentomaša, da Srbi 
tamo izdajom izgube bitku. Treba da Mladen ode u Sen¬ 
tomaš i javi rodoljubima, neka budu spremni na navalu. 
Mladen razloži Ruži da je Sentomaš već pao. On se tamo 
borio i ne boji se smrti. Nesretna Ruža htjede da se oboje 
otruju praškom iz križića, koji joj je poklonila njena 
dojkinja prigodom vjenčanja. Mladen pristane, naglasivši 
da je izgubio svoj prvi idol, svoju ljubavnu sreću, a 
drugomu je idolu — srpskomu narodu — udovoljio ste¬ 
kavši u ratu sedam rana. Ruža htjede prva ispiti otrovni 
prašak, sasut u čašu vode, ali joj se probudi dijete, koje 
je vikne i zapjeva njenu milu pjesmu mladosti. Nato 
dotrči muž njen Lacika. Kad opazi Mladena, dozove svoje 
prijatelje Madžare. Razjasni im da Mladen hoće da mu 
otme ženu. Onda dozove sluge i dade ga vezati. Ruža ga 
htjede obraniti te se Mladen uvjeri da ga ona ljubi. Time 

se uvjeri da sretan polazi u — smrt! Čim ga odvedu, 
Ruža se onesvijesti. 

Kad se kod subotičke bitke razglasilo da u srpskoj 
vojsci nema Srbijanaca* odluče Madžari da nakon te 
bitke i pobjede navale i na Sentomaš. Ali u tom mjestu 
nisu mogli naći srpskoga izdajicu koji bi primio madžar¬ 
sko mito. Kad se mještani ni uza sva obećanja neprija¬ 
teljeva nisu htjeli predati, Madžari napadnu Sentomaš sa 
dvije strane: s vrbaškoga šanca i varadinske kapije. Ma¬ 
džari, imajući bolje topove i više streljiva, pobijede srp¬ 
sku vojsku i Sentomaš padne. Madžari upale Sentomaš 
te srpske obitelji postradaju životima i imetkom. Narod 
je bježao na sve strane. Na cesti prema Bečeju neki je 
čovjek poderan i krvav od rata pjevao srpsku ratnu 
pjesmu. Njemu se iznenada odazove prijatelj Petar. Ste- 
van odmah upita za Mladena, koji se borio kod Sento¬ 
maša. Petar mu pripovjedi da je Mladena na njegovu 
želju napustio u borbi na vrbaškom šancu gdje je zapo¬ 
vijedao Bosnić. Baš je bio posljednji čas pred padom 
Sentomaša. Onda Petar spomene Stevanu, IBačvaninu, 
kako se je onda u karlovačkoj pivari tužio društvu da je 
nesretan, što je propao, a on je u kutu šutio i konačno 
izjavio da je nesrećniji od njega. Petar pripovjedi Ste¬ 
vanu kako se zaljubio u Smiljanu, pokćerku gospodina 
Pavla, vlastelina. Petar je svršio bogosloviju i zaprosio u 
Pavla Smiljaninu ruku. Ovaj je zaiskao, neka vladika 
dade Petru pismeno da će mu dati parohiju, a onda se 
mogu vjenčati. On je nato saopćio Smiljani poočimovu 
odluku. Ona je bila sigurna da će on uspjeti kod vladike 
te je Petru popustila u ljubavi i on je zaveo. No vladika 
mu nije htio uslišati želju, jer je najprije morao namje¬ 
stiti starije svršene bogoslove. Nato Smiljana nije htjela 
s njim pobjeći u svijet. Petar ju je pokušao nagovoriti da 
s njim umre. Ona je izvadila iz njedara zlatan križić, u 

kojem je bio otrovni prašak, ali nije htjela da ga ispi ju, 
jer se nadala djeteta. Smiljana je istakla zavodniku da se 
je dužan brinuti za njih, ako je gospodin Pavle zbog 
djeteta bude otjerao. On joj obećao to. Nato Petar nađe 
službu s onu stranu Save. Kad su mu platu povisili na 400 
talira godišnje, ode k gospodinu Pavlu da vjenča Smilju 
te je s djetetom odvede k sebi. Ali se zaprepastio, kad 
mu je gospodin Pavao saopćio da ju je otjerao, jer je iz¬ 
gubila poštenje. Smiljana se od očaja utopila s djetetom 
u Tisi. Petar je nato od bijesa nožem ubio Pavla. Neki 
ga slabić uhvatio kao ubicu, ali on ga tako udario, da 
mu je krv navalila na usta i zagušila ga. Mati je tješila 
Petra da je Smiljana možda živa, jer joj nije nađen leš. 
Petar, bojeći se suda, pobjegao je preko Save i šest mje¬ 
seci odležao bolestan. Njegova su oca bacili u tamnicu, 
jer su ga vlasti okrivile da je ubio Pavla da ga okrade. 
Tamo je i umro. Petar je mnogo puta htio da se javi 
sudu, ali se bojao vješala, a osjećao se nedužnim. Odao 
se piću, izgubio službu i postao skitnica. Prigodice je 
radio i najteže poslove, da bi ga zadesila smrt. Kad se u 
Vojvodini počelo komešati, prešao je preko Save i dospio 
u Srijemske Karlovce, gdje se u gostionici upoznao 
s Mladenom i Stevanom. Odonda se okanio pića i zakleo 
se da će u svemu slušati Mladena. Sada je očajavao da 
je Mladen možda poginuo. Onda Stevan spomene nitkova 
koji je njega upropastio, Ružina muža Laciku. Taj je 
Mladenu preoteo ljubav. On zaželi da mu se osveti, jer 
mu je kuću i svu imovinu prodao Židovu. Još onda je 
Židovu zapalio tu kuću. Anđa je od žalosti zbog muževe 
nesreće umrla davno, a i njegov brat u somborskoj tam¬ 
nici. Zato Stevan pozove Petra, da s njim zapali Lacikinu 
kuću i da mu se osveti za sve zlo. Petar je samo želio da 
sazna gdje je njegova Smiljana, te bi zaboravio na 
osvetu. Ipak je pošao sa Stevanom. Oni se prikradu u 

Lacikinu kuću te nađu Ružu samu, baš kad su Madžari 
odveli Mladena u tamnicu. Ona im uplašena nije znala 
reći gdje joj je muž, premda joj je Stevan prijetio 
da će inače zapaliti Ruću. Kad on pakostan izađe iz sobe, 
razjasni Petar Ruži da je njen muž Lacica hotimice 
nanio Stevanu nesreću. Ruža se od straha onesvijesti. 
Petar htjede s kamina dohvatiti staklo s vodom, ali za¬ 
stane, jer na njemu opazi isti križić kakav je imala nje¬ 
gova Smiljana. Nato on u Ruži prepozna svoju kćer. Ona 
mu prizna da je to krst njene matere Smilje i ogrli ga. 
Trgne ih Stevan, jer je, ne našavši svoga zlotvora, za¬ 
palio mu kuću. Ruža uzme svoje djetence i pođe s ocem 
i Stevanom da se spase. 

Mladena su predali madžarskomu sudu, koji je osu¬ 
đivao svakoga Srbina. Sud je Srbe bez istrage bacao u 
tamnicu u Kišvilagošu, odakle su dolazili jedino na vje¬ 
šala. Onamo su otpravili i Mladena. Tamo je odmah 
vidio kako je neki Sentomašanin Miloš izdahnuo u toj 
strahovitoj tamnici čas prije nego ga je straža s drugom 
pozvala na vješala. Onaj što je ostao živ, napola je 
smušen krenuo sa stražom koja ga je tukla kundakom. 
Ipak se u posljednjim trenucima ojunačio i srpski pje¬ 
vajući pošao u smrt. U jednom kutu u tamnici patio se 
Srbin Đorđe i drugi. Nenadano Mladen tu nađe prijatelja 
Ivana. Oni se sjete mladosti. Uto začuju kako im druga 
vode na stratište. Mladen pohvali pokojnika kako su se 
on, njegov brat i otac hrabro borili u bici kod Sentomaša. 
Đorđe razjasni da ta dva brata nisu htjela ostaviti ra¬ 
njenoga ni mrtvoga oca te su tako dopali ropstva. Ivan 
požali, što će poginuti te ostaviti ženu i dijete. Najednoe 
u hodniku stražar zapjeva pjesmu, kojom je Ivanova 
žena obećala mužu da će se javiti, kad ga bude poho¬ 
dila u tamnici. 

Sutradan su sudili sužnjeve pred subotičkim sudom. 
Protiv Đorđa su se krivo zaklinjali svjedoci. Neki mladi 
gospodin javio se da brani sužnjeve, premda je to bdo 
opasno po njegovu glavu. Ipak su* Đorđa, Mladena i 
Ivana osudili na smrt. Onima koji su bili osuđeni na 
smrt bilo je dopušteno da dan prije smaknuća jedu bijeli 
kruh, da primaju pohode i da im budu ispunjene po¬ 
sljednje želje. Vlast je samo Mladenu, Ivanu i Đorđu za¬ 
branila pohode. Oni su si dali donijeti osobitih cigara. 
Ivan, očekujući da će ga žena ipak pohoditi, pripovjedi 
drugovima kako je dopao tamnice. Cesto je častio ma¬ 
džarsku gospodu, premda je bio neprijatelj njihovim 
zlodjelima. Jedno je veče neki gost Madžar A. zatražio 
od njega da mu pored odličnoga vina dade šampanjca. 
Ivan mu je nato dao donijeti deset boca šampanjca. 
Bijesnik ih je razbio govoreći da je to premalo šam¬ 
panjca. Još je zapovjedio Ivanu da proda zob te mu 
kupi mnogo šampanjca. Ivan je nato rekao da svoju zob 
ne da za Košutove banke. Sutradan mu je vojska otela 
zob i odbrojala mu za nju Košutove banke. Kad se on 
usprotivio, okovali su ga. Njegova ih je žena zaklinjala, 
a kad nije uspjela, teško se rastala s njim i obećala mu 
da će svoj dolazak i pohod u tamnicu najaviti pjesmom. 
Uistinu uđoše u tamnicu Ivanova žena Milka i — Ruža. 
Ruža reče Mladenu da mu je došla zahvaliti, što je spa- 
sao njena oca Petra. Ona ga je našla. Ruža pripovjedi 
Mladenu kako je majci za volju pristala da se uda za 
Laciku, varmeđskoga (županiskoga) činovnika. Poslije 
posljednjeg pohoda Mladenova priznala je svojoj dojkinji 
Smilji da ljubi samo Mladena. Smilja je zaplakala od 
žalosti i rekla joj da je htjela govoriti s Mladenom, ali 
je on zbunjen nije htio saslušati i odmah je otputovao. 
Poslije vjenčanja je Ruža bila nesretna. Dojkinja joj je 
dala križić i priznala da joj je ona prava majka. Ruža 

je nezakonito dijete. Njena je dojkinja Smilja bila po- 
kćerka gospodina Pavla, koji je imao brata. Njemu se 
rodilo žensko dijete. Gospodin Pavle bio je nezadovoljan, 
jer je nasljedstvo kanio ostaviti sinovcu. Uto je Smilja, 
koja je s nekim zavodnikom rodila dijete, teško oboljela 
poslije porođaja i slušala kako je njen poočim Pavao i 
zbog toga ozlojeđen. Baš kad je odlučila da s djetetom 
ode u svijet, javila joj se bogata gospođa, koja je njeno 
dijete. Ružu, uzela pod svoje. Ta je gospođa bila su¬ 
pruga Pavlova brata. Ona je ovomu bila rodila kćer, koju 
je Pavao proglasio nasljednicom svoga velikog imetka. 
Kako joj je kćerka umrla, uzela je istodobnu nejaku 
Ružu pod svoje i prevarila Pavla. Uto je njena muža, 
Pavlova brata, ubio Smiljin zavodnik Petar. Smilja je 
obećala dobrotvorki da će čuvati tajnu o djetetu, a Ruži 
je odati, dok se ona uda. Smilja je nato na rijeci Tisi 
ostavila odijelo te joj se zameo trag. Ruža je udata svomu 
jedincu nadjenula ime Mladen. Smiljana je pred Ružom 
često spominjala oca njena Petra i doskora umrla. 

Ivanova supruga Milka htjede stražaru platiti dvadeset 
dukata, što ju je pustio da tajno pohodi svoga utamni¬ 
čenoga muža, ali on ne primi novac. Onda stražar po¬ 
kaže Mladenu zlatan prsten, kakav je imao i Mladen. 
Ovaj mu saopći da je u Milanu takav prsten poklonio 
graničaru, svomu pobratimu. Stražar mu pripovjedi da 
mu je prsten dao za bitke u Madžarskoj neki drug, koji 
je ondje izdisao smrtno ranjen. 

Na subotičkom se trgu skupilo mnogo svijeta da gleda 
smaknuće Mladeno-vo, Ivanovo i Đorđevo. Neki su Bu¬ 
njevci razgovarali kako će Mladen i Ivan biti nepravedno 
pogubljeni. Obojica su okrivljena da su htjeli Banaćane 
prodati srpskomu vojvodi, iz Turske dovesti patrijara i 
sve Madžare povlašiti. Ti su Bunjevci zavedeni hvalili 
Košuta, koji im obećava poboljšice čim istrijebi srpsku 

gospodu koja su protiv njega. Mladen na stratištu pred 
svećenikom izjavi da je uz Boga u srcu nosio dva idola: 
narodnost i dragu. Život svoj daje za svoje idole. Mladen 
i Ivan budu ustrijeljeni. Tako i Đorđe. Taj čas na zidu 
blizu mjesta gdje su poginuli zaleprša srpska zastavica, 
ali niko nije mogao da uhvati onoga ko ju je istakao. 

Stevan uđe noću kradom u sobu k svomu zlotvoru, 
sucu Janošu, koji je baš brojio velike novce, stečene za 
srpske živote. On ga prekori za sva zlodjela i nakon 
rvanja s njime zadavi ga. 

Na subotičkom pravoslavnom groblju, koje leži kraj 
šetališta, sahranili su tri srpska narodna mučenika: Mla¬ 
dena, Ivana i Đorđa. Čim su podignuti humci, na njima 
se pomolili Stevan i Petar, koji su se pobrinuli i za 
crkveno opijelo. Onda Petar reče Mladenu, da se je u 
Subotici rastao sa svojom kćerkom — udovicom. Njenu 
je mužu on sudio. Stevan prizna Petru da je i on ubio 
zlotvora suca Janoša. Obojica se dogovore da će pod 
zastavu srpskoga mitropolita Rajačića, pod kojom se 
sakupljaju i ostali Srbi, te će se s njima složno boriti za 
srpske pravice. Kod Heđeša dođe do žestoke bitke s Ma¬ 
džarima, u kojoj skoro zaglavi i sam ban Jelačić, vođa 
vojske. Tu poginu, boreći se u srpskoj četi, Stevan i 
Petar. Ruža i Milka živjele su i dalje, činile dobro siro¬ 
tinji i molile se za pokojne muževe. 

Napomena: Lijep je opis mora, u pogl. VI. na str. 60. Zanimljiv je 
opis puta Alpama preko Sv. Gotharda, u pogl. VI. na str. 64.—67. Vidi 
opis Vojvodine, u pogl. I. na str. 3. Vidi kako Ruža ljubi svoj srpski 
narod, u pogl. X. na str. 97. Mladen u posljednjem času prije smak¬ 
nuća misli na domovinu, u pogl. XVIII. na str. 193. 

AUGUST ŠENOA: „SABRANA DJELA“ 

U 16 SVEZAKA 

Ilustrovano na finom papira Štampano, u cijelo platno vezano 


SVEZAK I. 

Turopoljski top. Blijedi mjesec, Pri¬ 
ma donna. Do 3 puta Bog po¬ 
maže, Dusi narodne straže, Prijan 
Lovro, Lijepa Anka, Vječni žid, 
ilustrovano sa 8 slika u bojama 
(br. 2245) D 100— 

Isto. kart. (br. 2286) D 57— 

SVEZAK II. 

Zlatarovo zlato (br. 202a) D 24.— 
Isto, kart. (br. 202) D 17— 

SVEZAK III. 

Barun Ivica, Mladi gospodin, Čuvaj 
se senjske ruke. ilustrovano sa 3 
slike u bojama (br. 198a) 

D 58— 

Isto. kart. (br. 198) D 51— 

SVEZAK IV. 

Seljačka buna, llijina oporuka, ilu¬ 
strovano sa 2 slike (br. 2340a) 
D 60— 

Isto, kart. (br. 2340) D 36.— 

SVEZAK V. 

Karamfil s pjesnikova groba. Pruski 
kralj, Turci idu, U akvariju, ilu¬ 
strovano sa 4 slike u bojama (br. 
199a) D 47— 

Isto. kart. (br. 199) D 40— 

SVEZAK VI. 

Diogenes, Ilustrovano sa 16 slika u 
tekstu (br. 200a) D 55— 
Isto, kart. (br. 200) D 48— 


SVEZAK VII. 

Kanarinčeva Ijubovca, Zvonar top- 
džija, Vladimir, ilustrovano sa 3 
slike u bojama (br. 201a) 

D 46— 

Isto, kart. (br. 201) D 40— 


SVEZAK VIII. 

Prosjak Luka. Kako došlo tako pro¬ 
šlo, ilustrovano sa 2 slike (br. 
2196) D 65— 

Isto, kart. (br. 2342) D 34— 

SVEZAK IX. 

Branka (br. 2197) D 65— 
Isto, kart. (br. 2272) D 33— 

SVEZAK X. 

Zagrebulje (br. 2335) D 70— 
Isto. kart. (br. 3334) D 86— 

SVEZAK XI. 

Ljubica (br. 333a) D 28— 
Isto, kart. (br. 333) D 14— 

SVEZAK XII. 

Manja djela: 1. čudnovita dveh ka- 
putov zmešarija; 2. Siavka; 3. 
Književno pismo; 4. Glas od 
Gradne; 5. Kapetan Izajlo; 6. 
Mešterski list (br. 2341a) 

D 35— 

Isto,* kart. (br. 2341) D 20— 
SVEZAK XIII. 

Kletva (br. 197a) D 140— 
Isto, kart. (br. 197) D 110— 

SVEZAK XIV. 

Sabrane pjesme I. knjiga: Lirske 
pjesme (br. 2347a) D 60.— 
Isto. kart. (br. 2347) D 35— 

SVEZAK XV. 

Sabrane pjesme II. knjiga: Rodo¬ 
ljubne pjesme (br. 2348a) 

D 56— 

Isto, kart. (br. 2348) D 30— 
SVEZAK XVI. 

Sabrane pjesme III. knjiga: Povje- 
stice (br. 2349a) D 65— 
Isto. kart. (br. 2349) D 40— 















NAKLAPA KNJIŽARE ST. KUGLI, ZAGREB, ILICA 30 

EUGEN TOMIĆ: „SABRANA DJELA** 

U 12 SVEZAKA 


Ilustrovano na finom papiru 
Btampano, u cijelo platno 
vezano 

SVEZAK I. 

Emin-Agina ljuba 
(br. 2073) D 32— 

SVEZAK II. 

Kapetanova kći (br. 2479) D 50.— 
SVEZAK III. 

Zastavnik Trenk 

(br. 2481) D — .— 

SVEZAK IV. 

Zmaj od Bosne 

(br. 2482) D 60.- 

SVEZAK V. 

Melita, I. kn). 

(br. 2483) D —— 

Melita, 11. knj. 

(br. 2528) D —.— 

SVEZAK VI. 

Baron Franjo Trenk 
igrokaz (br. 2485) D —.— 

SVEZAK VII. 

Pastorak, igrokaz 

(br. 2486) D — 

SVEZAK VIII. 

Komedije i igrokazi 
(br. 2487) D — 

SVEZAK IX. 

PoŠurice, I. i II. dio 

komplet (br. 2392) 

SVEZAK X. 

Udovica (br. 2488) 

SVEZAK XI. 

Za Kralja — Za dom 
komplet (br. 2494) 

SVEZAK XII. 

Veronika Desinička 
(br. 2496) 


D 60— 


D —— 


D —.- 


D —._ 


Kartonirano jeftino pučko 
izdanje, sa naslovnim sli¬ 
kama u bojama 

Emin-Agina ljuba 

(br. 2065) D 24.— 

Kapetanova kći (br. 2480) D 40.- 

Zastavnik Trenk 

(br. 216) D — 

Zmaj od Bosne 

(br. 217) D 44.— 

Melita, I. knj. 

(br. 2484) D —.— 

Melita, II. knj. 

(br. 2529) D —.— 

Baron Franjo Trenk 
igrokaz (br. 338) D —— 

Pastorak, igrokaz 

(br. 340) D — 

Komedijo i igrokazi 

(br. 339) D —.— 

Pošurice, I. dio 

(br. 2393) D 20— 

PoSurice, II. dio 

(br. 2394) D 20.— 

Udovica (br. 2489) D —— 

Za Kralja — Za dom 
I. dio (br. 2492) D —— 

Za Kralja — Za dom 
n. dio (br. 2493) D — — 

Veronika Desinička 

(br. 341) D —.— 


.J 




NAKLADA KNJIŽARE ST. KUGLI, ZAGREB, ILICA 30 


EUGEN KUMIČIĆ: „SABRANA DJELA** 

U 13 SVEZAKA 


Ilustrovano na finom papiru 
Btampano, u cijelo platno 
vezano 

ROMANI: 

SVEZAK I. 

Slučaj (Slučaj. — Broj 
84 i 85. — Crn 
Božić (br. 2399) D 36.— 

SVEZAK II. 

Olga i Lina (br. 2431) D 50— 
SVEZAK III. 

Jelkin bosiljak 

(br. 2432) D 48— 

SVEZAK IV. 

Tri mučenice (Savez¬ 
nice. — Ubilo ga 
vino. — Neobični 
ljudi (br. 2433) D 40.— 

SVEZAK V. 

Primorci. — Pod pu¬ 
škom (br. 2434) D 54— 

SVEZAK VI. 

Začuđeni svatovi 

(br. 2405) D 75— 

SVEZAK VII. 

Gospođa Sabina 

(br. 2407) D 75— 

SVEZAK VIII. 

Sirota I. knj. (br. 2409) D 60— 
Sirota II. knj. (br. 2490) D 56— 

SVEZAK IX. 

Preko mora. — Mla¬ 
dost-ludost (br. 2411) D 60— 

SVEZAK X. 

Teodora (br 2415) D — — 

SVEZAK XI. 

Otrovana srca. — Pobi- 
jeljeni grobovi (br. 

2417) D —_ 

SVEZAK XII. 

Urota Zrinsko - Franko- 
panska (br. 2008) D 75— 

SVEZAK XIII. 

Kraljica Lepa 

(br. 2192a) D 95— 


Kartonirano, Jeftino pučko 
Izdanje, sa naslovnim sli¬ 
kama u bojama 


ROMANI 

: 


Broj 84 i 85. — Cm 
Božić (br. 2402) 

D 

8— 

Gospođa Sabina 
(br. 2408) 

D 

45— 

Jelkin bosiljak 
(br. 2383) 

D 

32— 

Kraljica Lepa (br. 2192) 

D 

80— 

Mladost-ludost(br. 2414) 

D 

20— 

Neobični ljudi (br. 2381) 

D 

10— 

Olga i Lina (br. 1269) 

D 

40— 

Otrovana srca (br. 2419) 

D 


Pobijeljeni grobovi 
(br. 2420) 

D 


Preko mora (br. 2413) 

D 

24.— 

Primorci (br. 1213) 

D 

22— 

Pod puškom (br. 2404) 

D 

—.— 

Saveznice (br. 2380) 

D 

16— 

Sirota I. knj. (br. 2410) 

D 

48— 

Sirota II. knj. (br. 2491) 

D 

46— 

Slučaj (br. 2401) 

D 

16— 

Teodora (br. 2416) 

D 

—._ 

Ubilo ga vino (br. 2382) D 

8— 

Urota Zrinsko-Frankopan- 
ska (br. 114) 

D 

54.— 

Začuđeni svatovi 
(br. 2406) 

D 

54— 

D R A M E: 
Obiteljska tajna 
(br. 2423) 

D 


Petar Zrinski (br. 2427) 

D 

_ . _ 

Petar Zrinski. F. Krsto 
Frankopan i njihovi 
klevetnici, hist. ras¬ 
prava (br. 2428) 

D 


Sestre (Poslovi) 

(br. 2424) 

D 

_ . _ 

POSEBNO: 

SEGVIć: 

Eugen KumiČić, pisac 
i političar (br. 2429) 

D 

Uzorna djela 

iz jugoslavenske i svjetske književnosti 

Za školsku porabu priredio DR. DAVID BOGĐANOVIĆ. 

Br. 1. Mažuranić—Bogđanović: Smrt Smail-age Ćen- 

gića (br. 377).D 26.— 

Br. 2. Pefar II. Petrović-Njegoš— dr. Bogđanović: 


Luča Mikrokozma (br. 393).D 15.— 

Br. 3. Deineter Dimitrije—dr. D. Bogđanović: Teuta D 30.— 

Br. 4. Bogđanović dr. D.: Srpski pripovjedači I. 

(Šćepan Mitrov Ljubiša — Milan Đ. Miličević, 

— Milorad P. Šapčanin — P. Marković-Ada- 

mov (br. 692).D 28.— 

Br. 5. Bogđanović dr. D.: Srpski pripovjedači II. 

(Milovan Đ. Glišić — Laza K. Lazarević — 

M. Veselinović (br. 693).. . D 22._ - 

Br. 6. Bogđanović dr. D.: Hrvatski pripovjedači (br. 

1775) D 38.- 

Br. 7. Luka Botić — Dr. D. Bogđanović: Pobratim¬ 
stvo i Bijedna Mara (br. 1323).D 22_ 

Br. 8. Dr. D.* Bogđanović: Život i priključenja Di¬ 
mi trija Obradovića (br. 1515).D 30.— 

Br. 9. Gundulić — Bogđanović dr. D.: Divo Fran, 

Dubravka (br. 1434) D 22.— 

Br. 10. Vraz—Bogđanović dr. D.: Đulabije (br. 1757) D 28.— 

Br. 11. Malija Antun Reljković — dr. D. Bogđanović: 

Satir iliti Divji čovik (br. 1774).D 40.— 


Bogđanović: Narodne pripovjetke . broš. D 45—, vez. D 54.— 
Bogđanović: Izabrane narodne pjesme hrvatske i srp¬ 


ske (br. 1683).. D 40.— 

Bogđanović: Pregled književnosti hrvatske i srpske, I. 

knjiga (br. 1374).D 48.— 

Bogđanović: Pregled književnosti hrvatske i srpske, II. 

knjiga I. dio (br. 690).D 68.— 

Bogđanović: Pregled književnosti hrvatske i srpske, II. 

knjiga, II. dio (br. 691).D 51.— 

--- J 


Potpuni popis knjiga šaljemo na zahtjev badava . 


























